title: হ্যাগলে ওভাল

text: ১৮৬৭ সালে সর্বপ্রথম এ মাঠে খেলা আয়োজনের রেকর্ড ধারণ করা হয়। ঐ খেলায় স্বাগতিক ক্যান্টারবারি ক্রিকেট দল ওতাগো ক্রিকেট দলের বিপক্ষে প্রতিদ্বন্দ্বিতা করেছিল। ১৯২০-এর দশক পর্যন্ত ক্যান্টারবারি মাঠটিকে অনিয়মিতভাবে ব্যবহার করতো। ডিসেম্বর, ১৯০৭ সালে প্লাঙ্কেট শিল্ডের প্রথম খেলা অনুষ্ঠিত হয় যাতে ক্যান্টারবারি অকল্যান্ড দলের মোকাবেলা করে। ১৯৭৯ সালে ক্যান্টারবারি দল এ মাঠে ফিরে আসে। দলটি ১৯৯৩/৯৪ মৌসুমের শেল কাপে নিজেদের বেশ কিছুসংখ্যক খেলায় এ মাঠে খেলে।


title: হ্যাগলে ওভাল

text: ২৩ জানুয়ারি, ২০১৪ তারিখে প্রথমবারের মতো এ স্টেডিয়ামে একদিনের আন্তর্জাতিক খেলা অনুষ্ঠিত হয়। ঐদিন স্কটল্যান্ড ও কানাডা ক্রিকেট দল ২০১৪ সালের ক্রিকেট বিশ্বকাপ বাছাইপর্বে অংশ নিয়েছিল। এছাড়াও এ মাঠে তিনটি মহিলাদের টেস্ট ও ছয়টি মহিলাদের একদিনের আন্তর্জাতিক খেলা অনুষ্ঠিত হয়েছে।


title: হ্যাগলে ওভাল

text: ২০১৪ সালে নিউজিল্যান্ড ক্রিকেট কর্তৃপক্ষ হ্যাগলে ওভালকে দেশের অষ্টম টেস্ট ক্রিকেট মাঠ হিসেবে ঘোষণা করে। ২০১১ সালে বিধ্বংসী ভূমিকম্পের পর ক্রাইস্টচার্চে প্রথমবারের মতো অনুষ্ঠিতব্য বক্সিং ডে টেস্টে শ্রীলঙ্কা ও নিউজিল্যান্ড দল প্রতিদ্বন্দ্বিতা করবে।


title: এশিয়ানেট মুভিজ

text: এশিয়ানেট মুভিজ হল এশিয়ানেট কমিউনিকেশনস লিমিটেড কর্তৃক নতুন ২৪ ঘন্টার মালায়ালম টিভি চ্যানেল যেটি ২০১২ সালের ১৫ জুলাই চালু করা হয়। এটা মালায়ালম সিনেমার জন্য প্রথম স্যাটেলাইট টিভি চ্যানেল।


title: এশিয়ানেট মুভিজ

text: স্যাটেলাইট: আইএস-৬; অরবিটাল লোকেশন: ৬৬ ডিগ্রি ইস্ট; ডাউন লিঙ্ক পোল: হরিজিন্টাল; ডাউন লিঙ্ক ফ্রিকোয়েন্সি: ৪০০৬ এমএইচজেড; সিম্বল রেট: ১৪৪০০১ কেএসপিএন; ক্যারিয়ার: ডিভিবি-এস৩; মডুলেশন: ৮ পিএসকে; এফইসি: ৩/৫ …


title: সিট-আপ

text: সিট আপ () হল অ্যাবডোমিনাল বা পেটের পেশীর একটি প্রশিক্ষণ ব্যায়াম যেটি পেটের পেশীকে শক্তিশালী ও মজবুত করে।


title: সিট-আপ

text: পেটের প্রধান পেশী রেকটাস অ্যাবডোমিনিস পেশী, যাকে মেদহীন অবস্থায় জিম বা শরীরচর্চার ভাষায় সিক্স প্যাক বা সিক্স প্যাক অ্যাবস বলা হয়ে থাকে, সেটিকে মেদহীন,শক্তিশালী ও সুগঠিত আকার প্রদান করে সিটআপ| যে সকল ব্যায়ামের মাধ্যমে সিক্স প্যাক তৈরি করা হয়, তাদের মধ্যে এটি সবচেয়ে প্রধান ব্যায়াম|


title: দ্পাল-গ্যি-সেং-গে

text: দ্পাল-গ্যি-সেং-গে () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।


title: দ্পাল-গ্যি-সেং-গে

text: দ্পাল-গ্যি-সেং-গে অষ্টম শতাব্দীতে তিব্বতের ল্হো-ব্রাগ () নামক স্থানে শুদ-ফু () পরিবারগোষ্ঠীতে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের যুদ্ধমন্ত্রী ছিলেন। তিনি সম্রাটের নির্দেশে পদ্মসম্ভবকে নেপাল থেকে তিব্বত যাওয়ার আমন্ত্রণ জানান ও ক্রমে পদ্মস্মভবের নিকট শিষ্যত্ব লাভ করে তাঁর নিকট যমান্তক ও বজ্রকীল তন্ত্র সাধনা সম্বন্ধে অধ্যয়ন করেন।


title: সোগ-পো-ল্হা-দ্পাল

text: সোগ-পো-ল্হা-দ্পাল () বা সোগ-পো-দ্পাল-গ্যি-য়ে-শেস () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।


title: সোগ-পো-ল্হা-দ্পাল

text: সোগ-পো-ল্হা-দ্পাল অষ্টম শতাব্দীতে তিব্বতে জন্মগ্রহণ করেন। তিনি পেশাগত ভাবে একজন কর্মকার বা কামার ছিলেন। তিনি পদ্মসম্ভব ছাড়াও র্মা-রিন-ছেন-ম্ছোগ ও জ্ঞানকুমারের শিষ্য ছিলেন। তাঁর প্রধান শিষ্য ছিলেন গ্নুব্স-ছেন-সাংস-র্গ্যাস-য়ে-শেস।


title: ক্রাইস্টচার্চ

text: ক্রাইস্টচার্চ (; ) নিউজিল্যান্ডের পূর্বাঞ্চলীয় সাউথ আইল্যান্ডের পূর্ব উপকূলবর্তী এলাকায় অবস্থিত বৃহত্তম নগর। অকল্যান্ডের পর জনসংখ্যার দিক দিয়ে এ শহরটি নিউজিল্যান্ডের দ্বিতীয় বৃহত্তম নগর হিসেবে পরিচিত। এছাড়াও, উর্বর কৃষি অঞ্চলে শস্যদানা উৎপাদন ও ভেড়া পালনের বাণিজ্যিক কেন্দ্র হিসেবেও এর সুনাম রয়েছে। একসময় সমৃদ্ধ কৃষি উপযোগী পরিবেশই নগরের প্রধান অর্থনৈতিক চালিকাশক্তি ছিল। বিংশ শতাব্দীর মাঝামাঝি সময়ে এলাকাটি দ্বিতীয় গুরুত্বপূর্ণ শিল্প এলাকা হিসেবে প্রতিষ্ঠা পায়। পাশাপাশি নিউজিল্যান্ডের অন্যতম গুরুত্বপূর্ণ শিল্প এলাকা এটি। উন্নত যোগাযোগ ব্যবস্থা, পানি সরবরাহ, অসীম পানিবিদ্যুৎ উৎপাদনে এ শহরের জুড়ি মেলা ভার। সাউথ আইল্যান্ডের পূর্ব উপকূলের ক্রাইস্টচার্চের অবস্থান। ৫ মার্চ, ২০১৩ তারিখের জরীপ এর জনসংখ্যা ৩৪১,৪৬৯জন। শহরের মাঝ দিয়ে অ্যাভন নদী প্রবাহিত হচ্ছে। এডওয়ার্ড গিবন ওয়াকফিল্ড ও তাঁর নিউজিল্যান্ড কোম্পানির সর্বশেষ ও সর্বাপেক্ষা সফল ঔপনিবেশিক প্রকল্প।


title: ক্রাইস্টচার্চ

text: প্রধান শিল্প ও কল-কারখানা হিসেবে রয়েছে - প্রচলিত ধারায় মাংস মোড়কজাতকরণ, চামড়া শিল্প, কাপড়, কার্পেট সামগ্রী, পশমের পণ্য, আসবাবপত্র এবং পরিবহণ যন্ত্রাংশ, টায়ার, সাবান, গ্লাস, ময়দা উৎপাদন। সুড়ঙ্গপথে সড়ক ও রেল যোগাযোগের মাধ্যমে পোর্ট হিলকে লিটলন বন্দরের সাথে যুক্ত করতে সক্ষম হয়েছে। ১৮৭৩ সালে প্রতিষ্ঠিত ক্যান্টারবারি বিশ্ববিদ্যালয় ক্রাইস্টচার্চেই অবস্থিত। শহরের কাছেই ১৮৭৮ সালে প্রতিষ্ঠিত ক্যান্টারবারি কৃষি কলেজ (পরবর্তীতে ১৯৯০ সালে লিঙ্কন বিশ্ববিদ্যালয়) গড়ে উঠেছে।


title: ক্রাইস্টচার্চ

text: ২৭ মার্চ, ১৮৪৮ তারিখে চার্চ অব ইংল্যান্ডের সাথে জড়িত ব্রিটিশ ঔপনেবিশক সমিতি ক্যান্টারবারি সংস্থার প্রথম সভার মাধ্যমে ক্রাইস্টচার্চ নামকরণের সিদ্ধান্ত গৃহীত হয়। ইংল্যান্ডের অক্সফোর্ড অক্সফোর্ড বিশ্ববিদ্যালয়ের অধীন ক্রাইস্ট চার্চ কলেজের নাম অনুসারে ক্রাইস্ট চার্চ নগরের নামাঙ্কিত হয়। জন রবার্ট গডলে এ নামকরণের প্রস্তাব করেছিলেন চার্চ অব ইংল্যান্ডের বসতির আদলে। প্রথমদিককার কিছু লেখক এ শহরকে ক্রাইস্ট চার্চ নামে অভিহিত করলেও সংস্থার পরিচালনা পরিষদের গঠনতন্ত্রে ক্রাইস্টচার্চ উল্লেখ করা হয়। ৩১ জুলাই, ১৮৫৬ তারিখে রাজকীয় সনদের মাধ্যমে ক্রাইস্টচার্চ নগরের মর্যাদা পায় এবং প্রাতিষ্ঠানিকভাবে নিউজিল্যান্ডের প্রাচীনতম নগরের মর্যাদায় অধিষ্ঠিত হয়। ১৮৫০-৫১ সালে পাঁচটি জাহাজে চড়ে প্রকৃত অভিবাসনকারীদের অবতরণ ঘটে। ১৮৬২ সালে নগর, ১৮৬৮ সালে বোরা হিসেবে প্রতিষ্ঠা পায়। পরবর্তীতে ১৯০৩ সালে এ নগরের সম্প্রসারণ ঘটানো হয়।


title: ক্রাইস্টচার্চ

text:
ক্রাইস্টচার্চ সিটি কাউন্সিল কর্তৃক জুন, ২০১৩ সালের পরিসংখ্যান অনুযায়ী ক্রাইস্টচার্চের জনসংখ্যা ৩৬৬,০০০জন। এরফলে শহরটি নিউজিল্যান্ডের দ্বিতীয় বৃহত্তম ও সাউথ আইল্যান্ডের সর্ববৃহৎ শহরের মর্যাদা পায়।
ক্রাইস্টচার্চের শহর এলাকায় এ জনসংখ্যা ৩৭৫,৮০০ যা অকল্যান্ড এবং ওয়েলিংটনের পর তৃতীয় বৃহত্তম এলাকা।


title: ক্রাইস্টচার্চ

text: ক্রাইস্টচার্চ সারা বিশ্বের সাত সহোদর শহরে রয়েছে। এইগুলি হল::


title: ক্রাইস্টচার্চ

text: গ্রন্থপঞ্জী


title: ক্রাইস্টচার্চ

text: দাপ্তরিক সংস্থাপর্যটন ও মানচিত্র


title: তোমাকে বউ বানাবো

text: তোমাকে বউ বানাবো হল একটি বাংলাদেশী চলচ্চিত্র। ছবিটি পরিচালনা করেছেন শাহাদাত হোসেন লিটন। এটি একটি রোমান্টিক নাটকীয়তা ভিত্তিক ছবি। চলচ্চিত্রটিতে অভিনয় করেছেন, শাকিব খান, শাবনুর রাজ্জাক, রেজাউল করিম রিফাত সহ আরও অনেকে।"তোমাকে বউ বানাবো" চলচ্চিত্রটির সঙ্গীত পরিচালনা করেছেন ইমন সাহা।


title: আমার স্বপ্ন তুমি

text: আমার স্বপ্ন তুমি হল একটি বাংলাদেশী চলচ্চিত্র। ২০০৫ সালে সমগ্র বাংলাদেশে প্রেক্ষাগৃহে ছবিটি মুক্তি লাভ করে। ছবিটি লিখেছেন এবং পরিচালনা করেছেন হাসিবুল ইসলাম মিজান। কমেডি ধাঁচের রোমাঞ্চকর কাহিনী নিয়ে নির্মাণ করা হয়েছে। চলচ্চিত্রটিতে প্রধান চরিত্রে অভিনয় করেছেন শাকিব খান, ফেরদৌস, শাবনুর এবং সহ-তারকা হিসেবে অভিনয় করেছেন এটিএম শামসুজ্জামান, আবুল হায়াত, শর্মিলী আহমেদ সহ আরও অনেকে। এটি ২০০৫ সালের সর্বাধিক ব্যবসাসফল ছবির মধ্যে একটি।! ক্রমিক !!গানের শিরোনাম !! কণ্ঠশিল্পী


title: নাম্বার ওয়ান শাকিব খান

text: নাম্বার ওয়ান শাকিব খান হল বদিউল আলম খোকন পরিচালিত একটি বাংলা সামাজিক এ্যাকশনধর্মী চলচ্চিত্র। এটি ২০১০ সালের ১১ সেপ্টেম্বর তারিখে ঈদ-উল-ফিতর এর সময়ে মুক্তি পায়। চলচ্চিত্রটিতে শাকিব খান নাম ভূমিকায় অভিনয় করেছেন এবং ৬০% কাজ শুটিং এর কাজ ব্যাংককে করা হয়।


title: নাম্বার ওয়ান শাকিব খান

text:
"নাম্বার ওয়ান শাকিব খান" হল বদিউল আলম খোকন পরিচালিত একটি বাংলা সামাজিক এ্যাকশধর্মী ছবি। ছবিতে একটি যুবক তার নিজের পায়ে দাঁড়াতে যে বিভিন্ন সংগ্রামের মুখোমুখি হয় তার উপর দৃষ্টি দেওয়া হয়েছে। জনপ্রিয় চলচ্চিত্র অভিনেতা শাকিব খান নাম ভূমিকায় অভিনয় করছেন। এছাড়াও অপু বিশ্বাস, নতুন, আলীরাজ, সাদেক বাচ্চু সহ আরও অনেকে রয়েছেন।
নাম্বার ওয়ান শাকিব খান ছবির গান লিখেছেন আলী আকরাম শুভ। ২০১০ সালে ছবির প্রায় সবকটি গান জনপ্রিয়তা অর্জন করেছিল।


title: নাম্বার ওয়ান শাকিব খান

text: চলচ্চিত্রটি প্রথমদিকে ৭৫টি সিনেমা হল এবং কয়েক সপ্তাহ ধরে পর্যায়ক্রমে সারাদেশে ৩০০টি সিনেমা হল মুক্তি দেওয়া হয়। যেটি বাংলাদেশি চলচ্চিত্রের ইতিহাসে একটি অনন্য রেকর্ড। এছাড়াও ছবিটি ২০১২ সাল পর্যন্ত বাংলাদেশের চলচ্চিত্রের ইতিহাসে সর্বকালের সেরা ব্যাবসাসফল ছবি ছিল।


title: আই লাভ ইউ (২০১২-এর চলচ্চিত্র)

text:
আই লাভ ইউ হল একটি রোমান্টিক ঢালিউড বাংলা চলচ্চিত্র। ছবিটি পরিচালনা এবং নির্দেশনা দিয়েছেন মুশফিকুর রহমান গুলজার। চলচ্চিত্রটিতে অভিনীত তারকারা হলেন, শাকিব খান, পূর্ণিমা, ইলিয়াস কাঞ্চন, রেসী, ওমর সানী এবং আরও অনেকে। এটি হাবিব ওয়াহিদ, হৃদয় খান, এসআই টুটুল এবং ইমন শাহ সুরারোপিত একটি সফল সাউন্ডট্র্যাক উপস্থাপনা। ২০১২ সালের ৩ ফেব্রুয়ারি তারিখে বাংলাদেশের প্রেক্ষাগৃহে ছবিটি মুক্তি পায়।
চলচ্চিত্রটির সঙ্গীত পরিচালনা করেছেন বাংলাদেশের জনপ্রিয় চার সঙ্গীত পরিচালক হাবিব ওয়াহিদ, হৃদয় খান, এস আই টুটুল এবং ইমন সাহা। গানগুলো লিখেছে, শফিক তুহিন, কবির বকুল এবং মুশফিকুর রহমান গুলজার।"সুপার হিট" বক্স অফিসের ব্যবসার দিক থেকে। বি এইচ এফ প্রকাশিত এর ব্যবসা ওই বছরের অন্যান্য ছবির চেয়ে বেশী।


title: ম্যাং-বান-তিং-'দ্জিন-ব্জাং-পো

text: ম্যাং-বান-তিং-'দ্জিন-ব্জাং-পো () অষ্টম শতাব্দীর একজন তিব্বতী বৌদ্ধ ভিক্ষু ছিলেন, যিনি বিমলমিত্রের নিকট হতে বি-মা-স্ন্যিং-থিগ তত্ত্ব সম্বন্ধে শিক্ষালাভ করেন।


title: ম্যাং-বান-তিং-'দ্জিন-ব্জাং-পো

text: ম্যাং-বান-তিং-'দ্জিন-ব্জাং-পো তিব্বত সম্রাট খ্রি-স্রোং-ল্দে-ব্ত্সানের পুত্র খ্রি-ল্দে-স্রোং-ব্ত্সানের শিক্ষক ছিলেন। খ্রি-ল্দে-স্রোং-ব্ত্সান যখন তিব্বত সম্রাট হিসেবে অভিষিক্ত হন, তখন তাঁর গুরু ম্যাং-বান-তিং-'দ্জিন-ব্জাং-পোকে তিনি তাঁর সভায় মন্ত্রীত্বের দায়িত্ব এবং দ্বু-রু () নামক এক স্থানে জমি দান করেন। এই জমিতে পরবর্তীকালে তিব্বত সম্রাট খ্রি-গ্ত্সুগ-ল্দে-ব্র্ত্সানের শাসনকালে ম্যাং-বান-তিং-'দ্জিন-ব্জাং-পো ঝ্বা () নামক মন্দির স্থাপন করেন।


title: ম্যাং-বান-তিং-'দ্জিন-ব্জাং-পো

text: সম্রাট খ্রি-স্রোং-ল্দে-ব্ত্সান ম্যাং-বান-তিং-'দ্জিন-ব্জাং-পোর উপদেশে বিমলমিত্রকে তিব্বতে আমন্ত্রণ জানান। বিমলমিত্র তিব্বত পৌছলে ম্যাং-বান-তিং-'দ্জিন-ব্জাং-পো তাঁর শিষ্যত্ব গ্রহণ করেন এবং তাঁর নিকট হতে বি-মা-স্ন্যিং-থিগ তত্ত্ব সম্বন্ধে অধ্যয়ন করেন। যদিও তিনি বিমলমিত্রের ছাত্র ছিলেন, তবুও সম-য়ে বৌদ্ধবিহারে অনুষ্ঠিত লাসা পরিষদ নামে এক ধর্মীয় বিতর্কসভায় ভারতীয় বৌদ্ধধর্মের প্রতিভূ কমলশীলকে সমর্থন না করেন চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ানকে সমর্থন করেন। পরবর্তীকালে বিমলমিত্র চীন চলে গেলে তিনি বি-মা-স্ন্যিং-থিগ তত্ত্ব সাধনা করেন এবং এই তত্ত্ব 'ব্রোম-রিন-ছেন-'বার () এবং খু-ব্যাং-ছুব-'ওদ () নামক দুই বৌদ্ধ ভিক্ষুকে দান করেন। এই তত্ত্ব তিনি ঝ্বা মন্দিরে লুকিয়ে রাখেন, যা পরবর্তীকালে একাদশ শতাব্দীতে ল্দাং-মা-ল্হুন-র্গ্যাল নামক এক ভিক্ষু আবিষ্কার করেন।


title: ম্যাং-বান-তিং-'দ্জিন-ব্জাং-পো

text: বৌদ্ধধর্ম বিরোধী তিব্বত সম্রাট খ্রি-উ-দুম-ব্ত্সানের রাজত্বে তাঁকে মৃত্যুদন্ড দেওয়া হয় বলে মনে করা হলেও অনেকের মতে তিনি পঞ্চান্ন বছর বয়সে লাসা শহরের নিকটে অবস্থিত ব্রাগ-ল্হা-ক্লু () গুহায় মৃত্যুবরণ করেন।


title: আলোকিত যুগ

text: আলোকায়নের যুগ হলো সপ্তদশ শতাব্দীর ইউরোপের একটি বুদ্ধিবৃত্তিক ও সাংস্কৃতিক আন্দোলন যার প্রধান উপজীব্য বিষয় ছিল ব্যক্তিস্বকীয়তা, মানব স্বাধীনতা, যুক্তিবাদের প্রতিষ্ঠা ও মানব ঐতিহ্য। এই বিপ্লবের প্রধান উদ্দেশ্য ছিল বিজ্ঞান ও সাহিত্য চর্চার মাধ্যমে মানুষের জ্ঞান বিকশিত করে প্রথাগত বিশ্বাস ও কুসংস্কারের শাসন থেকে মানুষকে মুক্ত করে সমাজকে মানবিকতার পথে পরিচালিত করা। এই আন্দোলন মানুষকে বিজ্ঞান চিন্তা, সংশয়বাদ ও বুদ্ধিবৃত্তিক দর্শনের চর্চায় উদ্বুদ্ধ করে। এই আন্দোলনের পূর্বে সমাজে সকল কর্মকাণ্ড পরিচালিত হত সমাজের ধনিক শ্রেণি ও প্রতিষ্ঠিত ধর্মের প্রদর্শিত সংস্কৃতি ও অভিপ্রায় অনুযায়ী। তবে মানব ইতিহাসের সর্বপ্রথম সংঘটিত এই দার্শনিক বিপ্লব মানুষের সমাজব্যবস্থার জন্য কিছু মূলনীতির জন্ম দেয় যেগুলো হলো কোন বিষয় সম্পর্কে উপসংহারে আসার জন্য সঠিক যুক্তি ব্যবহার করা, যুক্তিগুলো প্রত্যক্ষ প্রমাণ দিয়ে ঝালিয়ে নেওয়া এবং পুনরায় প্রমাণের আলোকে মূলনীতিগুলো পর্যালোচনা করা।


title: আলোকিত যুগ

text: আলোকিত দার্শনিকরা সমাজের অসহিষ্ণুতা ও কুসংস্কারের বিপক্ষে ছিলেন। তৎকালীন যুগে কিছু স্বৈরশাসক আলোকিত যুগের দর্শন, শিক্ষা ও সমাজব্যবস্থার সমন্বয়ে আলোকিত শাসন ব্যবস্থা গড়ে তুলতে চেয়েছিল যার ফলশ্রুতিতে আলোকিত যুগের মূলনীতিগুলো সমাজে ও সরকার ব্যবস্থায় জোর করে চাপিয়ে দেওয়ার চেষ্টা করেছিল। বলা বাহুল্য শত প্রচেষ্টার পরেও আলোকিত দর্শন নিয়ে এ ধরনের পরীক্ষা নিরীক্ষা সফলতার মুখ দেখে নি। তবে এ ধরনের পদক্ষেপগুলো পরবর্তিতে সমাজে পরিবর্তন আনতে সহায়তা করেছে। আলোকিত যুগের চিন্তাগুলো পাশ্চাত্যের জ্ঞান-বিজ্ঞান, সভ্যতা, ঐতিহ্য, সংস্কৃতি ও রাজনীতিতে ব্যাপক প্রভাব ফেলেছে।


title: ল্দাং-মা-ল্হুন-র্গ্যাল

text: ল্দাং-মা-ল্হুন-র্গ্যাল () একাদশ শতাব্দীর একজন তিব্বতী গ্তের-স্তোন বা লুক্কায়িত প্রাচীন গ্রন্থের আবিষ্কারক ছিলেন।


title: ল্দাং-মা-ল্হুন-র্গ্যাল

text: ল্দাং-মা-ল্হুন-র্গ্যালের জীবন সম্বন্ধে বিশেষ কিছু জানা যায় না। তাঁর পিতার নাম ছিল দ্বু-রু-গ্ঝোল-মা-দ্গে-ম্ছোগ ()। ল্দাং-মা-ল্হুন-র্গ্যাল তিব্বতের লাসা নগরীর উত্তর ভাগে অবস্থিত নবম শতাব্দীতে বিমলমিত্রের শিষ্য ম্যাং-বান-তিং-'দ্জিন-ব্জাং-পো দ্বারা প্রতিষ্ঠিত ঝ্বা () নামক মন্দিরের তত্ত্বাবধায়ক ছিলেন। এই মন্দিরে ম্যাং-বান-তিং-'দ্জিন-ব্জাং-পো কর্তৃক লুক্কায়িত বিমলমিত্র রচিত বি-মা-স্ন্যিং-থিগ গ্রন্থটি তিনি আবিষ্কার করেন। তিনি ল্চে-ব্ত্সুন-সেং-গে-দ্বাং-ফ্যুগ () এবং খা-রাগ-স্গোম-ছুং () নামক দুই বৌদ্ধ ভিক্ষুকে এই তত্ত্ব সম্বন্ধে শিক্ষা দান করেন।


title: কিংডম অব হেভেন (চলচ্চিত্র)

text: কিংডম অব হেভেন (ইংরেজি:Kingdom of Heaven) হল ২০০৫ সালে মুক্তিপ্রাপ্ত একটি ঐতিহাসিক এ্যাকশন চলচ্চিত্র। চলচ্চিত্রটির চিত্রনাট্য রচনা করেছেন উইলিয়াম মোনাহান এবং পরিচালনা করেছেন রিডলি স্কট। ছবিটির কাহিনী নির্মিত হয়েছে ১২শ শতকের ক্রুসেড যুদ্ধের পটভূমিতে, যখন বালিয়ান নামক ফরাসি এক রাজপুত্র জেরুজালেমের প্রতিরক্ষার জন্য এগিয়ে আসেন আয়ুবীয় সুলতান সালাউদ্দিনের বিরুদ্ধে, যিনি খ্রিষ্টান ক্রুসেডারদের কাছ থেকে জেরুজালেমকে পুনুরুদ্ধার করতে হাত্তিনের যুদ্ধের নেতৃত্ব দিচ্ছিলেন। তৎকালীন ইবেলিন সম্রাজ্যের সম্রাটের কনিষ্ঠ পুত্র বালিয়ানের জীবনকে ব্যাপকাকারে কাল্পনিক চিত্রায়নের মাধ্যমে ফুটিয়ে তোলা হয়েছে চলচ্চিত্রটিতে।১৩০ মিলিয়ন বাজেটের এই ছবিটি যুক্তরাষ্ট্র এবং কানাডা থেকে ৪৭ মিলিয়ন ডলার এবং ইউরোপ ও বিশ্বের অন্যান্য অংশ থেকে ২১১ মিলিয়ন ডলার আয় করে|


title: ল্চে-ব্ত্সুন-সেং-গে-দ্বাং-ফ্যুগ

text: ল্চে-ব্ত্সুন-সেং-গে-দ্বাং-ফ্যুগ () দ্বাদশ শতাব্দীর একজন তিব্বতী বৌদ্ধ ছিলেন যিনি বিমলমিত্র রচিত বি-মা-স্ন্যিং-থিগ সম্বন্ধে পন্ডিত ছিলেন।


title: ল্চে-ব্ত্সুন-সেং-গে-দ্বাং-ফ্যুগ

text:
ল্চে-ব্ত্সুন-সেং-গে-দ্বাং-ফ্যুগ একাদশ শতকের গ্তের-স্তোন ও ঝ্বা () নামক মন্দিরের তত্ত্বাবধায়ক ল্দাং-মা-ল্হুন-র্গ্যালের প্রধান শিষ্য ছিলেন। গুরুর নিকট হতে তিনি
বিমলমিত্র রচিত বি-মা-স্ন্যিং-থিগ নামক তত্ত্ব সম্বন্ধে শিক্ষালাভ করেন। এই তত্ত্ব তিনি লাং-গ্রো'ই-ছাদ-পা-ল্তাগ (), উ-য়ুগ () এবং জাল-গ্যি-ফুগ () নামক তিনটি স্থানে লুকিয়ে রাখেন। তিনি ঝাং-স্তোন-ব্ক্রা-শিস-র্দো-র্জে () নামক এক বৌদ্ধ ভিক্ষুকে এই শিক্ষাদান করেন।


title: ঝাং-স্তোন-ব্ক্রা-শিস-র্দো-র্জে

text: ঝাং-স্তোন-ব্ক্রা-শিস-র্দো-র্জে () (১০৯৭-১১৬৭) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পন্ডিত ছিলেন।


title: ঝাং-স্তোন-ব্ক্রা-শিস-র্দো-র্জে

text: ঝাং-স্তোন-ব্ক্রা-শিস-র্দো-র্জে ১০৯৭ খ্রিষ্টাব্দে তিব্বতের ব্লা-দো-স্নুল-ম্ত্শো-গ্লিং-দ্গু () অঞ্চলের য়ার-'ব্রোগ-দো-নাং () নামক স্থানে জন্মগ্রহণ করেন। তাঁর পিতার নাম ছিল ঝাং-স্তোন-দ্ঙ্গো-গ্রুব () এবং মাতার নাম ছিল শু-মো-ন্যা-রে-ল্চাম ()। তিনি ল্চে-স্গোম-নাগ-পো ) নামক ভিক্ষুর নিকট সূত্র ও তন্ত্র সম্বন্ধে অধ্যয়ন করেন। ১১২১ খ্রিষ্টাব্দে তিনি ল্চে-ব্ত্সুন-সেং-গে-দ্বাং-ফ্যুগ নামক এক র্ন্যিং-মা সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষাগ্রহণ করেন। তিনি র্দ্জোগ্স-পা-ছেন-পো-স্ন্যিং-থিগ-গি-লো-র্গ্যুস-ছেন-মো () নামক র্ন্যিং-মা ধর্মসম্প্রদায়ের অতিযোগ তত্ত্বের ইতিহাস সম্পর্কিত গ্রন্থ রচনা করেন। তাঁর উল্লেখযোগ্য দুই শিষ্য ছিলেন ন্যি-মা-'বুম () নামক তাঁর পুত্র এবং ল্চে-স্গোম-শেস-রাব-র্দো-র্জে ()।


title: ন্যি-মা-'বুম

text: ন্যি-মা-'বুম () (১১৫৮-১২১৩) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পন্ডিত ছিলেন।


title: ন্যি-মা-'বুম

text: ন্যি-মা-'বুম র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পন্ডিত ঝাং-স্তোন-ব্ক্রা-শিস-র্দো-র্জের পুত্র ছিলেন। তাঁর মাতার নাম ছিল র্গ্যাল-মো-দ্ব্যাং ()। এগারো বছর বয়স পর্যন্ত তিনি তাঁর পিতার নিকট বি-মা-স্ন্যিং-থিগ তত্ত্ব সম্বন্ধে শিক্ষা গ্রহণ করেন এবং এই তত্ত্বের ওপর ত্শিগ-দোন-ছেন-মো () নামক একটি টিকাভাষ্য রচনা করেন। ১১৬৭ খ্রিষ্টাব্দে পিতার মৃত্যুর পর তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের নিকট শিক্ষালাভ করেন। পরবর্তীকালে তিনি র্ঙ্গোগ-র্দো-র্জে-সেং-গে () নামক ভিক্ষুর নিকট মাল-লো-ত্সা-বা-ব্লো-গ্রোস-গ্রাগ্স-পা দ্বারা প্রচারিত চক্রসম্বর তন্ত্র এবং হেবজ্র তন্ত্রের ওপর নির্ভরশীল মার্গফল তত্ত্ব সম্বন্ধে অধ্যয়ন করেন। ত্রিশ বছর বয়সে তিনি খা-রাগ-দ্বোন-'ব্রুগ-গি-স্ক্যি-স্তোন () নামক এক ভিক্ষুর নিকট অধ্যয়ন করেন।


title: আই লাভ ইউ (দ্ব্যর্থতা নিরসন)

text: আই লাভ ইউ বলতে নিচের নিবন্ধগুলি বুঝাতে পারে:


title: ক্রিকেট বিশ্বকাপ ফাইনালের তালিকা

text: ক্রিকেট বিশ্বকাপের ফাইনাল তালিকায় ২০১৫ সাল পর্যন্ত মাত্র ৫টি ক্রিকেট দলের অন্তর্ভুক্তি ঘটেছে। ওয়েস্ট ইন্ডিজ, ভারত, অস্ট্রেলিয়া, পাকিস্তান ও শ্রীলঙ্কা ক্রিকেট দল ১৯৭৫ সাল থেকে অদ্যাবধি আন্তর্জাতিক ক্রিকেট কাউন্সিলের পরিচালনায় অনুষ্ঠিত বিশ্বকাপ ক্রিকেট প্রতিযোগিতার চূড়ান্ত খেলায় বিজয়ী হয়ে ট্রফি জয়ে সক্ষমতা দেখিয়েছে। সর্বপ্রথম ১৯৭৫ সালে ইংল্যান্ডে ক্রিকেটের এই বিশ্বকাপ প্রতিযোগিতার সূচনা ঘটে। এ ক্রীড়ার বৈশ্বিক পরিচালনা পরিষদ হিসেবে আইসিসি’র সদস্য দেশের পুরুষ জাতীয় ক্রিকেট দলের মধ্যে প্রতিদ্বন্দ্বিতা হয়। চার বছর অন্তর ক্রিকেট বিশ্বকাপের সর্বশেষ আসরটি ২০১৫ সালে অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। এতে অস্ট্রেলিয়া ক্রিকেট দল নিউজিল্যান্ড দলকে পরাভূত করে চ্যাম্পিয়ন হয়।


title: ক্রিকেট বিশ্বকাপ ফাইনালের তালিকা

text: বর্তমান ও মূল ট্রফিটি ১৯৯৯ সালে তৈরি করা হয় ও আন্তর্জাতিক ক্রিকেট কাউন্সিল (আইসিসি) কর্তৃপক্ষ ট্রফিটি সংরক্ষণ করেন। বিকল্প একটি ট্রফি প্রতিযোগিতায় বিজয়ী দলকে স্থায়ীভাবে প্রদান করা হয়।


title: ক্রিকেট বিশ্বকাপ ফাইনালের তালিকা

text: টেস্ট ক্রিকেটভূক্ত দেশগুলো স্বয়ংক্রিয়ভাবে বিশ্বকাপ ক্রিকেট খেলার যোগ্যতা অর্জন করে। ১৯৯৬ সাল থেকে ৩ থেকে ৬টি সহযোগী দেশ এ প্রতিযোগিতায় অংশগ্রহণের যোগ্যতা অর্জন করেছে। এখনও পর্যন্ত কোন সহযোগী সদস্যদেশ ফাইনালে খেলতে পারেনি। তবে, কেনিয়া দল ২০০৩ সালের বিশ্বকাপ ক্রিকেটের সেমি-ফাইনাল পর্বে খেলার সৌভাগ্য অর্জন করেছে। অস্ট্রেলিয়া দল প্রতিযোগিতার ইতিহাসে সর্বাপক্ষা সফলতম দলের মর্যাদা উপভোগ করছে। এ পর্যন্ত দলটি চারবার শিরোপা ও একবার রানার্স-আপ হয়েছে। ধারাবাহিকভাবে দুইবার প্রতিযোগিতা জয় করেছে: ওয়েস্ট ইন্ডিজ ১৯৭৫ ও ১৯৭৯ সালের প্রথম দুই আসরে এবং অস্ট্রেলিয়া ধারাবাহিকভাবে ১৯৯৯, ২০০৩ ও ২০০৭ সালে তিনবার শিরোপা জয় করে। অস্ট্রেলিয়া এগারোটি ফাইনালের মধ্যে ৭টিতে (১৯৭৫, ১৯৮৭, ১৯৯৬, ১৯৯৯, ২০০৩, ২০০৭, ২০১৫) অংশগ্রহণ করে। ইংল্যান্ড ও নিউজিল্যান্ড ফাইনালে পৌঁছেও বিশ্বকাপ জয় করতে পারেনি। ইংল্যান্ড তিনটি ফাইনালের প্রত্যেকটিতে রানার্স-আপ হয়। অপরদিকে, নিউজিল্যান্ড একবার রানার্স-আপ হয়। প্রথম তিনটি প্রতিযোগিতার চূড়ান্ত খেলা ৬০ ওভারের ছিল। পরবর্তী প্রতিযোগিতাগুলো ৫০ ওভারের অনুষ্ঠিত হয়।


title: ক্রিকেট বিশ্বকাপ ফাইনালের তালিকা

text: ক্রিকেট বিশ্বকাপে ২০টি বিভিন্ন দেশ খেলার যোগ্যতা অর্জন করে। তন্মধ্যে সাতটি দল প্রতিটি প্রতিযোগিতায় অংশগ্রহণ করেছে ও অনুষ্ঠিত দশটি প্রতিযোগিতার শিরোপায় ৫টি দল নিজেদের মধ্য ভাগাভাগি করেছে। ফাইনাল খেলা সাতটি মাঠে অনুষ্ঠিত হয়েছে। লর্ড’স ক্রিকেট গ্রাউন্ড একমাত্র স্টেডিয়াম হিসেবে একাধিকবার ফাইনাল খেলা আয়োজন করেছে। ভারত একমাত্র দেশ হিসেবে একাধিকবার ভিন্নমাঠে ফাইনাল খেলার আয়োজন করে।


title: ক্রিকেট বিশ্বকাপ ফাইনালের তালিকা

text: উদ্বোধনী আইসিসি ক্রিকেট বিশ্বকাপের চূড়ান্ত খেলা ২১ জুন, ১৯৭৫ তারিখ লর্ডসে অনুষ্ঠিত হয়। এতে অস্ট্রেলিয়া দল ওয়স্ট ইন্ডিজের মোকাবেলা করে। ওয়েস্ট ইন্ডিয়ান অধিনায়ক ক্লাইভ লয়েড চমকপ্রদ ক্রীড়ানৈপুণ্য প্রদর্শন করেন। ৫০ রানের মধ্যেই ৩ উইকেট পতনের পর দলের প্রারম্ভিক বিপর্যয়ের রোধে ৫ নম্বরে ব্যাটিং করতে নেমে রোহন কানহাইয়ের সাথে চতুর্থ উইকেটে ১৪৯ রান করে দলকে খেলায় ফিরিয়ে আনেন। লয়েড আউট হবার সময় দলের রান হয় ৪/১৯৯। তাঁর দায়িত্বপূর্ণ ৮৫ বলে ১০২ রানে করা সেঞ্চুরির ইনিংসে তিনি সর্বমোট ১২টি চার ও ২টি ছক্কা হাঁকান। এরফলে তিনি ম্যান অব দ্য ম্যাচের পুরস্কার লাভ করেন। পাশাপাশি কিথ বয়েসের ঝড়োগতিতে ৩৪ রানের ফলে ৬০ ওভারে অস্ট্রেলিয়াকে জয়ের লক্ষ্যমাত্রা দেয়া হয় ২৯২। জবাবে অ্যালান টার্নারের ৫৪ বলে ৪০ ও অস্ট্রেলীয় অধিনায়ক ইয়ান চ্যাপেলের ৯৩ বলে ৬২ রান সংগ্রহ করেন। কিন্তু, তাদের ইনিংসে ৫টি রান-আউটের ফলে তারা নিজেরাই দলের সর্বনাশ ডেকে নিয়ে আসেন। ফলে, ওয়েস্ট ইন্ডিজ ১৭ রানের ব্যবধানে পরাভূত করে প্রথম বিশ্বকাপের শিরোপা লাভ করে।


title: ক্রিকেট বিশ্বকাপ ফাইনালের তালিকা

text: চার বছর পর ওয়েস্ট ইন্ডিজ পুণরায় চূড়ান্ত খেলায় অবতীর্ণ হয়। এবার স্বাগতিক ইংল্যান্ড মুখোমুখি হয়। লর্ড’স দ্বিতীয়বারের মতো প্রতিযোগিতার চূড়ান্ত খেলা আয়োজকের মর্যাদা পায়। ভিভ রিচার্ডস ও কলিস কিংয়ের ৫ম উইকেট জুটিতে ১৩৯ রান তোলেন। এতে কিং ৮৬ রান করেন। অন্যদিকে রিচার্ডস একপ্রান্তে আগলে রেখে দলের রান সংখ্যা বৃদ্ধি করতে থাকেন। শেষ পর্যন্ত রিচার্ডস ১৩৮ রান করে অপরাজিত ছিলেন এবং ওয়েস্ট ইন্ডিজকে ৮/২৮৬-তে পৌঁছিয়ে দেন। ফলে ইংল্যান্ডের জয়ের লক্ষ্যমাত্রা ধার্য্য করা হয় ৬০ ওভারে ২৮৭ রান। উদ্বোধনী ইংরেজ ব্যাটসম্যানেরা সূচনা ভাল করলেও পরবর্তীকালে রিচার্ডসের মিতব্যয়ী ০/৩৫ বোলিংয়ে রান সংগ্রহ ধীরলয়ে ঘটে। মাইক ব্রিয়ারলি এবং জিওফ্রে বয়কট ১২৯ রান করলেও তাঁরা ৩৮ ওভার ব্যয় করে ফেলেন। পরেরজন দ্বিতীয় অঙ্কে পৌঁছতেই ১৭ ওভার খেলেন। ফলে তারা আউট হলেও প্রয়োজনীয় রান রেট উত্তরোত্তর বৃদ্ধি পেতে থাকে এবং ওয়েস্ট ইন্ডিজের রানকে অতিক্রম করতে পারেনি। এরপর গ্রাহাম গুচ ও ডেরেক র‌্যান্ডল সংক্ষিপ্ত সময়ের জন্য ওয়েস্ট ইন্ডিয়ান বোলিংকে বিপর্যস্ত করেন। তাঁরা দলটিকে অগ্রসর করালেও ২/১৮৩ থেকে অপ্রত্যাশিতভাবে ১৯৪ রানে অল-আউট হয়ে যায় তারা। জোয়েল গার্নার মাত্র এগারো বলের ব্যবধানে পাঁচ উইকেট তুলে নেন। এতে ওয়েস্ট ইন্ডিজ ৯২ রানে জয়ী হ্য় ও ধারাবাহিকভাবে দ্বিতীয়বারের মতো বিশ্বকাপ ক্রিকেটের চ্যাম্পিয়ন হবার কৃতিত্ব অর্জন করে।


title: ক্রিকেট বিশ্বকাপ ফাইনালের তালিকা

text: জুন, ১৯৮৩ সালে তৃতীয় বিশ্বকাপের চূড়ান্ত খেলা অনুষ্ঠিত হয়। লর্ড’স আবারো স্বাগতিক মাঠের অধিকারী হয়। ওয়েস্ট ইন্ডিজ ধারাবাহিকভাবে তৃতীয়বারের মতো শিরোপা লাভের প্রত্যাশা নিয় মাঠে নামে। এবার তারা ২৪,৬০৯জন দর্শকের সম্মুখে ভারতের মুখোমুখি হয়। সুনীল গাভাস্কার ইনিংসের শুরুতেই মাত্র দুই রানে আউট হন। একমাত্র কৃষ শ্রীকান্ত ত্রিশের অধিক রান সংগ্রহ করতে পেরেছিলেন। অ্যান্ডি রবার্টস তিন উইকেট লাভ করেন ও ভারতের ইনিংস মাত্র ১৮৩ রানে শেষ হয়। জবাবে ওয়েস্ট ইন্ডিজ দল ব্যাট করতে নেমে মদন লালের বোলিং নৈপুণ্যে মাত্র ছয় রানের ব্যবধানে ভিভ রিচার্ডস, ডেসমন্ড হেইন্স ও ল্যারি গোমস আউট হন। ফলে ওয়েস্ট ইন্ডিজের ব্যাটিং ধ্বসে ১৪০ রানে অল-আউট হয় ও ভারত ৪৩ রানের ব্যবধানে জয়ী হয়ে শিরোপা লাভ করে।


title: ক্রিকেট বিশ্বকাপ ফাইনালের তালিকা

text: ১৯৮৭ সালের প্রতিযোগিতাটি উপমহাদেশের ভারত ও পাকিস্তানে যৌথভাবে আয়োজিত হয়। কলকাতার ইডেন গার্ডেনসে অনুষ্ঠিত চূড়ান্ত খেলায় অস্ট্রেলিয়া ও ইংল্যান্ড মুখোমুখি হয়। দ্বিতীয়বারের মতো অংশগ্রহণ করে দল দু’টি তাদের প্রথম শিরোপা লাভে লড়াইয়ে নামে। টসে জয়ী হয়ে অস্ট্রেলিয়া ব্যাটিংয়ে নামে। ডেভিড বুনের ১২৫ বলে ৭৫ রানের কার্যকরী ও মাইক ভেলেটার ক্ষিপ্রগতির ৩১ বলে ৪৫ রানের কল্যাণে অস্ট্রেলিয়া ৫ উইকেটে ২৫৩ রান সংগ্রহ করে। এ প্রতিযোগিতায় প্রথমবারের মতো ৫০ ওভারের ইনিংস খেলা হয়। প্রায় ৭০,০০০ দর্শক সমাগমে ইংল্যান্ডের বিল অ্যাথে, মাইক গ্যাটিং ও অ্যালান ল্যাম্বের মাঝারি সারির ব্যাটিংয়ে কিছুটা প্রতিরোধ গড়ে তুললেও জয়ের জন্য চূড়ান্ত ওভারে ১৭ রানের প্রয়োজন পড়ে। কিন্তু শেষ ওভারে দলটি ৯ রান সংগ্রহ করে ও ৭ রানে পরাজিত হয়।


title: ক্রিকেট বিশ্বকাপ ফাইনালের তালিকা

text: ১৯৯২ সালের প্রতিযোগিতাটি অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। মেলবোর্ন ক্রিকেট গ্রাউন্ডে অনুষ্ঠিত চূড়ান্ত খেলাটি প্রথমবারের মতো দিন/রাতে অনুষ্ঠিত হয়। প্রথমবারের মতো ফাইনালে খেলতে নেমে টসে জয়ী হয়ে পাকিস্তান ব্যাটিংয়ে নামে। ডেরেক প্রিঙ্গল শুরুতে দুই উইকেট লাভ করলেও তৃতীয় উইকেট জুটিতে ইমরান খান ও জাভেদ মিয়াঁদাদ ১৩৯ রান যোগ করেন। পরে ইনজামাম-উল-হক এবং ওয়াসিম আকরাম ত্রিশোর্ধ্ব রান করলে পাকিস্তান ৫০ ওভারে সর্বমোট ৬ উইকেটে ২৪৯ রান সংগ্রহ করে। ৮৭,০০০ দর্শকের সম্মুখে ওয়াসিম আকরাম অল-রাউন্ডার ইয়ান বোথামকে শূন্য রানে আউট করাসহ তিন উইকেট লাভ করেন। অন্যদিকে গুগলিতে বিভ্রান্ত হয়ে গ্রেইম হিকও আউট হন। ফলে ইংল্যান্ড ২২৭ রানে অল-আউট হয় ও পাকিস্তান ২২ রানে বিজয়ী হয়। ওয়াসিম আকরাম ম্যান অব দ্য ম্যাচের পুরস্কার লাভ করেন।


title: ক্রিকেট বিশ্বকাপ ফাইনালের তালিকা

text: শ্রীলঙ্কাসহ ভারত ও পাকিস্তান যৌথভাবে ১৯৯৬ সালের বিশ্বকাপের সহ-আয়োজকের দায়িত্ব পায়। প্রথমবারের মতো শ্রীলঙ্কা দল গতবারে চ্যাম্পিয়ন অস্ট্রেলিয়ার বিপক্ষে দিন/রাতের চূড়ান্ত খেলায় অংশগ্রহণ করে। লাহোরের গাদ্দাফী স্টেডিয়ামে অনুষ্ঠিত খেলায় টসে জয়ী হয়ে অর্জুনা রানাতুঙ্গা অস্ট্রেলিয়াকে ব্যাটিংয়ে পাঠায়। অধিনায়ক মার্ক টেলর ও রিকি পন্টিং দ্বিতীয় উইকেট জুটিতে ১০১ রান দলকে ৭ উইকেটে ২৪১ রানে নিয়ে যায়। অরবিন্দ ডি সিলভা’র সেঞ্চুরি, অশঙ্কা গুরুসিনহা ও রানাতুঙ্গা’র সাথে জুটি গড়ে দলকে ২২ বল বাকী থাকতেই ৭ উইকেটের ব্যবধানে হারিয়ে প্রথমবারের মতো বিজয়ী হয়। এরফলে প্রথমবারের মতো কোন স্বাগতিক দল জয়ী হয়, যদিও তা পাকিস্তানে অনুষ্ঠিত হয়েছে। এছাড়াও প্রথমবারের মতো কোন দল দ্বিতীয় ইনিংসে ব্যাটিং করে বিজয়ী হয়েছে। অরবিন্দ ডি সিলভা ম্যান অব দ্য ম্যাচ নির্বাচিত হন।


title: ক্রিকেট বিশ্বকাপ ফাইনালের তালিকা

text: ১৯৯৯ সালের বিশ্বকাপ প্রতিযোগিতার মাধ্যমে ১২-বছরব্যাপী অস্ট্রেলিয়ার আধিপত্যের সূচনা ঘটে। এ প্রতিযোগিতাটি ইংল্যান্ডে চতুর্থবারের মতো অনুষ্ঠিত হয়। একচেটিয়াভাবে অনুষ্ঠিত ফাইনাল খেলাটিতে শেন ওয়ার্ন চার উইকেট লাভ করলে পাকিস্তানের রানসংখ্যা ১১ ওভার বাকী থাকতেই মাত্র ১৩২ হয়। অ্যাডাম গিলক্রিস্টের দূর্দান্ত অর্ধ-শতক, মার্ক ওয়াহ, রিকি পন্টিং ও ড্যারেন লেহম্যানের সহযোগিতায় অস্ট্রেলিয়া মাত্র ২০ ওভারের মধ্যেই লক্ষ্যে পৌঁছে যায়। ফলে, অস্ট্রেলিয়া দল আট উইকেটের ব্যবধানে জয়ী হয় ও শিরোপা জয় করে। তারকা খেলোয়াড় শেন ওয়ার্ন বোলিংয়ে অনন্য সাধারণ ক্রীড়াশৈলী প্রদর্শনের মাধ্যমে ম্যান অব দ্য ম্যাচের পুরস্কার লাভ করেন। ম্যান অব দ্য সিরিজ নির্বাচিত হন দক্ষিণ আফ্রিকান খেলোয়াড় ল্যান্স ক্লুজনার।


title: 'খ্রুল-ঝিগ-সেং-গে-র্গ্যাব-পা

text: 'খ্রুল-ঝিগ-সেং-গে-র্গ্যাব-পা () ত্রয়োদশ শতাব্দীর এক র্ন্যিং-মা ধর্মসম্প্রদায়ের তিব্বতী বৌদ্ধ সাধক ছিলেন।


title: 'খ্রুল-ঝিগ-সেং-গে-র্গ্যাব-পা

text: 'খ্রুল-ঝিগ-সেং-গে-র্গ্যাব-পা ত্রয়োদশ শতাব্দীতে তিব্বতের গ্যো-রু () অঞ্চলের সো-গাদ-'ফ্রেং () নামক স্থানে জন্মগ্রহণ করেন। তাঁর পিতার নাম ছিল ব্ক্রা-শিস-দ্ঙ্গোস-গ্রুব ()। কুড়ি বছর বয়সে তিনি ল্দে'উ-স্গাং-পা () এবং ব্ক্রা-শিস-স্গাং-পা () নামক দুই ভিক্ষুর নিকট দীক্ষা গ্রহণ করেন। তিনি গুরু জো-'বের নামক এক র্ন্যিং-মা সয়াধকের নিকট বি-মা-স্ন্যিং-থিগ সম্বন্ধে শিক্ষালাভ করেন। এরপ্র তিনি গ্রো-বো উপত্যকায় সাধনায় লিপ্ত হন। এই সময় তিনি মে-লোং-র্দো-র্জে নামক তাঁর বিখ্যাত শিষ্যকে শিক্ষাদান করেন।


title: মে-লোং-র্দো-র্জে

text: মে-লোং-র্দো-র্জে () (১২৪৩-১৩০৩) র্ন্যিং-মা ধর্মসম্প্রদায়ের এক বৌদ্ধ সাধক ছিলেন, যিনি বি-মা-স্ন্যিং-থিগ তত্ত্ব সম্বন্ধে পন্ডিত ছিলেন।


title: মে-লোং-র্দো-র্জে

text: মে-লোং-র্দো-র্জে ১২৪৩ খ্রিষ্টাব্দে তিব্বতের দ্রাক উপত্যকায় জন্মগ্রহণ করেন। নয় বছর বয়সে তিনি ঝা-লুং-পা () এবং সে-লুং-পা () নামক দুই ভিক্ষুর নিকট শিক্ষার্থীর শপথ গ্রহণ করেন। ষোল বছর বয়সে তিনি অষ্টসহস্রিকা প্রজ্ঞাপারমিতা অধ্যয়ন করেন এবং মধ্য ও দক্ষিণ তিব্বতের বিভিন্ন অংশে সাধনায় লিপ্ত হন। তিনি 'খ্রুল-ঝিগ-সেং-গে-র্গ্যাব-পা নামক র্ন্যিং-মা ধর্মসম্প্রদায়ের এক সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষা গ্রহণ করেন। এছাড়াও তিনি সেং-গে-রাস-পা (), 'খ্রুল-ঝিগ-দার-মা (), স্প্রুল-স্কু-র্গ্যা-ম্ত্শো () প্রভৃতি পন্ডিতের নিকট শিক্ষালাভ করেন। বিমলমিত্র রচিত গ্রাগ্স-য়াং-দ্জোং () নামক অতিযোগ তত্ত্ব বিষয়ক গ্রন্থটিকে তিনি আবিষ্কার করেন, যা পরবর্তীকালে মে-লোং-স্ন্যিং-থিগ () নামে পরিচিত হয়। এই গ্রন্থ ঊনবিংশ শতাব্দীতে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () পুনরায় আবিষ্কার করেন। মে-লোং-র্দো-র্জের সর্বাপেক্ষা উল্লেখযোগ্য শিষ্য ছিলেন রিগ-'দ্জিন-কু-মা-রা-রা-দ্জা।


title: ব্রাগ-স্তেং-পা-য়োন-তান-ত্শুল-খ্রিম্স

text: ব্রাগ-স্তেং-পা-য়োন-তান-ত্শুল-খ্রিম্স () একাদশ শতকে ব্কা'-গ্দাম্স ধর্মসম্প্রদায়ের একজন তিব্বতী বৌদ্ধ ভিক্ষু ছিলেন। তিনি বিখ্যাত তিব্বতী অনুবাদক রিন-ছেন-ব্জাং-পোর শিষ্য ছিলেন ও মাল-লো-ত্সা-বা-ব্লো-গ্রোস-গ্রাগ্স-পার শিক্ষক ছিলেন।


title: মাল-লো-ত্সা-বা-ব্লো-গ্রোস-গ্রাগ্স-পা

text: মাল-লো-ত্সা-বা-ব্লো-গ্রোস-গ্রাগ্স-পা () একাদশ শতাব্দীর একজন বিখ্যাত তিব্বতী অনুবাদক ছিলেন।


title: মাল-লো-ত্সা-বা-ব্লো-গ্রোস-গ্রাগ্স-পা

text: মাল-লো-ত্সা-বা-ব্লো-গ্রোস-গ্রাগ্স-পা বজ্রপঞ্জর মহাকাল তত্ত্ব সম্বন্ধে শিক্ষা লাভ করেন বিখ্যাত তিব্বতী অনুবাদক রিন-ছেন-ব্জাং-পোর শিষ্য ব্রাগ-স্তেং-পা-য়োন-তান-ত্শুল-খ্রিম্সের নিকট হতে। তিনি ক্লোগ-স্ক্যিয়া-শেস-রাব-ব্র্ত্সেগ্স-পা () নামক এক তিব্বতী পন্ডিত এবং ফাম-'থিং-পা () নামক এক নেওয়ারী পন্ডিতের নিকট চক্রসম্বর তন্ত্র সম্বন্ধে অধ্যয়ন করেন। এরপর তিনি নেপাল যাত্রা করে ফাম-'থিং-পার ভ্রাতা ও নারো পার শিষ্য বোধিভদ্রের নিকট হতে এই তত্ত্ব সম্বন্ধে বিস্তারিত জ্ঞান লাভ করেন। তিনি দানশীল নামক বিখ্যাত ভারতীয় বৌদ্ধের নিকট হতে ন্যি-মা-স্বাস-পা () নামক শিক্ষালাভ করেন।


title: মাল-লো-ত্সা-বা-ব্লো-গ্রোস-গ্রাগ্স-পা

text: মাল-লো-ত্সা-বা-ব্লো-গ্রোস-গ্রাগ্স-পা সা-স্ক্যা ধর্মসম্প্রদায়ের প্রতিষ্ঠাতা ও প্রথম সা-স্ক্যা-খ্রি-'দ্জিন 'খোন-দ্কোন-ম্ছোগ-র্গ্যাল-পো এবং তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোর শিক্ষক ছিলেন। এছাড়াও তিনি গ্ন্যান-ফুল-ছুং-বা () এবং স্ম্যাল-পা-ন্যি-মা-'বার () নামক দুই ভিক্ষুকেও শিক্ষাদান করেন।


title: মাসিক মোহাম্মদী

text: মাসিক মোহাম্মদী ব্রিটিশ ভারতে মাওলানা মোহাম্মদ আকরম খাঁ কর্তৃক প্রতিষ্ঠিত মাসিক পত্রিকা। বাংলার মুসলিমদের মধ্যে স্বতন্ত্র সাহিত্য-সংস্কৃতির ধারা তৈরী, দ্বিজাতিতত্ত্বভিত্তিক মুসলিম জাতীয়তাবাদের বিকাশ, পাকিস্তানি ভাবধারা প্রসার বৃদ্ধি মোহাম্মদী পত্রিকার উদ্দেশ্য ছিল।


title: মাসিক মোহাম্মদী

text: ১৯০৩ সালে মাওলানা মোহাম্মদ আকরম খাঁ কলকাতা থেকে মোহাম্মদী প্রকাশ করেন। স্বল্পকালীন বিরতির পর ১৯২৭ সালে পুনরায় পত্রিকা প্রকাশ শুরু হয়। ১৯৪৭ সাল পর্যন্ত চলার পর দুই বছর প্রকাশনা বন্ধ ছিল। এরপর ১৯৪৯ সালের ডিসেম্বর থেকে ঢাকা থেকে পত্রিকা প্রকাশ হতে থাকে। ১৯৭০ সাল পর্যন্ত মোহাম্মদী প্রকাশিত হয়েছে।


title: মাসিক মোহাম্মদী

text: ১৯০৩ খ্রিস্টাব্দের ১৮ আগস্ট মাসিক মোহাম্মদী পত্রিকার প্রথম সংখ্যা প্রেস থেকে মুদ্রিত হয়ে প্রকাশিত হয়। কিন্তু এই সংখ্যার পর ছাপাখানার মালিক দ্বিতীয় সংখ্যা মুদ্রণে অসম্মত হন। শেষ পর্যন্ত তখনকার ধনাঢ্য তেল ব্যবসায়ী এবং মাওলানা আকরম খাঁর পিতৃবন্ধু মাওলানা আবদুল্লাহ তাঁর “আলতাফী প্রেসে” মাসিক মোহাম্মদী মুদ্রণের সুযোগ করে দেন।


title: মাসিক মোহাম্মদী

text: মোহাম্মদ আকরম খাঁ ছিলেন পত্রিকার প্রতিষ্ঠাতা সম্পাদক। এরপর মুজিবুর রহমান খাঁ ও বদরুল আনাম খাঁ সম্পাদকের দায়িত্ব পালন করেছেন। এছাড়াও আবদুল গাফফার চৌধুরী, আখতারুল আলম, আ.ন.ম গোলাম মোস্তফা, মোহাম্মদ মাহফুজউল্লাহ প্রমুখ সম্পাদনা-সহযোগী হিসেবে দায়িত্ব পালন করেছেন।


title: মাসিক মোহাম্মদী

text: বাংলা, আসাম ও বার্মার মুসলমানদের কাছে এ পত্রিকাটি বিশেষ জনপ্রিয়তা অর্জন করে। পরবর্তী কালে দৈনিক মোহাম্মদী ও সাপ্তাহিক মোহাম্মদী পত্রিকাদ্বয় প্রকাশিত হয়। বিংশ শতাব্দীর প্রথম ভাগে ব্রিটিশ খেদাও আন্দোলনে এবং, বিশেষ করে হিন্দু আধিপত্যবাদী আচরণের মুখে, মুসলমানদের গোষ্ঠীগত স্বার্থ রক্ষায় এই পত্রিকাটি দুদর্মনীয় ভূমিকা পালন করেছিল। গ্রাম-গঞ্জের সাধারণ বঞ্চিত ও শোষিত মানুষ, বিশেষ করে পশ্চাদপদ মুসলিম সমাজের উন্নয়নে এবং মুসলিম সাহিত্য-সংস্কৃতির বিকাশে মাসিক মোহাম্মদীর ভূমিকা ছিল সুদূরপ্রসারী।


title: মাসিক মোহাম্মদী

text: সাপ্তাহিক ও মাসিক মোহাম্মদী মুসলমান শিক্ষিত তরুণদের সাংবাদিকতায় উদ্বুদ্ধ করতে সক্ষম হয়েছিল। এতে লেখালেখি করা মুসলিম কবি, সাহিত্যিকদের মধ্যে রয়েছেন মোহাম্মদ আকরম খাঁ, কাজী নজরুল ইসলাম, মোহাম্মদ ওয়াজেদ আলী, আবুল কালাম শামসুদ্দীন, মুজীবুর রহমান খাঁ, মঈনউদ্দিন হুসায়ন, সুফিয়া কামাল, শওকত ওসমান, তালিম হোসেন, আবদুল হাই, আবু জাফর শামসুদ্দীন, হবীবুল্লাহ্ বাহার চৌধুরী, আবদুল্লাহ আল-মুতী শরফুদ্দিন, আবদুল গনি হাজারী, আলাউদ্দিন আল আজাদ, আবু রুশদ, জসীমউদ্দীন, আশরাফ সিদ্দিকী, ফেরদৌস খান প্রমুখ।


title: তারকাঁটা (চলচ্চিত্র)

text: তারকাঁটা মুহাম্মদ মোস্তফা কামাল রাজ পরিচালিত ২০১৪ সালের বাংলাদেশী মারপিঠধর্মী অপরাধমূলক চলচ্চিত্র। আরেফিন শুভ, বিদ্যা সিনহা সাহা মীম এবং মৌসুমী এই চলচ্চিত্রে মূল ভূমিকায় আছে। শুকলা বানিক এই চলচ্চিত্রটি প্রযোজনা করেছেন এবং জাজ মাল্টিমিডিয়া পরিবেশনা করছে। তারকাঁটার প্রথম এক মিনিট প্রমো ২০১৪ সালের ১২ই এপ্রিল প্রকাশিত হয় বসুন্ধরা ষ্টার সিনেপ্লেক্সে।


title: রওশন এরশাদ

text: রওশন এরশাদ হলেন একজন বাংলাদেশী রাজনীতিবিদ যিনি ১০ম জাতীয় সংসদের বিরোধী দলীয় নেতার দায়িত্ব পালন করেছেন। তিনি জাতীয় পার্টির একজন প্রেসিডিয়াম সদস্য এবং বাংলাদেশের সাবেক রাষ্ট্রপতি হুসেইন মুহাম্মদ এরশাদের স্ত্রী, যার সঙ্গে তিনি ১৯৫৬ সালে বিবাহবন্ধনে আবদ্ধ হন।


title: রওশন এরশাদ

text: হুসেইন মুহাম্মদ এরশাদের রাষ্ট্রপতিত্ব কালীন সময়ে রওশন এরশাদ সমাজ কল্যাণ ও নারী-শিশুর অধিকার প্রতিষ্ঠার জন্য সচেষ্ট ছিলেন। তিনি 'বাংলাদেশ জাতীয় মহিলা সংস্থা' এর প্রধান পৃষ্ঠপোষক ছিলেন। ১৯৭৫ সালে তিনি 'সেনা পরিবার কল্যাণ সমিতি' (Armed Forces Family Welfare Association) এর প্রতিষ্ঠাতা প্রেসিডেন্ট নিযুক্ত হন।


title: রওশন এরশাদ

text: ১৯৮৫ সালের মে মাসে তিনি বন্যাকবলিত নোয়াখালী জেলার উড়ির চর ও হাতিয়া উপজেলা এলাকা পরিদর্শন করেন। একই বছর তিনি মাদকের অপব্যবহার সংক্রান্ত জাতিসংঘের বিশেষ কনভেনশনে অংশগ্রহণ করেন।


title: রওশন এরশাদ

text: তার ব্যক্তিগত আগ্রহের মাঝে রয়েছে সাহিত্য, এশীয় সঙ্গীত, এবং শিল্পকলা। তিনি ১৯৮৪ এবং ১৯৮৫ সালে হজ্জ্ব পালন করেন।


title: ক্রিস বেয়ার্ড

text: ক্রিস বেয়ার্ড () কানাডিয়ান ব্যবসায়ী নেতা। ২০১৪ সালের এপ্রিল মাসে তিনি মজিলা কর্পোরেশনের অন্তর্বর্তীকালীন প্রধান নির্বাহী কর্মকর্তা (সিইও) হিসেবে দায়িত্ব পান। বেয়ার্ড এইচপি, সান মাইক্রোসিস্টেমের সিনিয়র প্রোডাক্ট এবং মার্কেটিং প্রধান হিসেবে কাজ করেছেন। এছাড়া ২০০৪ সাল থেকে তিনি মজিলার চিফ মার্কেটিং অফিসার (সিএমও) হিসেবে দায়িত্ব পালন করছেন। বিশেষ করে তিনি ফায়ারফক্স ব্রাউজার চালুর ব্যাপারে কাজ করেছেন। ২০১৩ সালে তিনি গ্রেলক পার্টনার্সের এক্সিকিউটিভ ইন রেসিডেন্টস হিসেবে যোগ দেন। ১৯৯৮ সালের জানুয়ারিতে তিনি ফুপিন গ্রুপ নামের একটি প্রতিষ্ঠান চালু করেন যা লিনাক্স কেয়ার নামের আরেকটি প্রতিষ্ঠান চালু হওয়ার দুই বছর পর অধিগ্রহণ করে।


title: ক্রিস বেয়ার্ড

text: ক্রিস বেয়ার্ড ইউনিভার্সিটি অব এডিনবার্গ থেকে ইন্টারন্যাশনাল বিজনেসে এমবিএ সম্পন্ন করেন। এ বিশ্ববিদ্যালয়ে তিনি জন ম্যাকফারলেন প্রাইজ ফর লিডারশিপ পুরস্কার পান। এর আগে তিনি ইউনিভার্সিটি অব ওটোয়া থেকে অর্থনীতি ও বায়োক্যামিস্ট্রি বিষয়ে পড়াশোনা করেন।


title: অ্যান্টনি গাউদি

text: অ্যান্টনি গাউদি ই কর্নেট (; ২৫ জুন ১৮৫২ – ১০ জুন ১৯২৬) রেউস হতে আগত একজন স্প্যানিশ কাতালান স্থপতি ছিলেন। তিনিই কাতালান আধুনিকতার হোতা ছিলেন। গাউদির কাজ তাঁর উচ্চমানের পৃথক ঘরানার ধরন এবং স্বাতন্ত্র্য্যসূচক শৈলী মূলত বার্সেলোনায়ই কেন্দ্রীভূত হয়। বিশেষ করে তাঁর ম্যাগণাপ ওপাস, সাগার্দা ফ্যামিলিয়া স্থাপত্যের এক অণুপম নিদর্শন।


title: অ্যান্টনি গাউদি

text: গাউদির কাজকে তাঁর জীবনের এক বড় ভাবাবেগ হিসেবে ধরা হয়েছিলঃ যেমন স্থাপত্যকলা, প্রকৃতি, ধর্ম। গাউদির তাঁর সৃষ্টির প্রতিটি স্তর সম্পর্কে জ্ঞানার্জন করেছেন, তাঁর স্থাপত্যের সাথে একীভূত হয়ে তিনি বিভিন্ন কারুশিল্পে দক্ষ হয়ে ওঠেন যেমনঃ সিরামিক, স্টেইনড গ্লাস, পেটা লোহার কাজ, তক্ষণ এবং অন্যান্য নির্মাণ শিল্প। তিনি বস্তুনির্মাণে অনেক নতুন পদ্ধতি ব্যবহার এবং শুরু করেন। যেমনঃ "ট্রেনকাডিস" অব্যবহৃত সিরামিকের অংশ দিয়ে তৈরি হয়।


title: অ্যান্টনি গাউদি

text: এর কিছু বছর পরে নব্য গোথিক শিল্প ও ওরিয়েন্টাল কৌশল দ্বারা প্রভাবিত হয়ে গাউদি "মডার্নিস্তা"র অংশ হয়ে পড়েন যে আন্দোলন ঊনবিংশ থেকে বিংশ শতকের দিকে সর্বোচ্চ পর্যায়ে পৌছান। তাঁর কাজ প্রকৃতি দ্বারা অণুপ্রাণিত হয়ে মূলধারাকে অতিক্রম করে একটি জৈব শৈলীদ্বারা চূড়ান্ত পরিণতি পায়। গাউদি খুবকমই নিজের কাজের নিখুঁত পরিকল্পনা করতেন, এরচেয়ে বরং তিনি তাঁদেরকে ত্রিমাত্রিক স্কেল মডেল হিসেবে নির্মাণ করতেন যেন তাঁর চিন্তাই তাঁকে প্রভাবিত করে।


title: অ্যান্টনি গাউদি

text: গাউদির কাজ আন্তর্জাতিকভাবে বিস্তৃত হয়ে পড়ে এবং তাঁর স্থাপত্য বোঝার জন্য পড়াশোনার নানান ধারা তৈরি হয়। আজও তাঁর কাজ স্থাপত্যবিদ এবং সাধারণ মানুষদের কর্তৃক প্রশংসিত হয়। তাঁর সেরা কাজ, এখনও অসম্পূর্ণ সাগার্দা ফ্যামিলিয়া হল স্পেনের সবচেয়ে বেশি দর্শনীয় ভাস্কর্য। ১৯৮৪ থেকে ২০০৫ সালের মধ্যে তাঁর সাতটি কাজকে ইউনেসকো বিশ্ব ঐতিহ্যবাহী স্থান বলে ঘোষণা দেয়। গাউদির রোমান ক্যাথলিক বিশ্বাস তার জীবনের সময় তীব্রতর হয়ে ওঠে ও ধর্মীয় প্রতিচ্ছবি তাঁর কাজে প্রবেশ করে। এই কাজ তাঁকে "ঈশ্বরের স্থপতি" পদবী এনে দেয় এবং তাঁর সৌন্দর্যময়তা জন্য তাঁর সুনাম উত্তরোত্তর বাড়িয়ে দেয়।


title: অ্যান্টনি গাউদি

text: গাউদির নানা কাজকে ইউনেসকো বিশ্ব ঐতিহ্য স্থান হিসেবে স্বীকৃতি দিয়েছেন; ১৯৮৪ সালে পার্ক গুয়েল, দ্য পালাউ গুয়েল এবং কাসা মিলা; ২০০৫ সালে দ্য নটিভিটি ফ্যাসাড, দ্য ক্রিপ্ট এবং দ্য আপসে অফ দ্য সাগ্রাদা ফ্যামিলিয়া, দ্য কাসা ভিসেন্স এবং সান্তা কলোমা দে কর্ভেলোর দ্য ক্রিপ্ট অফ দ্য কলোনিয়া গুয়েল-এর সাথে বার্সেলোনার দ্য কাদা বাৎলো।


title: অ্যান্টনি গাউদি

text:
গাউদির কাজকে বিশ্ব ঐতিহ্য স্থান হিসেবে স্বীকৃতি দেবার প্রধান উদ্দেশ্য হল তাঁর অসাধারণ কাজের বিশ্বমূল্য দেয়া।
বিভিন্ন উক্তি অণুসারেঃ১৮৫২ সালে অ্যান্টনি গাউদি রিউডোমস বা রেউসে জন্মগ্রহণ করেন। তাঁর পিতামাতা হল শিল্পপতি বয়লারনির্মাতা ফ্রান্সেস গাউদি ই সিরা (১৮১৩-১৯০৬) এবং অ্যান্টনিয়া কর্নেট ই বার্টরান (১৮১৯-১৮৭৬)। পাঁচ সন্তানের মধ্যে তিনিই ছিলেন কনিষ্ঠতম। এদের মধ্যে তিনজন প্রাপ্তবয়স পর্যন্ত বেঁচে ছিলেন। তাঁরা হলেনঃ রোসা (১৮৪৪-১৮৭৯), ফ্রান্সেস (১৮৫১-১৮৭৬) এবং অ্যান্টনি। গাউদির পরিবারের উদ্ভব হয় দক্ষিণ ফ্রান্সের আউভার্জেন অঞ্চলে। তাঁর এক পূর্বপুরুষ জোয়ান গাউদি একজন হকার ছিলেন। তিনি সপ্তদশ শতাব্দিতে কাতালোনিয়ায় আসেন এবং সম্ভবত গাউদি বা গাউদিন পারিবারিক নামের উদ্ভব এখান থেকেই হয়।


title: অ্যান্টনি গাউদি

text: গাউদির সত্যিকার জন্মস্থান অজানা। এর কারণ কোনপ্রকার বক্তব্যের সমর্থনমূলক কোন নথিপত্র পাওয়া যায়না। তাই তিনি বাইক্স শিবিরের পাশাপাশি দুটি অঞ্চল রেউস না রিউডোমস-এ জন্ম নিয়েছিলেন, সে নিয়ে পরস্পরবিরোধীতা আছে। ছাত্র হিসেবে এবং পেশাজীবিকালের অঞ্চল রেউস হওয়ায় ওখানেই তাঁর জন্মস্থান বলে ধরা হয়। তবে গাউদি অনেক স্থানেই বলেছেন যে তিনি তাঁর পৈতৃক গ্রাম রিউডোমসে জন্মেছিলেন। গাউদি রেউসের সান্ট পেরে আপোস্টোল গির্জার ব্যাপ্টিস্ট ছিলেন। এখানেই তাঁর জন্মের পরের দিন তাঁর নাম রাখা হয় "অ্যান্টনি প্লাসিড গিলিয়াম ই কর্নেট"।


title: অ্যান্টনি গাউদি

text:
গাউদির নিজ জন্মভূমির প্রতি অপরিসীম মমতা ছিল এবং সেইসাথে তাঁর মধ্যযুগীয় ঐতিহ্যের প্রতিও ছিল গর্ব। তিনি বিশ্বাস করতেন যে ভূমধ্যের মানুষ সৃজনশীলতা, নতুনত্ব এবং শিল্প ও নকশার এক অন্তর্নিহিত অর্থদ্বারা পরিপূর্ণ ছিল। গাউদির এ পার্থক্য সম্পর্কে বলেন, "আমরা নিজেদেরই এক চিত্রধারণ করি। ভূতদের থেকে ফ্যান্টাসি আসে। ফ্যান্টাসি হল এমন এক জিনিস যা উত্তরের লোকদের থাকে। আমরা হলাম কনক্রিট। ভূমধ্য থেকেই এই ধারাচিত্র চলে আসে। ওরেস্তেস তাঁর পথ চেনে, যেখানে হ্যামলেট তাঁর সন্দেহ দ্বারা বিদীর্ণ হয়।" তাঁর বেশিরভাগ সময় বাইরেও খরচ হয়, বিশেষত গ্রীষ্মকালীন সময় তাঁর পরিবার মাস দে লাঁ কালদেরেরা'তে কাটাত। এই ভ্রমণ গাউদিকে প্রকৃতি উপভোগের সুযোগ দিত। প্রাকৃতিক বিশ্বকে উপভোগ করাটাই তাঁকে ১৮৭৯ সালে ২৭ বছর বয়সে সেন্ট্রা এক্সকার্সিওনিস্তা দে কাতালুনিয়ায় ভর্তি হওয়ায় মূল অবদান রাখেন। উক্ত সংস্থা কাতালোনিয়া ও দক্ষিণ ফ্রান্স আবিষ্কারের অভিযান পরিচালনা করে, এবং এই ভ্রমণকালে প্রায়শই তাঁদের ঘোড়ার পিঠে চড়ে বা দিনে দশ কিলোমিটার হাঁটতে হয়েছে।
তরুণ গাউদি নানা রোগে ভুগত। এরমধ্যে বাতরোগ একটি এবং সম্ভবত এই রোগটিই তাঁর স্বল্পভাষী এবং সংরক্ষিত চরিত্রের ক্ষেত্রে প্রভাব রেখেছিল। এই স্বাস্থ্য উদ্বেগ এবং ডক্টর নিপের স্বাস্থ্যবিজ্ঞানের তত্ত্ব অল্পবয়সেই গাউদির নিরামিষাশী হবার সিদ্ধান্তের ক্ষেত্রে প্রভাব রেখেছে।. তাঁর ধর্মীয় বিশ্বাস এবং একনিষ্ঠ নিরামিষাশী হওয়ার প্রবণতা তাঁকে অনেক দীর্ঘ এবং মারাত্ম উপাসের দিকে ঠেলে দেয়। এগুলো প্রায়শই ছিল অস্বাস্থ্যকর এবং সময়ভিত্তিক। এরূপে চলতে থাকে এবং তা ১৮৯৪ সালে এক জীবনধ্বংসের ন্যায় অসুস্থতা আনয়ন করে।


title: অ্যান্টনি গাউদি

text: গাউদি ফ্রান্সেস বেরেঙ্গুয়ের পরিচালিত এক নার্সারি স্কুলের সাথে যুক্ত ছিলেন। বেরেঙ্গুয়েরে পুত্র, যার নামও ফ্রান্সেস পরবর্তীকালে গাউদির প্রধান সহকারী হন। তিনি রেউসের পিয়ারিস্টস স্কুলে নাম লেখান, যেখানে তিনি "এল আরলেকুইন" ("ভাঁড়") নামের এক সেমিনারের জন্য তাঁর শৈল্পিক প্রতিভা প্রদর্শন করেন। এসময়টাতে তিনি রেউসের "ভ্যাপর নউ" বস্ত্র কারখানায় শিক্ষানবিশ হিসেবে কাজ করতেন। ১৮৬৮ সালে তিনি কনভেন্ট দেল কার্মে-তে শিক্ষকতা শেখার জন্য বার্সেলোনাতে চলে আসেন। কিশোর বয়সের এই দিনগুলোতে গাউদি উটোপিয়ান সামাজিকতায় আকর্ষিত হন এবং এডুয়ার্ড টোডা ই গুয়েল ও জোসেপ রিবেরা ই স্যান্স নামের দুই ছাত্রের সাথে পোবলেট আশ্রমস্থল, যা পরে উটোপিয়ান ফ্যালানস্টেরেতে পরিণত হবে, তা পুনঃনির্মাণের পরিকল্পনা করেন।


title: অ্যান্টনি গাউদি

text: ১৮৭৫ থেকে ১৮৭৮ সালের মধ্যে গাউদি সামরিক প্রশাসক হিসেবে বার্সেলোনার বাধ্যতামূলক সামরিক চাকরির পদাতিক রেজিমেন্ট শেষ করেন। তাঁর বেশিরভাগ সেবাই অসুস্থতাজনিত ছুটিতে খরচ হয়ে যেত এবং তিনি তাঁর পড়াশোনা চালিয়ে যান। তাঁর অসুস্থ দেহই তাঁকে তৃতীয় কার্লিস্ট যুদ্ধে যোগদান থেকে রক্ষা করেন। এই যুদ্ধ ১৮৭২ থেকে ১৮৭৬ সাল পর্যন্ত চলে। ১৮৭৬ সালে গাউদির মাত ৫৭ বছর বয়সে পরলোকগমন করেন এবং ঐ বছরই ২৫ বছর বয়সে তাঁর বড় ভাই ফ্রান্সেস মারা যান। ফ্রান্সেস তখন চিকিৎসক হিসেবে মাত্র বেরিয়েছেন। এই সময়ই গাউদি লোৎজা স্কুল এবং বার্সেলোনা স্থাপত্য উচ্চ বিদ্যালয় থেকে স্থাপত্যকলায় পড়াশোনা শুরু করেন এবং ১৮৭৮ সালে গ্র্যাজুয়েট হন। তাঁর পড়ালেখার খরচ যোগানোর জন্য তিনি লিয়ানড্রে সিরালাখ, জোয়ান মার্টোরেল, এমিলি সালা কর্তেস, ফ্রান্সিসকো দে পলা দেল ভিলা ইয়ে লোজানো এবং জোসেপ ফন্টসেরে সহ আরো নানান স্থপতিবিদ এবং নির্মাতার জন্য নকশাকার হিসেবে কাজ করেন। তাঁর স্থাপত্যের ক্লাসছাড়াও তিনি ফরাসি, ইতিহাস, অর্থনীতি, দর্শন এবং নন্দনতত্ত্বের ওপরও পড়াশোনা করেন। তাঁর গ্রেড ছিল মধ্যম গোছের এবং তিনি প্রায়শই বিভিন্ন কোর্সে অকৃতকার্য হতেন। তাঁকে তাঁর গ্রেড হস্তান্তরের সময় বার্সেলোনা স্থাপত্য বিদ্যালয়ের পরিচালক এলিস রোজেন্ট বলেছিলেন, "আমরা এই একাডেমিক ডিগ্রী দিচ্ছি হয় এক নির্বোধকে নতুবা এক প্রতিভাবানকে। সময়ই সব দেখাবে।" গাউদির বন্ধু ভাস্কর্যশিল্পী লোরেঙ্ক মাতামালা তাঁর রসবোধসুলভ শ্লেষাত্মক সুরে বলেন, গাউদি তাঁর ডিগ্রী নেবার সময় বলেছিলেন, "লোরেঙ্ক, ওরা বলছে এখন আমি একজন স্থপতি।"


title: অ্যান্টনি গাউদি

text: গাউদির প্রথম কাজগুলো ছিল বার্সেলোনার জন্য ডিজাইনকৃত প্লাসা রিয়েল, অসমাপ্ত জিরোসি নতুন স্ট্যান্ড এবং কো-অপারাটিভা ওব্রেরা মাতারোনেন্সে (মাতারো বিল্ডিংয়ের শ্রমজীবী সহকারী) ভবন। তিনি তাঁর প্রথম গুরুত্বপূর্ণ কাজ কাসা ভিসেন্সের জন্য অনেক প্রশংসা পান এবং ক্রমশ আরো তাৎপর্যবাহী প্রস্তাব পেতে শুরু করেন। ১৮৭৮ সালের প্যারিস বিশ্বমেলায় গাউদি গ্লোভ ম্যানুফ্যাকচারার কোমেলা'র জন্য নির্মিত শোকেস প্রদর্শন করেন। এর কার্যকরী এবং নান্দনিক "মর্ডার্নিস্তা" ডিজাইন কাতালান শিল্পপতি ইউসেবি গুয়েলকে আকর্ষণ করে। তিনি তখন গাউদির সবচেয়ে অসাধারণ কাজঃ দ্য গুয়েল ওয়াইন সেলার, দ্য গ্যতেল প্যাভিলিয়নস, দ্য পালাউ গুয়েল (গুয়েল প্রাসাদ), দ্য পার্ক গুয়েল (গুয়েল পার্ক) এবং কলনিয়া গুয়েল গির্জার সমাধিগৃহ নির্মাণের পৃষ্ঠপোষকতা করেন। গাউদি কোমিলাসের মার্কুইস, কাউন্ট গুয়েলের শ্বশুরের বন্ধু হয়ে ওঠেন এবং তাঁর জন্য কোমিলাসে "এল ক্যাপরিচো" নির্মাণ করেন।


title: অ্যান্টনি গাউদি

text: ১৮৮৩ সালে গাউদি বার্সেলোনার ক্যাথেড্রাল ব্যাসিলিকা ই টেম্পল এক্সপিয়াটরি দে লাঁ সাগার্ডা ফ্যামিলিয়া (রাজপ্রাসাদ এবং লা সাগার্ডা ফ্যামিলিয়া-এর প্রায়শ্চিত্তক্ষম গির্জা) এর একটি সম্প্রতি প্রবর্তিত প্রকল্পের দায়িত্ব পান। গাউদি এর প্রাথমিক নকশা সম্পূর্ণ পালটে দেন এবং তাঁর নিজস্ব বৈচিত্রমূলক স্টাইলকে অণুপ্রাণিত করে তোলেন। ১৯১৫ সাল থেকে শুরু করে তাঁর মৃত্যু পর্যন্ত তিনি এই কাজে নিজেকে সম্পূর্ণরূপে নিয়োজিত করেন। উক্ত কমিশনের মাধ্যমে একাধিক কাজের সাথে যুক্ত হবার ফলে তাঁকে দলগত কাজের ওপর নির্ভর করতে হয়। তাঁর দল গঠিত হয় বিভিন্ন রকম নির্মাণমূলক কর্মসূচীর সাথে সম্পৃক্ত পেশাজীবীদের নিয়ে। তাঁর অধীনে কাজ করা বিভিন স্থপতি পরবর্তীতে অনেক বিখ্যাত হয়ে ওঠে। যেমনঃ জোসেপ মারিয়া জুজল, জোয়ান রুবিও, সিজার মার্টিনেল, ফ্রান্সেস ফোলগুয়েরা এবং জোসেপ ফ্রান্সেস র‍্যাফোলস উল্লেখযোগ্য। ১৮৮৫ সালে গাউদি গ্রামীণ অঞ্চল সান্ত ফেলিউ দে কোডিনস-এ চলে আসেন কলেরার মহামারী এড়াতে। তখন বার্সেলোনায় ভয়াবহ কলেরার প্রকোপ দেখা দিয়েছিল। তিনি ফ্রান্সেস উল্লারের বাড়িতে থাকতেন, যার জন্য তিনি কৃতজ্ঞতাস্বরূপ একটি খাবার টেবিল নির্মাণ করে উৎসর্গ করেছিলেন।


title: অ্যান্টনি গাউদি

text:
১৮৮৮ সালের বিশ্বমেলা ছিলে বার্সেলোনায় অণুষ্ঠিত যুগের অন্যতম গুরুত্বপূর্ণ ঘটনা এবং "মডার্নিজম" তথা "আধুনিকতা" আন্দোলনে প্রধান ভূমিকা পালন করে। গাউদিসহ শ্রেষ্ঠ স্থপতিরা তাঁদের শ্রেষ্ঠ কাজগুলো প্রদর্শন করেন। গাউদি কোম্পানিয়া ট্রান্সালান্তিকা (ট্রান্সলেন্টিক কোম্পানি) এর জন্য নির্মাণকৃত ভবনটি প্রদর্শন করেন। এর পরেই তিনি বার্সেলোনা সিটি কাউন্সিলের সালো দে সেন্ট পুননির্মাণের আদেশ পান কিন্তু এই প্রকল্পটি শেষে ভেস্তে যায়। ১৮৯০ সালের গোড়ার দিকে গাউদি কাতালোনিয়ার বাইরে দুটো প্রকল্পের কাজ পান। এগুলো ছিল এপিস্কোপাল প্রাসাদ, অ্যাসটোরগা এবং লিওনের কাসা বোটিনেস। এই কাজগুলো স্পেনে গাউদির বর্ধিষ্ণু জনপ্রিয়তাকে আরো গতিময় করে তোলে। ১৮৯১ সালে তিনি মালাগা এবং টাঙ্গিয়েরস যান ফ্রান্সিসকান ক্যাথলিক মিশোনের একটি প্রকল্পের স্থানদর্শনের জন্য। কোমিলাসের দ্বিতীয় মার্কুইস তাঁকে এই প্রকল্পের ডিজাইন করতে অণুরোধ করেছিলেন।
১৮৯৯ সালে গাউদি সিরকল আর্টিস্টিক দে সান্ত লুক (সেইন্ট লুক আর্টিস্টিক সার্কেল) নামের একটি ক্যাথলিক আর্টিস্টিক সোসাইটিতে যোগদান করেন। বিশপ জোসেপ তোরাস ই বাগেস এবং জোসেপ ও জোয়ান লিমনা ভাইদ্বয় উক্ত প্রতিষ্ঠানের প্রতিষ্ঠা করেন, তিনি লিগা এসপিরিচুয়াল দে লাঁ মারে দে দেউ দে মন্টসেরাট (আমাদের মন্টসেরাট লেডির আধ্যাত্মিক লীগ) নামক অপর একটি কাতালান প্রতিষ্ঠানেও যুক্ত হন। তার রাজনৈতিক চিন্তার রক্ষণশীল ও ধর্মীয় চরিত্র ঘনিষ্ঠভাবে কাতালান মানুষের সাংস্কৃতিক পরিচয়ের প্রতিরক্ষার সাথে যুক্ত ছিল।


title: অ্যান্টনি গাউদি

text: শতাব্দির শুরুর দিকে গাউদি একের পর এক নানা প্রকল্পে কাজ করছিলেন। এগুলো তাঁর কাজকে প্রকৃতি কর্তৃক অণুপ্রাণিত আরো অধিক ব্যক্তিগত ধরাণায় নিয়ে যায়। ১৯০০ সালে তিনি কাসা কালভেট-এর জন্য বার্সেলোনা সিটী কাউন্সিল থেকে বর্ষসেরা বিল্ডিং পুরস্কার লাভ করেন, এই শতাব্দির প্রথম যুগে গাউদি নিজেকে কাসা ফিগুয়েরাস (ফিগুয়েরাস বাড়ি, বেল্লেসগার্ড নামে সমধিক পরিচিত); দ্য পার্ক গুয়েল, একটি অসফল নগরায়নের প্রকল্প এবং পালমা দে ম্যাজোর্কার ক্যাথোড্রালের পুনঃসংস্কারের মত কাজে নিয়োজিত করেন এবং একাধিকবার ম্যাজোর্কায় গমন করেন। ১৯০৪ থেকে ১৯১০ সালের মধ্যে তিনি কাসা বাৎলো (বাৎলো বাড়ি) এবং কাসা মিলা (মিলা বাড়ি) নামের দুটো প্রতীকস্বরূপ কাজ করেন।


title: অ্যান্টনি গাউদি

text: গাউদির ক্রমবর্ধমান খ্যাতির ফলে ১৯০২ সালে অঙ্কনশিল্পী জোয়ান লিমনা বার্সেলোনার সেন্ট ফেলিপ নেরি গির্জার করিডরের অঙ্কনের জন্য সেইন্ট ফিলিপ নেরিকে প্রতিনিধিত্ব করবার জন্য গাউদির কাজকে বেছে নেন। ঐ একই বছরে তাঁর বন্ধু চিকিৎসক পিরে সান্তালোর পুত্র জোয়ান সান্তালোর সাথে তিনি অসফলভাবে একটি পেটা লোহা উত্পাদন কোম্পানী তৈরি করেন।


title: অ্যান্টনি গাউদি

text: বার্সেলোনায় যাবার পর গাউদি তাঁর ঠিকানা প্রায়শই বদলে ফেলতেনঃ ছাত্র হিসেবে সাধারণত তিনি বাস করতেন গোথিক কোয়ার্টারের দিকে; যখন তিনি তাঁর কর্মজীবন শুরু করলেন তিনি এইক্সাম্পল চত্বরে বিভিন্ন ফ্ল্যাটবাড়িতে ভাড়া হিসেবে বাস করতেন। এবং শেষে ১৯০৬ সালে তিনি গুয়েল পার্কে তাঁর নিজের জায়গায় নিজের বাড়িতে বসবাস করতেন এবং উক্ত বাড়িটি এস্টেটের জন্য শোকেস সম্পত্তিতেই তাঁর সহকারী ফ্রান্সেস বেরেঙ্গুয়ের নির্মাণ করেছিলেন। এরপর জায়গাটি গাউদি জাদুঘরে পরিণত হয়। সেখানে তাঁর পিতা ( যিনি ৯৩ বছর বয়সে ১৯১২ সালে মারা যান) বসবাস করতেন। তিনি ১৯২৫ সাল পর্যন্ত ঐ বাড়িতে বাস করেন। তাঁর মৃত্যুর কয়েক বছর আগে তিনি সাগার্ডা ফ্যামিলিয়ার ওয়র্কশপের ভেতরে বাস করা শুরু করেন।


title: অ্যান্টনি গাউদি

text: গাউদির ব্যক্তিত্বের প্রবল প্রভাবশালী ঘটনা ছিল ১৯০৯ সালের দুঃখময় সপ্তাহ। গাউদি এই বিক্ষোভপূর্ণ সপ্তাহে গুয়েল পার্কের বাড়িতে বসবাস করেন। এক বদ্ধ অবস্থা এবং গীর্জা ও সন্ন্যাসীদের বিহারের ওপর আক্রমণ গাউদিকে সাগার্ডা ফ্যামিলিয়ার নিরাপত্তা নিয়ে ভাবিয়ে তোলে। কিন্তু ভবনটি নিরাপদ এবং অক্ষতই থাকে।


title: অ্যান্টনি গাউদি

text: ১৯১০ সালে ফ্রান্সের সোসাএতে দেস বিয়াউক্স-আর্টস (ফাইন আর্টস সোসাইটি)র বার্ষিক বৈঠক চলাকালীন প্যারিসের গ্রান্ড পালাইস-এর এক প্রদর্শনী তাঁর কাজের প্রতি উৎসর্গ করা হয়। গাউদি কাউন্ট গুয়েলের আমন্ত্রণে উক্ত স্থানে যান। সেখানে তাঁর কাজের ধারাবাহিক ছবি, প্রকল্প এবং প্লাস্টার স্কেল মডেল প্রদর্শন করা হয়। যদিও তিনি "হরস কনকাওয়ারস"-এ অংশগ্রহণ করেন, তিনি ফরাসি প্রেসের কাছ থেকে ভাল পর্যালোচনাই পেয়েছিলেন। এই উদ্ভাসের এক বিপুল অংশকে এর পরের বছর মাদ্রিদের এল বুয়েন রিটিরোর মিউনিসিপ্যাল প্রদর্শনী হলে অণুষ্ঠিত ই স্যালন ন্যাশনাল দে আর্গুইটেকচারা-তে দেখা যায়।


title: অ্যান্টনি গাউদি

text: ১৯১০ সালের মে মাসে অণুষ্ঠিত প্যারিস প্রদর্শনীতে গাউদি ভিকে তাঁর বন্ধ কাটান। এখানে তিনি জ্যাউম বামস এর শতবার্ষিকীতে প্লাসা মেজর অফ ভিক-এর জন্য দুইটি ব্যাসাল্ট ল্যাম্পপোস্ট এবং পেটা লোহার ডিজাইন করেন। এর পরের বছর তিনি যক্ষ্মায় অসুস্থ হওয়ার ফলে পুইফসিরদার একটি স্বাস্থ্যপুনরুদ্ধারকারী স্থানে বাস করেন। এই সময়ে তিনি সাগার্ডা ফ্যামিলিয়ার প্যাশন এর ছদ্মরূপের প্রকল্পে উৎসাহিত হন। অসুস্থতার কারণে তিনি ৯ই জুন তাঁর নোটারি র‍্যামন কান্তো ই ফিগুয়েরেস-এর অফিসে উইল তৈরি করেন, কিন্তু পরবর্তীতে সম্পূর্ণরুপে সুস্থ হন।


title: অ্যান্টনি গাউদি

text: ১৯১০ সালের পরের যুগ গাউদির জন্য কঠিন ছিল। এই যুগে স্থপতি তাঁর ভগিনী রোসার মৃত্যু (১৯১২) এবং তাঁর প্রধান সহকর্মী ফ্রান্সেস বেরেঙ্গুয়েরের মৃত্যু (১৯১৪) সহ্য করেন; এক ভয়াবহ অর্থনৈতিক মন্দা শুরু হয় যা ১৯১৫ সালে সাগার্ডা ফ্যামিলিয়ার কাজ বন্ধ করে দেয়; ১৯১৬ সালে তাঁর বন্ধুবর ও ভিকের বিশপ জোসেপ তোরাস ই বাগেসের মৃত্যু ঘটে; ১৯১৭ সালে কলোনিয়া গুয়েলে কাজের ভাঙ্গণ ঘটে; এবং ১৯১৮ সালে তাঁর বন্ধু ও উৎসাহদাতা ইউসেবি গুয়েলের মৃত্যু ঘটে। সম্ভবত এই সকল দুঃখজনক ঘটনার পরে তিনি নিজেকে ১৯১৫ সালে সাগার্ডা ফ্যামিলিয়ার কাজে নিজেকে সম্পূর্নরুপে নিয়োজিত করেন, নিজেকে তাঁর কাজের কাছেই আশ্রয় নেন। গাউদি তাঁর সহকর্মীদের কাছে এভাবেই সমর্পণ করেন:


title: অ্যান্টনি গাউদি

text: গাউদি তাঁর জীবনের শেষের বছরগুলো সম্পূর্ণভাবে "দরিদ্রর ক্যাথেড্রাল"-এ উৎসর্গ করেন। এটা সাধারণভাবে জানা যে এটা চালিয়া যাবার জন্য তিনি ভিক্ষাও গ্রহণ করেন। এই কারণের প্রতি উৎসর্গ করা ছাড়াও তিনি আরো বেশকিছু কাজে নিজেকে নিয়োজিত করেন, যা বেশিরভাগই তাঁর ক্যাথলিক বিশ্বাসের সাথে সম্পর্কযুক্তঃ ১৯১৬ সালে তিনি পালাউ দে লাঁ মিউজিকা কাতালানায় গ্রেগরিয়ান ভজনের ওপর এক কোর্স করেন। কোর্সে শিক্ষাদান করেন বেনেডিক্টাইন সন্ন্যাসি এম. সুনিয়ল।


title: অ্যান্টনি গাউদি

text: গাউদি তাঁর জীবন পুরোপুরিভাবেই তাঁর পেশাকে উৎসর্গ করেছিলেন। আর তাই তিনি ছিলেন অকৃতদার। জানা যায় তিনি একমাত্র জোসেফা মরেউ নামের এক নারীর প্রতিই আকর্ষিত হয়েছিলেন। তিনি ১৮৮৪ সালের দিকে মাতারো কো-অপারেটিভ এর শিক্ষক ছিলেন কিন্তু এই সম্পর্ক একতরফা ছিল। অতঃপর গাউদি তার ক্যাথলিক বিশ্বাসের সাথে তাঁকে দেওয়া গভীর আধ্যাত্মিক শান্তির কাছে আশ্রয় নেন। গাউদি প্রায়ই বিষাদময় প্রতিক্রিয়াশীল ও অহংকারী এবং সেইসাথে অসামাজিক ও অপ্রীতিকর একজন মানুষ হিসেবে দেখানো হয়। তবে তাঁর কাছের মানুষেরা তাঁকে বন্ধুত্বপূর্ণ ও নম্র, আলাপি এবং বন্ধুদের প্রতি বিশ্বাসী বলেই চিহ্নিত করেছেন। এরমধ্যে তাঁর পৃষ্ঠপোষক ইউসেবি গুয়েল এবং ভিকের বিশপ জোসেপ তোরেস ই বাগেস এবং লেখক জোয়ান মারাগাল ও জ্যাসিন্ট ভার্ডাগুয়ের, চিকিৎসক পিরে সান্তালো এবং তাঁর আরো কয়েকজন বিশ্বাসী সহকর্মী যেমন ফ্রান্সেস বেরেঙ্গুয়ের ও লোরেঙ্ক মাতামালা অন্যতম।


title: অ্যান্টনি গাউদি

text: গাউদির ব্যক্তিগত আবির্ভাব-নর্ডিক বৈশিষ্ট্য, স্বর্ণকেশী চুল এবং নীল সময় অবশ্যই উপর আমূল চোখ সময়ের স্রোতে পরিবর্তিত হয়। তরুণাবস্থায় তিনি সপ্রতিভ দামি স্যুট পড়তেন, সযত্নে লালিত চুল এবং দাড়িকেলি চরিতার্থমূলক পানভোজনবিলাসী স্বাদান্বেষী ছিলেন। তিনি প্রায়শই থিয়েটার এবং অপেরায় ও ঘোড়ার গাড়িতে করে প্রকল্পের স্থানে যেতেন। বয়স্ক গাউদি মিতব্যয়ী খেতেন, পুরানো-ছেঁড়া পোশাক পরিহিত থাকতেন এবং ভিক্ষুকের মতন উপেক্ষিত পোশাক পরতেন এবং আমৃত্যু এমনই ছিলেন।


title: অ্যান্টনি গাউদি

text: গাউদি ভুলক্রমে হয়ত কোন লেখা লিখতেন। অফিশিয়াল কর্তৃপক্ষ তাঁর কাজের প্রযুক্তিগত রিপোর্ট চাওয়ার ফলে তার জন্য তিনি রিপোর্ট লিখতেন, বন্ধুদের কাছে (বিশেষ করে জোয়ান মারাগাল) কিছু চিঠি এবং কিছু জার্নালের লেখা নিবন্ধ। তাঁর সহকারী এবং শিষ্যদের সংগ্রহকরা কিছু উক্তি, বিশেষত জোসেপ ফ্রান্সেস র‍্যাফোলস, জোয়ান বার্গোস, সিজার মার্টিনেল এবং ইসিড্রে পুইগ ই বোয়াডা-ই এসব সংগ্রহ করেছিলেন। গাউদির রেখে যাওয়া একমাত্র লিখিত নথি হল ম্যানুস্ক্রিটো দে রেউস (রেউস ম্যানুসক্রিপ্ট) (১৮৭৩-১৮৭৮)। এটি হল এক ধরনের ছাত্র-দিনপঞ্জী। এখানে তিনি স্থাপত্য এবং সজ্জিত বিভিন্ন ইমপ্রেশন সংগ্রহ করতেন এবং বিষয় অণুসারে তিনি ধারণা নির্মাণ করে সেখানে তুলে রাখতেন। তন্মধ্যে খ্রিস্টীয় গীর্জা এবং তাঁর পূর্বপুরুষের বাড়ি, সেই সাথে একটি ডেস্ক নকশা নেভিগেশন অলঙ্করণ এবং মন্তব্য সম্পর্কে একটি লেখা উল্লেখযোগ্য।


title: অ্যান্টনি গাউদি

text: গাউদি সর্বদাই কাতালোনিয় সংস্কৃতির পক্ষে ছিলেন কিন্তু রাজনৈতিকভাবে সক্রিয় হয়ে এর স্বায়ত্তশাসন প্রতিষ্ঠা করতে অনাগ্রহী ছিলেন। ফ্রান্সেস কামবো এবং এনরিক প্রাঁত দে লাঁ রিবার মত রাজনীতিবিদেরা তাঁকে ডেপুটির পক্ষ নিয়ে রাজনীতির ময়দানে নামার পরামর্শ দিয়েছিলেন, কিন্তু তিনি সে প্রস্তাব ফিরিয়ে দিয়েছিলেন। ১১ই সেপ্টেম্বর, ১৯২৪ সালে কাতালোনিয়ার জাতীয় দিবসে একনায়ক প্রিমো দ্য রিভেরার কাতালান ভাষার সংস্কৃতি নিষিদ্ধর বিরুদ্ধে অবস্থান নেয়ায় তাঁকে মারা হয়। সিভিল গার্ড গাউদিকে গ্রেপ্তার করে এবং তাঁকে সংক্ষিপ্ত সময়ের জন্য কারাবাস করতে হয়। এরপর তিনি ৫০ পেঁসো দিয়ে ছাড়া পান।


title: অ্যান্টনি গাউদি

text: ৭ই জুন, ১৯২৬ সালে গাউদি অভ্যাসের বশবর্তী হয়ে রোজকার মত সেন্ট ফেলিপ নেরি গির্জার দিকে প্রার্থনা ও স্বীকারোক্তির জন্য হাঁটছিলেন। জিরোনা ও বেইলিন স্ট্রিটের মাঝে গ্রান বিয়া দে লেস কোর্তেস কাতালানিস-এর মধ্য দিয়ে হাঁটার সময় তিনি একটি ধাবমান ট্রামের সাথে ধাক্কা লাগার ফলে আহত হন এবং চেতনা হারিয়ে ফেলেন। তাঁর জীর্ণ পোশাক এবং পরিচয়সূচক দস্তাবেজের অভাব থাকায় তিনি তাৎক্ষণিক চিকিৎসা পানও না। এরপর একজন পুলিশ অফিসার ট্যাক্সিতে করে তাঁকে সান্তা ক্রিউ হাসপাতালে নিয়ে যান, সেখানে তিনি অপূর্ণাঙ্গ যত্ন পান। এতক্ষণে সাগার্ডা ফ্যামিলিয়ার যাজক, মোঁসে গিল পারেস দুর্ঘটনার পরের দিন তাঁএ চিনতে পারেন। কিন্তু গাউদির অবস্থার অবনতি ঘটে এবং উচ্চতর চিকিৎসা নেবার অবস্থায় আর তিনি ছিলেন না। ১০ই জুন, ১৯২৬ সালে ৭৩ বছর বয়সে তিনি মৃত্যুবরণ করেন। এর দুইদিন পর তাঁকে দাফন করা হয়। আমাদের মাউন্ট কার্মেলের লেডির চ্যাপেলের সমাধিস্থলে তাঁকে শেষবিদায় জানানোর জন্য বিশাল ভিড় হয়। তাঁর কবরের ফলকে নিম্নোক্ত পঙক্তি লেখা রয়েছেঃ


title: অ্যান্টনি গাউদি

text: Antonius Gaudí Cornet. Reusensis. Annos natus LXXIV, vitae exemplaris vir, eximiusque artifex, mirabilis operis hujus, templi auctor, pie obiit Barcinone die X Junii MCMXXVI, hinc cineres tanti hominis, resurrectionem mortuorum expectant. R.I.P.


title: অ্যান্টনি গাউদি

text: বাংলা ভাষায় অণুবাদঃ


title: অ্যান্টনি গাউদি

text:
গাউদি যে বিপুল পরিমাণ কাজের সম্মুখীন হয়েছিলেন, তা শুধুমাত্র কাজের পরিমাণের দিক থেকেই নয়, তাঁদের জটিলতার দিক থেকেও কাজগুলো বিপুল পরিমাণ সাহায্যকারী, অঙ্কনশিল্পী, স্থাপত্যবিদ এবং নকশাকারের প্রয়োজন হয়। গাউদি সর্বদাই নেতৃত্ব দিতেন, কিন্তু তাঁর সহকর্মীদের নিজ নিজ ক্ষমতার বহিঃপ্রকাশ ঘটানোর সুযোগও করে দিতেন। তাঁর অভিজ্ঞতার স্বাদ তাঁর ক্ষেত্রে ও সামাজিক যোগাযোগের ক্ষেত্রেও প্রদর্শিত হয়েছে যেন বিপুল পরিমাণ পেশাদারের সমন্বয়ে একটি সমন্বিত দল তৈরি করা যায়।
তাঁর সহকর্মীরা ছিলেন:তাঁর মৃত্যুর পর গাউদির কাজ উপেক্ষার সময় অতীবাহিত করে এবং আন্তর্জাতিক সমালোচনার কবলে পড়ে। এগুলোকে বলা হয় বারোক এবং অতিরিক্ত কল্পনাপ্রসূত। তাঁর নিজের জন্মভূমি "নউসেন্টিজম"-এর মাধ্যমে তাঁকে অবজ্ঞা করা হয়, যে আন্দোলন "আধুনিকতা" হিসেবে পরিচিত। ১৯৩৬ সালে স্প্যানিশ গৃহযুদ্ধকালীন সাগার্ডা ফ্যামিলিয়ায় গাউদির ওয়র্কশপ নিয়ে তোলপাড় হয় এবং বিশাল সংখ্যক নথি, প্ল্যান এবং স্কেল মডেলকে ধ্বংস করা হয়।


title: অ্যান্টনি গাউদি

text: গাউদির খ্যাতি ১৯৫০ সালের দিকে আবারও পুনরুদ্ধার করা হয়, যখন তাঁর কাজ সালভাদর দালিসহ স্থপতি জোসেপ লুইস সের্ট এর কর্তৃকও বিজিত হয়। ১৯৫২ সালে এই স্থপতর জন্মের শতবার্ষিকী উপলক্ষে দ্য এসোসিয়েশন দে এমিগোস দে গাউদি (গাউদির বন্ধুসংস্থা) প্রতিষ্ঠিত হয় তাঁর সম্মান বজায় রাখার জন্য এবং প্রচার করার উদ্দেশ্যে। চার বছর পর বার্সেলোনার সালো দেল টিনেলে একটি অতীত-সম্পর্কিত অণুষ্ঠান আয়োজিত হয়। এছাড়াও কাতালোনিয়ার পলিটেকনিক বিশ্ববিদ্যালয়-এ গাউদির চেয়ারের ব্যবস্থা করা হয়। এর উদ্দেশ্য ছিল গাউদির কাজ সম্পর্কে আরো বিশদভাবে গবেষণা করা এবং তা সংরক্ষণের ব্যবস্থা করা। এই ঘটনার ফলশ্রুতিতে ১৯৫৭ সালে প্রথম আন্তর্জাতিকভাবে নিউইয়র্কে মর্ডার্ন আর্ট মিউজিয়াম-এ প্রদর্শনী অণুষ্ঠিত হয়। ১৯৭৬ সালে তাঁর মৃত্যুর ৫০তম বার্ষিকীতে স্পেনের বৈদেশিক মন্ত্রণালয় গাউদি সম্পর্কিত এক প্রদর্শনীর আয়োজন করে এবং তাঁর কাজ সমগ্র বিশ্ব ভ্রমণ করে।


title: অ্যান্টনি গাউদি

text: ১৯৫০ থেকে ১৯৬০ সালের মধ্যে জর্জ আর. কলিন্স, নিকোলাস পিভনার এবং রবার্টো পানে গবেষণা ও লেখনীর মাধ্যমে গাউদির কাজের নব্য সচেতনতা ছড়িয়ে দেন, যেখানে তাঁর জন্মভূমিতে আলেকজান্ড্রে সিরিসি, জুয়ান এডুয়ার্ডো সির্লট ও ওরিওল বোহিগাস কর্তৃক এটি প্রশংসিত হয় এবং প্রচারকৃত হয়। গাউদির কাজ এরপর থেকেই আন্তর্জাতিকভাবে প্রশংসিত হয় যেমন জাপানে কেনজি ইমাই, তোকুতোশি তোরি তাঁর উল্লেখজনক কাজগুলোর প্রকাশ করেন। স্থাপত্য ও নকশার ক্ষেত্রে গাউদির অবদান ১৯৮৪ সালে গাউদির কাজগুলো ইউনেসকো কর্তৃক বিশ্ব ঐতিহ্য স্থান করায় চরম মাত্রায় পৌছায়। গাউদির ধরন এরপরে সান্তিয়াগো কালাত্রাভা ও নরম্যান ফোস্টার-এর মত স্থাপত্যবিদকেও অণুপ্রাণিত ও প্রভাবিত করে।


title: অ্যান্টনি গাউদি

text: গাউদির একনিষ্ঠ ধর্মচেতনা এবং তপস্বী জীবনের জন্য বার্সেলোনার সর্বোচ্চ মার্গের দেবদূত রিকার্ড মারিয়া ক্ররলেস ১৯৯৮ সালে গাউদির সৌন্দর্যচেতনার প্রস্তাব রাখেন। তাঁর সৌন্দর্যচেতনা ভ্যাটিকান কর্তৃক ২০০০ সালে স্বীকৃত হয়। গাউদির জন্মের সার্ধশততমবার্ষিকীতে বেশকিছুসংখ্যক অফিশিয়াল অণুষ্ঠান, কনসার্ট, শো এবং সম্মেলন অণুষ্ঠিত হয়েছিল এবং বেশকিছু বই প্রকাশিত হয়েছিল। ঐ বছরের ২৪শে সেপ্টেম্বর মিউজিক্যাল "গাউদি"র প্রিমিয়ার হয় পালায় দেলস এসপোর্টস দে বার্সেলোনায়। এই অংশের লেখক ছিলেন জোর্ডি গ্যালসেরান, এস্তেভে মিরালেস এবং আলবার্ট গুইনোভার্ট। ২০০৮ সালে তাঁর সম্মানে গাউদি অ্যাওয়ার্ড দেয়া শুরু করা হয়। কাতালান ফিল্ম একাডেমী কর্তৃক আয়োজিত এ অ্যাওয়ার্ডটি বর্ষসেরা কাতালান চলচ্চিত্রকে দেয়া হয়। তাঁর সম্মানে একটি ইবেরিয়া এয়ারবাস এ৩৪০-৬৪২, ইসি-আইএনও এর নামকরণ করা হয়েছিল।


title: অ্যান্টনি গাউদি

text: ১৯৮৪ সালে ইউনেসকো গাউদির কিছু কাজকে বিশ্ব ঐতিহ্যবাহী স্থান বলে ঘোষণা দিয়েছেঃ দ্য পার্ক গুয়েল, দ্য পালাউ গুয়েল এবং দ্য কাসা মিলা; ২০০৫ সালে দ্য নেটিভিটি ফ্যাকাড, দ্য ক্রিপ্ট এবং দ্য আপসে অফ দ্য সাগার্ডা ফ্যামিলিয়া, দ্য কাসা ভিসেন্স এবং বার্সেলোনার দ্য কাসা বাৎলো সেই সাথে সান্তা কলোমা দে কার্ভেলোর দ্য ক্রিপ্ট অফ কলোনিয়া গুয়েল।


title: অ্যান্টনি গাউদি

text:
গাউদির কাজকে বিশ্ব ঐতিহ্য হিসেবে স্বীকৃতি দেবার উদ্দেশ্য হল তাঁর অনন্য আন্তর্জাতিক কাজের মূল্য দেয়া।
ঘোষণা অণুযায়ী:নিচের তালিকায় গাউদির কাজগুলো উল্লেখিত হলঃ


title: ওলন্দাজ ইস্ট ইন্ডিয়া কোম্পানি

text: ওলন্দাজ ইস্ট ইন্ডিয়া কোম্পানি (, "United East India Company") ১৬০২ সালে প্রতিষ্ঠিত একটি ডাচ সনদপ্রাপ্ত প্রতিষ্ঠান। প্রাচীন ওলন্দাজ ভাষায় এ সংস্থাটি ভেরিনিগদি ওস্ত-ইন্ডিস কোম্পানি (ভিওসি) নামে পরিচিত। এশিয়ায় একচেটিয়া ব্যবসা করার উদ্দেশ্যে নেদারল্যান্ডস সরকারের স্টেটস জেনারেল ২১ বছর মেয়াদে সংস্থাটিকে অনুমতি প্রদান করে। সচরাচর এ প্রতিষ্ঠানকে বিশ্বের প্রথম বহুজাতিক সংস্থারূপে বিবেচনা করা হয় যা স্টক সংক্রান্ত বিষয়েও বিশ্বের প্রথম প্রতিষ্ঠান। এ প্রতিষ্ঠানের যুদ্ধ-বিগ্রহ শুরু করার, সন্ধি করার, নিজস্ব অর্থব্যবস্থা গড়ে তোলার এবং নতুন উপনিবেশ স্থাপন করার ক্ষমতা ছিল। প্রায় দুইশত বছর যাবৎ গুরুত্বপূর্ণ প্রতিষ্ঠান হিসেবে কাজ চালায়। ১৮০০ সালে দেওলিয়ায় এর বিলুপ্তি ঘটে। ভিওসি’র নিয়ন্ত্রণাধীন উপনিবেশগুলো ডাচ ইস্ট ইন্ডিজ নামে পরিচিতি পায় যা পরবর্তীকালে স্বাধীন ইন্দোনেশিয়ার অভ্যুদয় ঘটে।


title: ওলন্দাজ ইস্ট ইন্ডিয়া কোম্পানি

text: ভিওসি’র অর্থায়ণে নির্মিত জাহাজগুলোর মাধ্যমে অস্ট্রেলিয়ায় প্রারম্ভিক অভিযান পরিচালিত হয়েছিল। ইউরোপীয়দের প্রথম বসতি স্থাপন ১৬২৯ সালে ভিওসি’র অর্থায়ণে নির্মিত বাটাভিয়া জাহাজের মাধ্যমে ঘটে। জাহাজ পরিচালনায় নিযুক্ত অনেক নাবিক বিদ্রোহ করলে তাদেরকে প্রাণদণ্ডে দণ্ডিত করা হয়। ওটার লুজ নামীয় এক সৈনিক ও জ্যঁ পেলগ্রুম দ্যঁ বাই নামীয় এক কেবিন বয় ওইতিকারা গালি এলাকায় অবস্থিত মারচিজন নদীমুখ পর্যন্ত জীবিত ছিলেন। পরবর্তীতে তাদের আর দেখা যায়নি।


title: সাংখ্য

text: সাংখ্য হল ধ্রুপদী ভারতীয় হিন্দু দর্শনের ছয়টি আস্তিক (ও নাস্তিক) শাখার অন্যতম। হিন্দু পৌরাণিক ঋষি কপিলকে এই দর্শন শাখার সমন্বায়ক বা প্রবর্তক মনে করা হয়। সাংখ্য দর্শন ভারতের প্রাচীনতম দর্শন শাখাগুলির একটি।


title: সাংখ্য

text:
গণনামূলক এ দর্শন কঠোরভাবে দ্বৈতবাদী। এ দর্শনের মতে, জগৎ দু'টি সত্যের দ্বারা গঠিত; পুরুষ (চৈতন্য) ও প্রকৃতি (পার্থিব)। "জীব" হ'ল সেই অবস্থা যে অবস্থায় পুরুষ কামনার শক্তিতে প্রকৃতির সঙ্গে সম্পৃক্ত থাকে এবং এই সম্পৃক্ততার অবসানকে বলে "মোক্ষ"।
মোক্ষলাভের পরে কী হয় তা এদের চর্চায় ব্যাখ্যা করা হয় নি। এই দর্শনে ঈশ্বরের কথা উল্লেখ না করার কারণ হিসেবে বলা হয় মোক্ষলাভের পর ব্যক্তি ও পরম পুরুষের মধ্যে কোনো পার্থক্য থাকে না।


title: সাংখ্য

text:
"সাংখ্য" শব্দটির অর্থ "অভিজ্ঞতা-প্রসূত" বা "সংখ্যা-সম্বন্ধীয়"। খ্রিস্টীয় প্রথম সহস্রাব্দের প্রথম দিকে এই শব্দটি সাধারণ ক্ষেত্রে "দার্শনিক জ্ঞান" এবং পারিভাষিক অর্থে 'সাংখ্য দর্শন' বোঝানোর জন্য ব্যবহৃত হত। এই দর্শনকে "সাংখ্য" বলার কারণ হলো এই দর্শনে পঁচিশটি "তত্ত্ব" বা মূল বিষয় গণনা করা হয় এবং এই গণনার মাধ্যমে পঁচিশতম তত্ত্ব অর্থাৎ পুরুষ বা আত্মাকে সর্বোচ্চ মোক্ষদাতা রূপে প্রতিষ্ঠা করা হয়।
জিমার-এর রুসার মতে, সাংখ্য দর্শন অবৈদিক উৎস থেকে উদ্ভূত হয়েছে:
খ্রিস্টপূর্ব পঞ্চম থেকে দ্বিতীয় শতাব্দীর মধ্যে বিভিন্ন সূত্র থেকে উৎসারিত হয়ে সাংখ্য দর্শনের একটি পৃথক শাখা হিসেবে প্রতিষ্ঠা পায়। এই যুগে রচিত দর্শন গ্রন্থ কঠ উপনিষদ্, শ্বেতাশ্বেতর উপনিষদ্ ও ভগবদ্গীতায় সাংখ্য পরিভাষা ও ধারণার স্পষ্ট উল্লেখ রয়েছে। কঠ উপনিষদের মতে, পুরুষ হলেন আত্মা। উপনিষদের অন্যত্র পুরুষের বুড়ো আঙুলের থেকেও ছোটো বলা হয়েছে।


title: সাংখ্য

text: শ্বেতাশ্বেতর উপনিষদে প্রথম সাংখ্য ও যোগ শব্দদুটি একসঙ্গে উল্লিখিত হয়েছে। ভগবদ্গীতায় সাংখ্যকে জ্ঞানের সঙ্গে যুক্ত করা হয়েছে। তিন গুণের উল্লেখ ভগবদ্গীতাতেও পাওয়া যায়। যদিও ধ্রুপদি সাংখ্য দর্শনে তাঁরা ঠিক সেই অর্থে উল্লিখিত হয়নি। ভগবদ্গীতায় সাংখ্য দর্শনে ভক্তিবাদী শাখাগুলির ভক্তিবাদের সঙ্গে বেদান্তের নির্বিশেষ ব্রহ্মের সংযোগ স্থাপিত হয়েছে।


title: সাংখ্য

text: রুসার মতে, ২০০০ বছর আগে, "সাংখ্য হিন্দু সমাজের একটি প্রতিনিধিত্বমূলক দর্শনশাখায় পরিণত হয়েছিল।" এই শাখা হিন্দুধর্মের সব সম্প্রদায়ের সব ধর্মগ্রন্থকেই প্রভাবিত করেছিল।


title: সাংখ্য

text:
ধ্রুপদি সাংখ্য দর্শনগ্রন্থ সাংখ্যকারিকায় উল্লিখিত ও সংকলিত ধারণাগুলি বেদ, উপনিষদ্ ও ভগবদ্গীতাতেও দেখা যায়। দ্বৈতবাদের প্রথম উল্লেখ পাওয়া যায় খ্রিস্টপূর্ব দ্বিতীয় সহস্রাব্দে সংকলিত ঋগ্বেদে। ঋগ্বেদের ইন্দ্র-বৃত্র উপাখ্যানে এই দ্বৈতবাদের উল্লেখ পাওয়া যায়। দসর্পদানব বৃত্র সৃষ্টিশক্তিকে বদ্ধ করে রেখেছিল। দেবতাদের রাজা ইন্দ্র সেই শক্তিকে মুক্ত করার জন্য বৃত্রকে হত্যা করেন। ভারতীয় ধর্ম ও দর্শন বিশেষজ্ঞ গেরাল্ড জেমস লারসন মনে করেন এই উপাখ্যানে দ্বিমুখী দ্বৈতবাদের উল্লেখ পাওয়া যায়। তিনি লিখেছেন,
ঋগ্বেদের নাসদীয় সূক্তে সৎ ও অসতের মধ্যে যে দ্বৈতবাদ আরোপ করা হয়েছে, তা অনেকটা সাংখ্যের ব্যক্ত-অব্যক্ত দ্বৈতবাদের অনুরূপ। পুরুষসূক্ত সম্ভবত সাংখ্য দর্শন থেকে অনুপ্রাণিত হয়ে রচিত হয়েছিল। এর মধ্যে পুরুষের প্রথম ধারণাটি দেখা যায় - যেখানে পুরুষ এক বিশ্বজনীন সত্ত্বা এবং যার থেকে বিশ্বের উৎপত্তি। অথর্ববেদের একাধিক স্তোত্রে পুরুষের উল্লেখ পাওয়া যায়। সাংখ্য দর্শনের বুদ্ধি বা মহতের ধারণাটি ঋগ্বেদ ও শ্বেতাশ্বেতর উপনিষদে উল্লিখিত হিরণ্যগর্ভ ধারণার অনুরূপ।
প্রাচীনতম মুখ্য উপনিষদগুলিতে (রচনাকাল খ্রিস্টপূর্ব ৯০০-৬০০ অব্দ) ধ্রুপদি সাংখ্য দর্শনের কিছু কিছু নিদর্শন পাওয়া যায়। সাংখ্য দর্শনের অহংকার ধারণার প্রতিধ্বনি শোনা যায় বৃহদারণ্যক উপনিষদ্ ও ছান্দোগ্য উপনিষদের অহংকার ধারণায়। সৎকার্যবাদ বা সাংখ্য কারণতত্ত্বের উল্লেখ পাওয়া যায় ষষ্ঠ অধ্যায়ের শ্লোকে যেখানে সৎ-স্বরূপের প্রাধান্য কথিত হয়েছে এবং তা থেকে সৃষ্টির বিবরণ দেওয়া হয়েছে। সৃষ্টির ক্ষেত্রে তিন গুণের প্রভাবের যে উল্লেখ ছান্দোগ্য ও শ্বেতাশ্বেতরে পাওয়া যায়, তাও সাংখ্য প্রভাবিত। উপনিষদের দুই ঋষি যাজ্ঞবল্ক্য ও উদ্দালক আরুণি শুদ্ধচৈতন্যকে মানুষের গভীরতম সারবস্তু বলে উল্লেখ করেছেন। সম্ভবত এর থেকেই সাংখ্যের পুরুষ ধারণার উৎপত্তি। সাংখ্যের তত্ত্বগণনার উল্লেখ পাওয়া যায় তৈত্তিরীয় উপনিষদ্, ঐতরেয় উপনিষদ্ ও বৃহদারণ্যক উপনিষদের যাজ্ঞবল্ক্য-মৈত্রেয়ী সংলাপে।
খ্রিস্টপূর্ব পঞ্চম শতাব্দীতে উত্তর ভারতে বৌদ্ধ ও জৈনধর্মের উদ্ভব হয়। সম্ভবত এই দুই ধর্মমত ও সাংখ্য দর্শনের আদি উপশাখাগুলি পরস্পরকে প্রভাবিত করেছিল। বৌদ্ধধর্ম ও সাংখ্যের মধ্যে সাদৃশ্য দেখা যায় উভয় মতে দুঃখের উপর বিশেষ গুরুত্ব আরোপের বিষয়ে। যদিও বৌদ্ধধর্মে যেমন দুঃখবাদ একটি কেন্দ্রীয় ধারণা, সাংখ্যে তা নয়। তাই মনে করা হয়, সাংখ্য দুঃখবাদ গ্রহণ করেছে বৌদ্ধধর্ম থেকে। অন্যদিকে জৈন ধর্মমতের জীবাত্মার বহুত্ববাদ সম্ভবত সাংখ্যের বহুবিধ পুরুষ ধারণাকে প্রভাবিত করেছিল। যদিও ভারততত্ত্ববিদ হারমান জাকোবি বলেছেন, সাংখ্য বহু পুরুষের ধারণা জৈনধর্মের জীব ধারণা থেকে উৎসারিত এ কথা মনে করার যথেষ্ট কারণ নেই। সম্ভবত বৈদিক ও অবৈদিক বহু প্রাচীন দর্শনের জীব ধারণা দ্বারা সাংখ্য প্রভাবিত হয়েছিল।


title: সাংখ্য

text: ধ্রুপদি সাংখ্য দর্শনের যে প্রাচীনতম প্রামাণ্য গ্রন্থটি এখনও পর্যন্ত পাওয়া গিয়েছে, সেটি হল ঈশ্বরকৃষ্ণের "সাংখ্যকারিকা" (২০০ খ্রিস্টাব্দ বা ৩৫০-৪৫০ খ্রিস্টাব্দ) খ্রিস্টীয় প্রথম সহস্রাব্দের প্রথম দিকে অন্যান্য বইও লেখা হয়ে থাকতে পারে, তবে সেগুলি আর পাওয়া যায় না। ঈশ্বরকৃষ্ণ তাঁর কারিকায় কপিল থেকে শুরু করে আসুরি ও পঞ্চশিখা হয়ে তাঁদের নিজের নাম পর্যন্ত একটি গুরু-শিষ্য পরম্পরার উল্লেখ করেছেন। এই গ্রন্থে সাংখ্য দর্শনের একটি প্রাচীনতর বইয়ের নামও পাওয়া যায় - "ষষ্টিতন্ত্র"। এই বইটি আর পাওয়া যায় না।


title: সাংখ্য

text: সাংখ্যকারিকার সবচেয়ে জনপ্রিয় ভাষ্যটি অদ্বৈত বেদান্ত প্রবক্তা গৌড়পাদের রচিত বলে প্রচলিত বিশ্বাস। ধর্মতত্ত্বের অধ্যাপক রিচার্ড কিং-এর মতে, গৌড়পাদ সম্ভবত দুটি আলাদা দর্শন শাখার উপর গ্রন্থ রচনা করেননি। সাংখ্যকারিকার অন্যান্য গুরুত্বপূর্ণ ভাষ্য হল "যুক্তিদীপিকা" (খ্রিস্টীয় ৬ষ্ঠ শতাব্দী) ও বাচস্পতি মিশ্রের "সাংখ্যতত্ত্বকৌমুদী" (খ্রিস্টীয় দশম শতাব্দী)।


title: সাংখ্য

text:
"সাংখ্যপ্রবচন সূত্র" (খ্রিস্টীয় ১৪শ শতাব্দী) হল মধ্যযুগে সাংখ্য দর্শনের প্রতি মানুষের আগ্রহ বৃদ্ধি করে। সাংখ্যকারিকার পর এটিই সাংখ্য দর্শনের সবচেয়ে গুরুত্বপূর্ণ বই। অনিরুদ্ধ ("সাংখ্যসূত্রবৃত্তি", খ্রিস্টীয় ১৫শ শতাব্দী), বিজ্ঞানভিক্ষু ("সাংখ্যপ্রববচনভাষ্য", খ্রিস্টীয় ১৬শ শতাব্দী), মহাদেব ("বৃত্তিসার", খ্রিস্টীয় সপ্তদশ শতাব্দী) ও নাগেশ ("লঘুসাংখ্যসূত্রবৃত্তি") এই বইটির ভাষ্য রচনা করেছিলেন। ভারতীয় দর্শন বিশেষজ্ঞ সুরেন্দ্রনাথ দাশগুপ্তের মতে, প্রাচীন ভারতীয় চিকিৎসাশাস্ত্র চরক সংহিতা বইতে প্রাচীন সাংখ্য শাখার কিছু মতামত লিপিবদ্ধ আছে।
পাশ্চাত্য দর্শনে মনকে চৈতন্যময় সত্ত্বার সঙ্গে এক করে তার ভিত্তিতে মন-দেহ দ্বৈতবাদের কথা বলা হয়েছে। কিন্তু সাংখ্য দর্শনে অন্য এক ধরনের দ্বৈতবাদের উল্লেখ করা হয়েছে। এই মতবাদ সারবাদী দ্বৈতবাদের (substance dualism) সঙ্গে তুলনীয়। সাংখ্য দর্শনে চৈতন্য ও জগতের মধ্যে একটি আধ্যাত্মিক সীমারেখা টানা হয়েছে এবং দেহ ও মনকে জগতের অন্তর্ভুক্ত বলা হয়েছে।


title: সাংখ্য

text:
সাংখ্য দর্শনে চৈতন্য ও জগতের মধ্যে দ্বৈতবাদের উপস্থাপনা করা হয়েছে দুটি "অক্ষয়, অবাঙমনসগোচর ও স্বতন্ত্র" সত্ত্বার মাধ্যমে। এদুটি হল পুরুষ ও প্রকৃতি। প্রকৃতি এক, কিন্তু পুরুষ অনেক বলে বর্ণিত হয়েছে। প্রকৃতি চৈতন্যবিহীন, অব্যক্ত, কারণবিহীন, চিরসক্রিয়, বাক্য ও মনের অগোচর এবং চিরন্তন। এই প্রকৃতি এককভাবে জাগতিক বস্তুর সর্বোচ্চ উৎস। সকল জাগতিক বস্তু প্রকৃতির মধ্যেই স্পষ্টভাবে ও আপেক্ষিকভাবে সমাহিত। পুরুষ হল চৈতন্যময় সত্ত্বা। পুরুষ পরোক্ষ "ভোক্তা" এবং প্রকৃতি হল "ভোগ্যা"। সাংখ্য দর্শনের মতে, পুরুষ জগতের উৎস নয়। কারণ চৈতন্যময় সত্ত্বা কখনও চৈতন্যবিহীন জগতে রূপান্তরিত হতে পারে না। এটি বহুত্ববাদী আধ্যাত্মিকতা, নাস্তিক বাস্তবতাবোধ ও কঠোর দ্বৈতবাদ।
পুরুষ হলেন শুদ্ধচৈতন্য। এটি সর্বোচ্চ, স্বাধীন, মুক্ত, বাক্য ও মনের অগোচর। তাকে অন্য কিছুর দ্বারা জানা যায় না। পুরুষ মন ও ইন্দ্রিয়ের দ্বারা অনুভূত হয় না এবং যাকে শব্দ ও ব্যাখ্যা দ্বারা বোঝানো যায় না। পুরুষ শুদ্ধ এবং মূল চৈতন্য। পুরুষের সৃষ্টি বা ধ্বংস নেই। তবে পুরুষকে বহুবিধ বলা হয়, যা অদ্বৈত বেদান্ত বা পূর্ব মীমাংসা মতে মানা হয়নি।


title: সাংখ্য

text: প্রকৃতিকে জগৎ সৃষ্টির প্রথম কারণ মনে করা হয় - পুরুষ ছাড়া সব কিছুই প্রকৃতি থেকে উৎপন্ন। মন ও শক্তি সহ যা কিছু জাগতিক সব কিছুই প্রকৃতির অন্তর্ভুক্ত। এটিই জগতের প্রথম "তত্ত্ব"। তাই একে বলা বলে "প্রধান"। কিন্তু এটি চৈতন্যরহিত ও বুদ্ধিরহিত বলে একে বলা হয় "জড়"। এটি তিনটি মূল গুণ দ্বারা গঠিত। এগুলি হল:


title: সাংখ্য

text: সকল জাগতিক ঘটনাকে প্রকৃতির বিবর্তনের ক্রিয়া মনে করা হয়। প্রকৃতিই মূল তত্ত্ব। প্রকৃতির থেকেই যাবতীয় জাগতিক বস্তু সৃষ্টি হয়েছে। প্রত্যেক জীব পুরুষ ও প্রকৃতির মিশ্রণে গঠিত। জীবের আত্মা বা পুরুষ অসীম ও দেহের দ্বারা সীমাবদ্ধ নয়। "সংসার" বা বন্ধন তখনই আসে যখন পুরুষ জ্ঞানের দ্বারা পরিচালিত না হয়ে নিজের আপেক্ষিক পরিচিতির অনুগামী হয় এবং অহংকারের সঙ্গে নিজেকে এক করে ফেলে। অহংকার হল প্রকৃতির একটি গুণ। জ্ঞানের মাধ্যমে আত্মা চৈতন্যময় পুরুষ ও চৈতন্যরহিত প্রকৃতির পার্থক্য সম্পর্কে সচেতন হয়। তখনই সে মুক্ত হয়।


title: সাংখ্য

text: প্রকৃতি ২৩টি উপাদানে গঠিত। এর মধ্যে রয়েছে বুদ্ধি বা মহৎ, অহংকার ও মন। বুদ্ধি, মন ও অহংকারকে জড় প্রকৃতি মনে করা হয়। চিন্তাশক্তি ও মানসিক সংযমের মাধ্যমে পুরুষ জ্ঞান লাভ করে। সাংখ্যে চৈতন্যকে আলোর সঙ্গে তুলনা করা হয়েছে। এই আলোয় মনে যে সব "আকৃতি"গুলি ধরা পড়ে সেগুলি আলোকিত হয়। তাই শুদ্ধ চৈতন্যের আলোতে উজ্জ্বল আকৃতিগুলি মনে ধরা পড়লে তবেই চিন্তাধারাগুলি চৈতন্যময় হয়ে ওঠে। অহংকার একটি ইন্দ্রিয়গ্রাহ্য সত্ত্বা। এটি সকল মানসিক অভিজ্ঞতাকে গ্রাস করে এবং তার মাধ্যমে মন ও বুদ্ধিকে গ্রাস করে তাদের ক্রিয়াশীলতার স্বরূপ হয়ে দাঁড়ায়। কিন্তু চৈতন্য নিজে চৈতন্যের দ্বারা প্রভাবিত চিন্তাধারাগুলি থেকে পৃথক থাকে।


title: সাংখ্য

text: জাগতিক ক্ষেত্রে মনকে অন্তর্ভুক্ত করে সাংখ্য কার্টেসিয়ান দ্বৈতবাদের একটি ভ্রান্তিকে এড়িয়ে গিয়েছে। জাগতিক বিবর্তন নিয়মের লঙ্ঘন সম্পর্কে কোনো ভুল এখানে করা হয়নি। কারণ, মন যেহেতু জাগতিক বস্তু থেকে উৎপন্ন, মানসিক ঘটনাবলিরও কাম্য ক্রিয়া এখানে স্বীকৃত হয়েছে; যার দ্বারা মন দৈহিক গতির সূচনা করতে পারে।


title: সাংখ্য

text: সাংখ্য দর্শনে বিবর্তনের ধারণাটি প্রকৃতি ও পুরুষের পারস্পরিক সম্পর্ক-নির্ভর। তিন গুণ যতক্ষণ সমতাবিধান করে আছে, ততক্ষণ প্রকৃতি অব্যক্ত। প্রকৃতি চৈতন্যময় পুরুষের সংস্পর্শে এলে এই তিন গুণের মধ্যে সামঞ্জস্যের অভাব ঘটে। যার ফলে অব্যক্ত প্রকৃতির থেকে ব্যক্ত জগতের বিবর্তন ঘটে। এই বিবর্তন তত্ত্ব বোঝাতে চুম্বকের আকর্ষণে লোহার সঞ্চরণের উদাহরণ দেওয়া হয়।


title: সাংখ্য

text: প্রকৃতির কয়েকটি বিবর্তিত রূপ আরও বিবর্তনের জন্ম দেয়। যেমন বুদ্ধি নিজে প্রকৃতি থেকে উৎসারিত হয় আবার বুদ্ধির থেকে অহংকারের জন্ম হয়। অন্যদিকে, পঞ্চতত্ত্বের মতো বিবর্তিত রূপগুলির থেকে কোনো কিছুর সৃষ্টি হয় না। একটি তত্ত্বের বিবর্তিত রূপ অন্য একটি তত্ত্বের বিবর্তনের কারণ হিসেবেও দেখা দেয়। তাই বলা যায়, পঞ্চতত্ত্ব সবকটি জীবিত সত্ত্বার জাগতিক কারণ। কিন্তু তারা বিবর্তিত বস্তুর বিবর্তিত রূপ নয়। কারণ জীবিত সত্ত্বাগুলি পঞ্চতত্ত্বের থেকে সারগতভাবে পৃথক নয়।


title: সাংখ্য

text: প্রকৃতির প্রথম বিবর্তিত রূপটি হল বুদ্ধি। একে বলে মহৎ। এর থেকে অহংকার বা আত্ম-চৈতন্যের উৎপত্তি হন। অহংকারের উৎপত্তি গুণগুলির প্রভাবে হয়। সত্ত্বগুণের প্রভাবে পঞ্চ জ্ঞানেন্দ্রিয়ের বিবর্তন ঘটে। রজঃগুণের প্রভাবে পঞ্চ কর্মেন্দ্রিয়ের বিকাশ ঘটে। তমোগুণের প্রভাবে পঞ্চ সূক্ষ্মেন্দ্রিয়ের বিকাশ ঘটে। পঞ্চ সূক্ষ্মেন্দ্রিয়ের থেকে পঞ্চতত্ত্বের ইয়ৎপত্তি হয়। রজঃগুণ থেকে কর্মের উৎপত্তি। পুরুষ শুদ্ধচৈতন্য। তা সর্বোচ্চ, চিরন্তন এবং অপরিবর্তনশীল। এটি বিবর্তনের মাধ্যমে সৃষ্টি হয় না, এর বিবর্তনও দেখা যায় না।


title: সাংখ্য

text: সাংখ্য দর্শনে বিবর্তনকে নির্দিষ্ট কারণে সংগঠিত বলে মনে করা হয়। প্রকৃতির বিবর্তনের দুই প্রধান কারণ হল পুরুষের আনন্দ ও মুক্তি। প্রকৃতির বিবর্তিত ২৩টি রূপ হল:


title: সাংখ্য

text: ভারতীয় দর্শনের অন্যান্য প্রধান শাখাগুলির মতো সাংখ্য দর্শনেই মানুষের অস্তিত্বকে একটি গভীর দুঃখময় অবস্থা মনে করা হয়। অজ্ঞান বা অবিদ্যা হল দুঃখ ও সংসার নামক বন্ধনের প্রধান কারণ। বিবেক নামে এক ধরনের জ্ঞানের সাহায্যে এই দুঃখময় অবস্থা পার হওয়া যায় বলে, সাংখ্য দর্শন মনে করে। এই জ্ঞান প্রকৃতি (ব্যক্ত-অব্যক্ত) ও পুরুষের (জ্ঞান) মধ্যে ভেদ স্থাপন করে মোক্ষলাভে সাহায্য করে।


title: সাংখ্য

text:
চিরন্তন শুদ্ধ চৈতন্য পুরুষ অজ্ঞানতায় আচ্ছন্ন হয়ে নিজেকে প্রকৃতির পরিণাম বুদ্ধি বা অহংকারের সঙ্গে নিজেকে এক করে দেখে। এর ফলে নিরন্তর জন্মান্তর ও দুঃখ ভোগ করতে হয়। কিন্তু যে মুহুর্তে পুরুষ ও প্রকৃতি পৃথক জ্ঞান হয়, সেই মুহুর্তে আত্মা জন্মান্তরের হাত থেকে মুক্ত হয়ে কৈবল্য বা মুক্তি প্রাপ্ত হয়। সাংখ্যের অন্যান্য শাখায় বলা হয়, বেদে উল্লিখিত ধ্যান ও অন্যান্য যোগ পদ্ধতির মাধ্যমে আত্মাকে উন্নত করে মোক্ষ লাভ করা যায়।
সাংখ্য “প্রত্যক্ষ” বা “দৃষ্টম্” (প্রত্যক্ষ অনুভূতি), “অনুমান” ও “শব্দ” বা “আপতবচন”কে (ঋষি বা শাস্ত্রবাক্য) “প্রমাণ” বা যথার্থ জ্ঞানের একমাত্র উৎস মনে করে।


title: সাংখ্য

text:
সাংখ্য দর্শনে উচ্চতর সত্ত্বা বা পরিণত সত্ত্বার কথা থাকলেও এই দর্শন ঈশ্বর-ধারণাকে প্রত্যাখ্যান করে। ধ্রুপদি সাংখ্য দর্শন আধ্যাত্মিক স্তরে ঈশ্বরের অস্তিত্ব অস্বীকার করে। সাংখ্য দর্শন মতে, সদা-পরিবর্তনশীল জগৎ অপরিবর্তনশীল ঈশ্বর দ্বারা সৃষ্ট হতে পারে না। এই ঈশ্বর শুধুমাত্র পরিস্থিতির প্রয়োজনে সৃষ্ট এএকটি প্রয়োজনীয় অতিন্দ্রীয় সত্ত্বা। সাংখ্য সূত্রগুলিতে পুরুষের থেকে পৃথক কোনো ঈশ্বরের আলাদা ভূমিকার উল্লেখ নেই। এই ধরনের পৃথক ঈশ্বর সাংখ্য দর্শনের মতে অচিন্ত্যনীয় এবং কোনো কোনো ভাষ্যে খুব সাধারণভাবে উল্লিখিত।
সিনহার মতে, চিরন্তন, অনাদি ও স্রষ্টা ঈশ্বরের বিপক্ষে সাংখ্য দার্শনিকেরা নিম্নলিখিত যুক্তিগুলি দিয়েছেন:
"সাংখ্যতত্ত্বকৌমুদী" গ্রন্থে কারিকা ৫৭ শ্লোকের ভাষ্যে বলা হয়েছে যে, নিঁখুত ঈশ্বর (নিজের জন্য) জগৎ সৃষ্টি করতে পারেন না এবং ঈশ্বরের উদ্দেশ্য (অপরের প্রতি) দয়া হলে সাংখ্য দর্শনের প্রশ্ন হল অস্তিত্বহীনের যেখানে দুঃখ নেই সেখানে অস্তিত্ববানকে ডাকার কী প্রয়োজন?


title: সাংখ্য

text: "সাংখ্যপ্রবচন সূত্র" গ্রন্থের ১।৯২ নং শ্লোকে স্পষ্ট বলা হয়েছে, "ঈশ্বরের অস্তিত্ব অপ্রমাণিত"। তাই সৃষ্টিকর্তা ঈশ্বরের কোনো স্থান এই দর্শনে নেই। এই গ্রন্থের ভাষ্যকারেদের মতে, ঈশ্বরের অস্তিত্ব যেহেতু প্রমাণিত হয় না, তাই তাঁর অস্তিত্ব মানা যায় না।


title: সাংখ্য

text: আধুনিক গবেষকদের অধিকাংশ মনে করেন, "নিরীশ্বর" সাংখ্যের সঙ্গে ঈশ্বরবাদ যুক্ত করে যোগ, পাশুপত ও ভাগবত দর্শনশাখাগুলি। সেই ঈশ্বরবাদী সাংখ্য দর্শনের ব্যাখ্যা পাওয়া যায় মহাভারত, পুরাণ ও ভগবদ্গীতায়।


title: সাংখ্য

text:
সাংখ্য দর্শনের তত্ত্ববিদ্যা ও জ্ঞানবাদের সঙ্গে ঈশ্বর ধারণা যুক্ত করে যোগ দর্শনের উৎপত্তি। যদিও সাংখ্য ও যোগের প্রকৃত সম্পর্ক নিয়ে গবেষকদের মধ্যে দ্বিমত আছে। জেকব ভিলহেম হুয়ের ও জর্জ ফুয়েরস্টাইনের মতে, যোগ ব্যবস্থা ভারতীয় দর্শনের একাধিক শাখায় বিদ্যমান ছিল এবং ব্যাস প্রমুখ ভাষ্যকারেরা সাংখ্যের সঙ্গে এর যোগ কৃত্রিমভাবে স্থাপন করেছেন। জোহানেস ব্রোঙ্কহর্স্ট ও এরিক ফ্রুওয়ালনার মনে করেন, যোগ ও সাংখ্য দুটি পৃথক দার্শনিক শাখা ছিল না। এদের অস্তিত্ব একসঙ্গেই ছিল। ব্রোঙ্কহর্স্ট আরও বলেছেন যে, আদি শঙ্করের (খ্রিস্টীয় ৭৮৮-৮২০ অব্দ) "ব্রহ্মসূত্রভাষ্য"-এর আগে দর্শন হিসেবে যোগের পৃথক অস্তিত্ব ছিল না।
তন্ত্রের বিভিন্ন দ্বৈতবাদী ধারা থেকে প্রমাণিত হয় তন্ত্রের উপর সাংখ্য দর্শনের বিরাট প্রভাব রয়েছে। শৈব সিদ্ধান্ত মত দার্শনিক ক্ষেত্রে সাংখ্যের অনুগামী; শুধু এতে একটি অতিরিক্ত অতিন্দ্রীয় আস্তিক্যবাদী সত্ত্বার উল্লেখ পাওয়া যায়। ধর্মতত্ত্বের অধ্যাপক কান্ট এ. জেকবসন শ্রীবৈষ্ণব মতবাদের উপর সাংখ্যের প্রভাব দেখিয়েছেন। তাঁর মতে, তান্ত্রিক মতবাদে সাংখ্যের অব্যক্ত দ্বৈতবাদের প্রভার রয়েছে। এবং এই দ্বৈতবাদই পুরুষ-নারী দ্বৈতবাদে বিষ্ণু ও লক্ষ্মীর রূপ ধারণ করেছে। দাশগুপ্তের মতে, তন্ত্রে শিবের উপরে দণ্ডায়মান কালীর মূর্তি সাংখ্যের ক্রিয়াশীল প্রকৃতি ও নিষ্ক্রীয় পুরুষের ধারণা থেকে অনুপ্রাণিত। যদিও সাংখ্য ও তন্ত্রে মোক্ষের ধারণা নিয়ে মতভেদ দেখা যায়। তন্ত্র তত্ত্ববিদ্যাগত সত্ত্বার ক্ষেত্রে স্ত্রীপুরুষের মিলনের কথা বলে। সাংখ্য পরম লক্ষ্যের সাধনে জাগতিক ধারণা থেকে চৈতন্য বিলোপের কথা বলে।


title: সাংখ্য

text:
বাগচীর মতে, সাংখ্যকারিকা (কারিকা ৭০-এ) সাংখ্যকে একটি তন্ত্র বলা হয়েছে। সাংখ্য দর্শন তন্ত্রের সাহিত্য ও সাধনার পদ্ধতি হিসেবে প্রতিষ্ঠার ক্ষেত্রে অন্যতম প্রধান অনুপ্রেরণার কাজ করেছে।
আকবরের রাজসভায় বিশিষ্ট দার্শনিক বিজয়সেন সুরির বিরুদ্ধে নাস্তিকতা প্রচারের অভিযোগ উঠলে তিনি বলেছিলেন, জৈনধর্ম নাস্তিকতাবাদী নয়, সাংখ্য দর্শনের মতো একটি দর্শন।


title: দধীচি

text: দধীচি ছিলেন প্রাচীন ভারতের পুরাণকথার একজন ঋষি। প্রাচীন ভারতের পৌরাণিক কাহিনীতে রয়েছে অসুরদের দৈত্য বৃত্তাসুর স্বর্গের দেবতাদের রাজা ইন্দ্রের কাছ থেকে তার স্বর্গরাজ্য কেড়ে নেয়। সে জানতে পেড়ে ছিল স্বর্গরাজ্য ফিরে পেতে হলে সাধারণ কোনো অস্ত্র দিয়ে নয় ধাতব অস্ত্র দিয়ে বৃত্তাসুরকে হত্যা করতে হবে। এই কথা শুনে দধীচি নামক একজন মহুমানি সাধক আত্মত্যাগ করতে রাজি হন। দধীচিকে হত্যা করা হয় এবং তার দেহের হাড় দিয়ে বৃত্তাসুরকে হত্যার জন্য অস্ত্র তৈরি করা হয়। যার নামকরণ করা হয় "বজ্র"। দেবতা রাজা ইন্দ্র এই "বজ্র" দিয়ে বৃত্তাসুরকে হত্যা করতে সক্ষম হন এবং স্বর্গরাজ্য ফিরে পান। প্রাচীন ভারতের লোকমুখে এই কাহিনী প্রচলিত ছিল। বিভিন্ন সময় দধীচিকে উদ্ধৃত করে নানা গল্প, উপন্যাস, কবিতা রচনা করা হয়েছে।


title: এ্যালেক্স ব্ল্যাকওয়েল

text: আলেকজান্দ্রা জয় ব্ল্যাকওয়েল (জন্মঃ ৩১ আগষ্ট ১৯৮৩) হলেন একজন অস্ট্রেলীয় জাতীয় নারী ক্রিকেটার যিনি একজন বিশেষজ্ঞ ব্যাটসম্যান হিসেবে নিউ সাউথ ওয়েলস ও অস্ট্রেলিয়ার দলে খেলে থাকেন। এছাড়াও তার অভিন্ন যমজ বোন কেট অস্ট্রেলিয়া দলের হয়ে খেলে থাকেন।


title: এ্যালেক্স ব্ল্যাকওয়েল

text: ব্ল্যাকওয়েল ওয়াগায় জন্মগ্রহণ, কিন্তু ইয়েন্দার গ্রিফিথ, নিউ সাউথ ওয়েলস এর বাইরে একটি ছোট গ্রামীণ শহরে বেড়ে ওঠেন। তিনি এবং তার অভিন্ন যমজ বোন কেট বোর্ডিং এর স্কুলের ছাত্রী হিসাবে সিডনি উত্তর তীরবর্তী বার্কার কলেজ পড়াশোনা করেন।


title: এ্যালেক্স ব্ল্যাকওয়েল

text: ২০০০ সালের মার্চে ব্ল্যাকওয়েল অনূর্ধ্ব-১৭ আন্তঃরাজ্য প্রতিযোগিতার জন্য নিউ সাউথ ওয়েলস দলের হয়ে খেলার সুযোগ হয়। যাতে প্রথম ম্যাচ তিনি মাত্র ৭ রান খরচ করে ৩ উইকেট লাভ করেন এবং ভিক্টোরিয়া ব্লু হয়ে দশ উইকেটে জয়ে জন্য তার ব্যাট করার প্রয়োজন ছিল না। ওয়েস্টার্ন অস্ট্রেলিয়ার বিরুদ্ধে ষষ্ঠ ম্যাচে এসে তিনি অপরাজিত ৫৭ রান করেন যা টুর্নামেন্টের সর্বোচ্চ রান-সংগ্রহকারী রান ছিল। নিউ সাউথ ওয়েলস প্রতিযোগিতার তাদের আট ম্যাচের সবকটিতে জয় লাভ করে এবং ব্ল্যাকওয়েল ব্যাট হাতে ৩৭.২৫ গড়ে ১৪৯ রান ও বল হাতে ও বল হাতে ১৭.০০ গড়ে ৭ উইকেট লাভ করেন।


title: এলিসি পেরি

text: এলিসি আলেকজান্দ্রা পেরি (জন্মঃ ৩ নভেম্বর ১৯৯০) হলেন একজন অস্ট্রেলিয়ান ক্রীড়াবিদ যিনি মাত্র ১৬ বছর বয়সে অস্ট্রেলিয়ান ক্রিকেট এবং ফুটবল (সকার) উভয়ের দলের হয়ে আত্মপ্রকাশ করেন। তিনি ২০০৭ সালের জুলাই তারিখে আন্তর্জাতিক ক্রিকেটে অভিষেক ঘটান এবং এক মাস পরে তিনি অস্ট্রেলিয়ার ফুটবল দলের টুপি পরেন। পেরি অস্ট্রেলিয়ার ক্রিকেটে প্রতিনিধিত্ব করা পুরুষ বা মহিলাদের ভিতরে সর্বকনিষ্ঠ ব্যক্তি হন এবং প্রথম অস্ট্রেলিয়ান মহিলা ক্রিকেট ও ফুটবল এসোসিয়েশন বিশ্বকাপে উভয় পর্যায়ে খেলা ক্রীড়াবিদ।.


title: এলিসি পেরি

text: পেরি ওয়াহরঙ্গায় জন্মগ্রহণ করেন। তিনি সিডনিতে "বিক্রফট প্রাইমারি স্কুলে" তার প্রাথমিক শিক্ষা জীবন সমাপ্ত করেন। তিনি ক্রীড়া ক্যাপ্টেন, অ্যাথলেটিক্স ক্যাপ্টেন এবং ক্রিকেট ক্যাপ্টেন খেতাব নিয়ে ২০০৮ সালে ১২ বছর বয়সে "পায়াম্বল লেডিজ কলেজ" উপস্থিত হয়েছিলেন। তিনি বর্তমানে সিডনি বিশ্ববিদ্যালয় এর অর্থনীতি ও সামাজিক বিজ্ঞান বিভাগে অধ্যয়নরত আছেন।


title: এলিসি পেরি

text: ২০১৩ সালে পেরি, বিশ্বের ৩৬ তম সবচেয়ে বাজারজাত ক্রিড়াবিদ এবং সবচেয়ে বাজারজাত অস্ট্রেলীয় ক্রীড়াবিদ হিসেবে "স্পোর্টস প্রো" পত্রিকায় নিজের নাম দখল করেন। তিনি জকি আন্ডারওয়্যার এর একটি বাণিজ্যিক প্রচারে হাজির হন।


title: এডওয়ার্ড লিওনার্ড গিঞ্জটন

text: এডওয়ার্ড লিওনার্ড গিঞ্জটন একজন ইউক্রেনীয়-মার্কিন পদার্থবিজ্ঞানী।


title: এডওয়ার্ড লিওনার্ড গিঞ্জটন

text: গিঞ্জটন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশলে ১৯৩৬ সালে ব্যাচেলর অব সায়েন্স এবং ১৯৩৭ সালে মাস্টার অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৪১ সালে তড়িৎ প্রকৌশলে পিএইচডি ডিগ্রি অর্জন করেন।


title: এডওয়ার্ড লিওনার্ড গিঞ্জটন

text: স্ট্যানফোর্ডে শিক্ষার্থী থাকাকালীন সময়ে উইলিয়াম ওয়েবস্টার হ্যান্সেন এবং রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর সাথে কাজ করেন। ১৯৪১ সালে তিনি স্পেরি জাইরোস্কোপ কোম্পানির ভ্যারিয়ান-হ্যান্সেন গ্রুপ এর সদস্য হন। তিনি ১৯৪৫ সালে স্ট্যানফোর্ড বিশ্ববিদ্যালয় এর পদার্থবিজ্ঞানের সহকারী অধ্যাপক নিযুক্ত হন এবং ১৯৬১ সাল পর্যন্ত সেখানে শিক্ষকতা করেন। ১৯৪৯ সালে তিনি মার্ভিন চোডোরো এর সাথে স্ট্যানফোর্ড বিশ্ববিদ্যালয় এ ১ বিলিয়ন ইলেক্ট্রন ভোল্ট ২২০ অ্যাক্সিলারেটর ডেভেলপ করেন। এরপর তিনি মাইক্রোওয়েভ ল্যাবরেটরী এর পরিচালক হন যেটি পরে গিঞ্জটন ল্যাবরেটরী নামকরণ করা হয়। তিনি ভ্যারিয়ান অ্যাসোসিয়েটস এর প্রথম বোর্ড সদস্যদের একজন ছিলেন। রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর মৃত্যুর পর তিনি ভ্যারিয়ান অ্যাসোসিয়েটস এর প্রধান নির্বাহী কর্মকর্তা এবং চেয়ারম্যান হন। তিনি ১৯৬৯ সালেআইইই মেডেল অব অনার লাভ করেন।


title: জুলি হান্টার

text: জুলি লরেন হান্টার (জন্মঃ ১৫ মার্চ ১৯৮৪) হলেন একজন মহিলা ক্রিকেটার যিনি ভিক্টোরিয়া ও অস্ট্রেলিয়া দলের হয়ে খেলে থাকেন। তিনি একটি ডান হাতি পেস বোলার এবং ডানহাতি ব্যাটসম্যান হিসেবে ভূমিকা রাখছেন। ২০০২-০৩ সালে অস্ট্রেলিয়ান অনূর্ধ্ব-১৯ দলের হয়ে খেলার পরে হান্টার মহিলা জাতীয় ক্রিকেট লীগ (ডব্লিউএনসিএল) নিম্নলিখিত মরসুমে ভিক্টোরিয়ার হয়ে উর্ধ্বতন পর্যায়ে আত্মপ্রকাশ করেন। তবে তিনি তার প্রথম পর্বে অনেকটা দায়িত্ববান ও বিশ্বস্ত ছিল না।


title: জুলি হান্টার

text: হান্টারকে মাত্র ১৫ বছর বয়সে ২০০০ সালের মার্চে অনূর্ধ্ব-১৭ আন্তঃরাজ্য প্রতিযোগিতায় ভিক্টোরিয়া ব্রু দলের হয়ে প্রতিযোগিতা করার জন্য তাকে নির্বাচন করা হয়েছিল। ভিক্টোরিয়া ব্লু সব ম্যাচে জয়লাভ করে কিন্তু চূড়ান্ত খেলায় পৌঁছানোর জন্য তাদের সাত কোয়ালিফাইং ম্যাচের একটি শুধুমাত্র নিউ সাউথ ওয়েলস এর বিরুদ্ধে পরাজয় বরণ করতে হয়েছিল। হান্টার, অস্ট্রেলিয়ান ক্যাপিটাল টেরিটরি বিরুদ্ধে ৪৪ রানে অপরাজিত একটি শ্রেষ্ঠ ইনিংসের মাধ্যমে ২২.৮৩ গড়ে মোট ১৩৭ রান করেন এবং বোলিংয়ে ৬.১৬ ইকোনমিতে ১২ উইকেট নেন। তিনি কুইন্সল্যান্ড বিরুদ্ধে ৭ রানে ৩ উইকেট এবং তাসমানিয়া বিরুদ্ধে ৮ রানে ৩ উইকেট দখল করেন। ফাইনাল খেলায় তিনি ৪ ওভার বল করে ১২ রানে ২ উইকেট নেন যাতে করে নিউ সাউথ ওয়েলস ১৩৩/৮ করতে সামর্থ্য হন এবং তারপর তিনি ৩৪ রান করেন যাতে ভিক্টোরিয়া ব্লু ৩২ রানে হারে।


title: এলিশা হিলি

text: এলিশা জিন হিলি (জন্মঃ ২৪ মার্চ ১৯৯০ গোল্ড কোস্ট, কুইন্সল্যান্ড) হলেন একজন মহিলা ক্রিকেটার যিনি নিউ সাউথ ওয়েলস এবং অস্ট্রেলিয়ার জাতীয় মহিলা ক্রিকেট দলের হয়ে খেলে থাকেন। সাধারণত তিনি একজন উইকেট-রক্ষক এবং ডানহাতি ব্যাটসম্যান। তিনি ২০১০ সালের ফেব্রুয়ারীতে আন্তর্জাতিক ক্রিকেটে আত্মপ্রকাশ করেন।


title: এলিশা হিলি

text: হিলি হলেন গ্রেগ এর কন্যা যিনি কুইন্সল্যান্ড স্কোয়াডের একজন সদস্য ছিলেন। গ্রেগ এর ছোট ভাই ইয়ান ১৯৮০ সাল থেকে ১৯৯৯ পর্যন্ত অস্ট্রেলিয়ার টেস্ট ক্রিকেটে উইকেটরক্ষক ছিলেন এবং সবচেয়ে বেশী টেস্টে আউট হওয়ার জন্য বিশ্ব রেকর্ডের ধারকও ছিলেন তিনি। তার আরেকটি চাচা কেন কুইন্সল্যান্ড এর হয়ে খেলেছেন। পরিবারের ঐতিহ্য এবং তার চাচার অস্ট্রেলিয়ার প্রতিনিধিত্ব করতে দেখা সত্ত্বেও তিনি কুইন্সল্যান্ড থেকে সিডনি না আসা পর্যন্ত ক্রিকেট আগ্রহী হননি।


title: এলিশা হিলি

text: বার্কার কলেজ প্রথম একাদশ এর জন্য উইকেটরক্ষক হিসেবে ২০০৬ সালে মাত্র ১৬ বছর বয়সে তাকে নির্বাচন করা হয়।


title: ধর্মবোধি

text: ধর্মবোধি (১০৫২-১১৬৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের অতিযোগ তত্ত্বের অভ্যন্তরবর্গ সম্বন্ধে একজন পন্ডিত ছিলেন।


title: ধর্মবোধি

text: ধর্মবোধি ১০৫২ খ্রিষ্টাব্দে তিব্বতের ইয়ার্লুং উপত্যকার থাংছুং নামক স্থানে জন্মগ্রহণ করেন। তাঁর মাতা নাম ম্ত্শার-দ্গু-স্ক্যিদ-ব্দে () না 'ত্শার-দ্গু-গ্জা'-স্ক্যিদ () এই নিয়ে দ্বিমত রয়েছে। তাঁর মাতা থাংছুং বৌদ্ধবিহারের ভিক্ষুণী ছিলেন এবং ব্ক্রা-শিস-গ্যুং-দ্রুং () নামক ঐ স্থানের শাসকের জ্যৈষ্ঠ পুত্র কর্তৃক ধর্ষিতা হয়েছিলেন।


title: ধর্মবোধি

text: যৌবনে ধর্মবোধি শিক্ষার্থীর শপথ গ্রিহণ করেন এবং তখন তাঁর নাম রাখা হয় ত্শুল-খ্রিম্স-র্গ্যাল-ম্ত্শান ()। এরপর তিনি দোল-পো-'ত্শার-'ত্শুর () নামক স্থানে ফা-দাম-পা-সাংস-র্গ্যাস নামক বিখ্যাত ছেদ সাধকের নিকট চৌদ্দ মাস শিক্ষাগ্রহণ করেন। পঁয়ত্রিশ বছর বয়সে তিনি ফুগ-পো-ছে () নামক স্থানে স্বা-স্গোম-য়ে-শেস-ব্যাং-ছুব () নামক বৌদ্ধ ভিক্ষুর নিকট অতিযোগ তত্ত্বের অভ্যন্তরবর্গ সম্বন্ধে শিক্ষাগ্রহণ করেন। এছাড়াও তিনি বৌদ্ধ সাধিকা মা-গ্চিগ-লাব-স্গ্রোনের নিকট ছেদ সাধনা এবং বিখ্যাত পন্ডিত স্গাম-পো-পা-ব্সোদ-নাম্স-রিন-ছেনের নিকট নারো পার ছয় যোগ সম্বন্ধে শিক্ষাগ্রহণ করেন। তিনি এরপর বাকি জীবন অভ্যন্তরবর্গ সম্বন্ধে শিক্ষাদান করেন।


নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা () (১০১১-১০৬৪) একাদশ শতাব্দীর একজন তিব্বতী অনুবাদক ছিলেন।


নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা ১০১১ খ্রিষ্টাব্দে তিব্বতের ম্ঙ্গা'-রিস () অঞ্চলের ল্হা-গ্দোং () নামক স্থানে জন্মগ্রহণ করেন। যৌবনেই তিনি বিনয় সম্বন্ধে পন্ডিত হওয়ায় তাঁকে 'দুল-'দ্জিন-পা () বা 'বিনয় তত্ত্বের ধারক' উপাধি দেওয়া হয়। তিনি র্গ্যা-লো-ত্সা-বা-ব্র্ত্সোন-'গ্রুস-সেং-গে () নামক তাঁর শিক্ষকের নিকট অভিধর্ম সম্বন্ধে অধ্যয়ন করেন। ১০৩৭ খ্রিষ্টাব্দে গুজ রাজ্যের রাজা ব্যাং-ছুব-য়ে-শেস'-ওদের নির্দেশে তিনি পাঁচজন সাথীর সঙ্গে ভারত যাত্রা করে বিখ্যাত ভারতীয় পন্ডিত অতীশ দীপঙ্করকে তিব্বত যাত্রা করার আমন্ত্রণ জানালে বিক্রমশীলা বৌদ্ধবিহারের প্রধান এই প্রস্তাব প্রত্যাখ্যান করেন।
পরবর্তীকালে অতীশ দীপঙ্কর তিব্বত যাত্রা করলে নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা তাঁর শিষ্যত্ব গ্রহণ করেন। তিনি প্রজ্ঞাপারমিতা ও তন্ত্রের ওপর একশত পুঁথি তিব্বতী ভাষায় অনুবাদ করেন এবং অতীশ দীপঙ্করের জীবনী র্নাম-থার-র্গ্যাস-পা () রচনা করেন।


title: অব্যক্ত (প্রবন্ধ সংকলন)

text: অব্যক্ত একটি পুস্তক যা আচার্য জগদীশ চন্দ্র বসু রচিত বিভিন্ন প্রবন্ধের সংকলন। কিছু প্রবন্ধ ইতঃপূর্বে মুকুল, দাসী, প্রবাসী, সাহিত্য এবং ভারতবর্ষে প্রকাশিত হয়েছিল। বইটি বঙ্গীয় বিজ্ঞান পরিষদ থেকে ১৩২৮ বঙ্গাব্দের আশ্বিন মাসে প্রথম প্রকাশ পায়। বইটির তৃতীয় মুদ্রণের মূল্য ছিল তিন টাকা।


title: অব্যক্ত (প্রবন্ধ সংকলন)

text: লেখকের নিজের কথা অনুযায়ী,


title: অব্যক্ত (প্রবন্ধ সংকলন)

text: জগদীশ চন্দ্র বসু মূলত তাঁর পরীক্ষা-নিরীক্ষা ও অভিজ্ঞতা নিয়েই লিখেছেন। তবে তিনি তাঁর লেখা একটি বৈজ্ঞানিক রহস্য গল্প ও একটি ঐতিহাসিক গল্পও এর অন্তর্ভুক্ত করেছেন।


title: অব্যক্ত (প্রবন্ধ সংকলন)

text: এই প্রবন্ধে লেখক অজন্তার গুহাচিত্র, তার বাইরে স্থিত বুদ্ধমূর্তি এবং এক নিমন্ত্রণ বাড়িতে বুদ্ধের সামনে করজোড়স্থিত এক জননীর চিত্র দেখে প্রাচীনের সঙ্গে বর্তমানের সম্পর্ক এবং প্রকৃতির মাতৃরূপ স্নেহের প্রকাশের বিবরণ দিয়েছেন।


title: অব্যক্ত (প্রবন্ধ সংকলন)

text: এই প্রবন্ধে কঠিন, তরল ও বায়বীয় পদার্থের মধ্যে দিয়ে শক্তি কিভাবে শব্দ, বিদ্যুৎ ও সূর্যকিরণ রূপে প্রবাহিত হয় তার সরল বর্ণনা করা হয়েছে।


title: অব্যক্ত (প্রবন্ধ সংকলন)

text: এখানে লেখক গাছের সঙ্গে অন্যান্য জীবের জীবন প্রণালীর সহজে দৃশ্যমান মিলগুলোর বর্ণনা দিয়েছেন। এই প্রবন্ধটি শিশুদের জন্য লেখা।


title: অব্যক্ত (প্রবন্ধ সংকলন)

text: এতে একটা সাধারণ উদ্ভিদের বীজ থেকে পূর্ণাঙ্গতা প্রাপ্তি, বংশবিস্তার ও মৃত্যুর বিবরণ করেছেন। এটিও শিশুদের জন্য লেখা।


title: অব্যক্ত (প্রবন্ধ সংকলন)

text: শিশুদের জন্য লেখা এই প্রবন্ধে লেখক বর্ণনা করেছেন কিভাবে মানুষ ক্রমাগত সাধনার দ্বারা আকাশে ওড়ার জন্য বেলুন ও তারপর পাখাওয়ালা যন্ত্র আবিষ্কার করেছে।


title: অব্যক্ত (প্রবন্ধ সংকলন)

text: এই প্রবন্ধে লেখক দৃশ্যমান ও অদৃশ্যমান আলোর নানা ধর্ম, তাদের উপর করা নিজের এবং অন্যান্যদের গবেষণার বর্ণনা দিয়েছেন তাত্ত্বিক জটিলতা মধ্যে না গিয়ে। অদৃশ্য আলোর উপর করা তাঁর পর্যবেক্ষণের উপর তিনি অনেকটা আলোচনা করেছেন।


title: অব্যক্ত (প্রবন্ধ সংকলন)

text:
তিনি উল্লেখ করেছেন,
তিনি আরও বলেন,
এই প্রবন্ধে লেখক জানিয়েছেন যে তিনি ১৮৯৫ খ্রীষ্টাব্দে কলকাতা টাউনহলে বিনা তারে সংবাদ প্রেরণের নানা পরীক্ষা দেখিয়েছিলেন।


title: অব্যক্ত (প্রবন্ধ সংকলন)

text: হাস্য রসাত্মক বিজ্ঞাননির্ভর এই ছোটগল্পটি বাংলা ভাষায় বৈজ্ঞানিক কল্পকাহিনীগুলোর মধ্যে প্রথম লেখাগুলোর একটি। কোলকাতায় একটি ঝড়ের পূর্বাভাস থাকা সত্ত্বেও ঝড় হয় না এবং তার ফলে গভর্ণমেন্টের আবহাওয়া দফতর জনরোষে পড়ে। পরে লেখক জানান কিভাবে তাঁর হস্তক্ষেপেই আসলে ঝড়টি বিনষ্ট হয়েছিল। গল্পটি জগদীশ চন্দ্র বসু প্রথমে 'নিরুদ্দেশের কাহিনী' নামে কুন্তলীন পুরস্কার প্রতিযোগিতায় (১৮৯৬) পাঠান, যেখানে সেটি প্রথম পুরস্কার পায়। পরবর্তীতে 'পলাতক তুফান' নামে গল্পটি 'অব্যক্ত'তে পুঃনপ্রকাশিত হয়। সম্প্রতি গল্পটি ইংরেজী ভাষায় অনূদিত হয়েছে।


title: অব্যক্ত (প্রবন্ধ সংকলন)

text: ১৮১৪ খ্রীষ্টাব্দে ইংরেজ গভর্ণমেন্ট নেপাল রাজ্যের বিরুদ্ধে যুদ্ধ ঘোষণা করে। সেইসময় নেপালের সীমান্তপ্রদেশে কলুঙ্গা নামক জায়গায় হওয়া ইংরেজ-সৈন্যের সঙ্গে কলুঙ্গা দুর্গাধিপতি বলভদ্রের সৈন্যের যুদ্ধের ঐতিহাসিক ঘটনার উপর নির্ভর করে জগদীশ চন্দ্র বসু এই গল্পটি রচনা করেন।


title: অব্যক্ত (প্রবন্ধ সংকলন)

text: এটিও একটি কাল্পনিক বিবরণমূলক ছোটগল্প। এখানে লেখক গঙ্গার উৎসমুখে যাত্রা করেছেন এবং যাত্রাকালে প্রকৃতির বর্ণনা দিয়েছেন।


title: অব্যক্ত (প্রবন্ধ সংকলন)

text: এটি বঙ্গীয় লেখকের সাহিত্য-সম্মিলনীর ময়মনসিংহ অধিবেশনে সভাপতির অভিভাষণ। এতে তিনি কবি-সাহিত্যক ও বৈজ্ঞানিকের চিন্তাধারার ও কাজের মিল ও অমিল দেখিয়েছেন। এছাড়া তিনি অদৃশ্য আলো ও গাছের উপর করা পরীক্ষা-নিরীক্ষা নিয়ে আলোচনা করেছেন।


title: অব্যক্ত (প্রবন্ধ সংকলন)

text: এই প্রবন্ধে জগদীশ চন্দ্র বসু গাছের স্পন্দনশীলতা নিয়ে বিশদে কথা বলেছেন। তিনি জানিয়েছেন যে গাছের উদ্দীপনা বা সংকোচন ধরার জন্য তিনি "সমতাল" যন্ত্র আবিষ্কার করেছিলেন। সেই "তরুলিপি" যন্ত্রে দুটি তার এক সুরে বাধা থাকে এবং একটি তাঁর লেখনী হিসাবে কাজ করে। তিনি আরও জানান যে গাছের দেহে স্নায়বীয় সংবাদ প্রেরিত হয় যা ভেকের দেহের তুলনায় মন্থর। তিনি বনচাঁড়ালের পাতার নাচ বা স্পন্দন নিয়ে বৈজ্ঞানিক আলোচনা করেছেন।


title: অব্যক্ত (প্রবন্ধ সংকলন)

text: এটি জগদীশ চন্দ্র বসুর সাহিত্য-পরিষদে সভাপতি হিসাবে একটি অভিভাষণ। এখানে তিনি সাহিত্য-পরিষদের উন্নতির জন্য নবীন ও প্রবীণকে দলাদলি ভুলে একসাথে কাজের আহ্বান জানিয়েছেন।


title: অব্যক্ত (প্রবন্ধ সংকলন)

text: এটি জগদীশ চন্দ্র বসুর বিক্রমপুর সম্মিলনে সভাপতির ভাষণ। তিনি সমসাময়কি কালে দেশের স্বাস্থ্য, সেবা, শিল্প ও শিক্ষা নিয়ে আলোচনা করেছেন।


title: অব্যক্ত (প্রবন্ধ সংকলন)

text: এই প্রবন্ধের জগদীশ চন্দ্র বসু স্বদেশে তাঁর কাজের স্বীকৃতির অভাব নিয়ে খানিকটা বিলাপ করেছেন। তিনি জানিয়েছেন যে তাঁর সমস্ত বৈজ্ঞানিক প্রবন্ধ ও পরীক্ষা তৎকালীন "বাঙ্গলা" দেশে বাংলা ভাষায় প্রকাশ হওয়া সত্ত্বেও পাত্তা পায়নি বিদেশী প্রভাব না থাকায়, যদিও সেই কাজই বিদেশে পরে সমাদৃত হয়েছে।


title: অব্যক্ত (প্রবন্ধ সংকলন)

text: এই ক্ষুদ্র প্রবন্ধে লেখক মাতৃত্বের বন্দনা করেছেন; মানুষ, প্রাণী ও পৃথিবী রূপে।


title: অব্যক্ত (প্রবন্ধ সংকলন)

text: এটি বসু বিজ্ঞান মন্দির প্রতিষ্ঠা উপলক্ষে লেখা। এতে তিনি তাঁর গবেষণা জীবনের বিভিন্ন অভিজ্ঞতার বর্ণনা এবং প্রতিষ্ঠানের মূল লক্ষ্য নিয়ে আলোচনা করেছেন।


title: অব্যক্ত (প্রবন্ধ সংকলন)

text: এটি একটি অণুপ্রেরণামূলক রচনা। জগদীশ চন্দ্র বসু উৎসাহীদের বিজ্ঞান সাধনার জন্য উজ্জীবিত করতে চেয়েছেন।


title: অব্যক্ত (প্রবন্ধ সংকলন)

text: এটি লেখকের সাহিত্য পরিষদের দেওয়া একটি বক্তৃতা। এতে তিনি গাছের স্পন্দনশীলতা ও তার যন্ত্রনির্ভর পরিমাপ নিয়ে সুবিস্তার বর্ণনা করেছেন।


title: অব্যক্ত (প্রবন্ধ সংকলন)

text: এখানে জগদীশ চন্দ্র বসু জীবের স্নায়বিক উত্তেজনাবৃদ্ধির পরীক্ষানির্ভর বিশ্লেষণ করেছেন। তিনি কিভাবে স্পন্দনশীলতা বাড়ানোর জন্য গাছ ও ভেকের উপর পরীক্ষা করেছিলেন তার বর্ণনা দিয়েছেন।


title: অব্যক্ত (প্রবন্ধ সংকলন)

text: এই অন্তিম প্রবন্ধে জগদীশ চন্দ্র বসু সুন্দর ভাষায় বিবরণ দিয়েছেন কিভাবে বিভিন্ন বৈজ্ঞানিক পরীক্ষা-নিরীক্ষায় বাধা-বিপত্তির সময় তিনি তাঁর ভিতরকার সমালোচনাশীল ও অনুসন্ধিৎসু মন থেকে অণুপ্রেরণা পেতেন।


title: রোহন কানহাই

text: রোহন ভোলালাল কানহাই (; জন্ম: ২৬ ডিসেম্বর, ১৯৩৫) ব্রিটিশ গায়ানার পোর্ট মোর‌্যান্টে জন্মগ্রহণকারী বিখ্যাত ওয়েস্ট ইন্ডিয়ান সাবেক আন্তর্জাতিক ক্রিকেটার। ১৯৬০-এর দশকে তিনি বিশ্বের অন্যতম সেরা ব্যাটসম্যানদের একজন ছিলেন। পাশাপাশি ডানহাতে মিডিয়াম বোলিংসহ মাঝে-মধ্যে উইকেট-রক্ষকেরও দায়িত্ব পালন করতেন তিনি। স্যার গারফিল্ড সোবার্স, রয় ফ্রেডেরিক্স, ল্যান্স গিবস, আলভিন কালীচরণের ন্যায় সেরা ক্রিকেটারদের সমন্বয়ে গড়া ওয়েস্ট ইন্ডিজ ক্রিকেট দলের সাফল্যগাঁথায় রোহন কানহাই ছিলেন নিত্য অনুষঙ্গ। নিউ ওয়ার্ল্ড সাময়িকীতে সি. এল. আর. জেমস কানহাই সম্পর্কে বলেছেন যে, ‘তিনি ওয়েস্ট ইন্ডিয়ান ক্রিকেটের উন্নয়নের চূড়ায় আরোহণ করেছিলেন।’ ১৯৭৫ সালের ক্রিকেট বিশ্বকাপের শিরোপা বিজয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।


title: রোহন কানহাই

text: ১৯৫৭ মৌসুমে ইংল্যান্ড সফরে রোহন কানহাইয়ের টেস্ট অভিষেক ঘটে। সিরিজের প্রথম তিন টেস্টে উইকেট রক্ষণের দায়িত্ব পালন করেন ও উদ্বোধনী ব্যাটসম্যানরূপে মাঠে নামেন। তিনি হুক শটের জন্য জনপ্রিয়তা অর্জন করেছিলেন ও ভারসাম্য রক্ষার্থে শেষদিকে ঘাড় নীচু করতেন। শেষ দুই টেস্টে উইকেট-রক্ষকের দায়িত্ব পালন করেছেন জেরি আলেকজান্ডার।


title: রোহন কানহাই

text: সমগ্র খেলোয়াড়ী জীবনে তিনি ৭৯ টেস্টে অংশগ্রহণ করে ৪৭.৫৩ রান গড়ে ৬,২২৭ রান সংগ্রহ করেছেন। কলকাতায় অনুষ্ঠিত টেস্টে ভারত ক্রিকেট দলের বিপক্ষে তিনি তাঁর সর্বোচ্চ ২৫৬ রান করেন। অবসর গ্রহণের সময় তাঁর ব্যাটিং গড় ছিল কমপক্ষে ২০ টেস্টে অংশগ্রহণকারী ওয়েস্ট ইন্ডিয়ান ক্রিকেটারদের মধ্য পঞ্চম সর্বোচ্চ। ১৯৬৩ মৌসুমে ইংল্যান্ড সফরে ওভাল টেস্টে ৭৭ রানের ইনিংসে ওয়েস্ট ইন্ডিজ দল জয়ী হয়েছিল।


title: রোহন কানহাই

text: ৪০ বছর বয়সে ধূসর চুলের অধিকারী কানহাই ১৯৭৫ সালের ক্রিকেট বিশ্বকাপের চূড়ান্ত খেলায় চমৎকার ক্রীড়াশৈলী উপস্থাপন করেছিলেন। তাঁর স্থিরতাপূর্ণ অর্ধ-শতকের কল্যাণে ওয়েস্ট ইন্ডিজ দলকে ভিত্তি এনে দেন। দলীয় অধিনায়ক ক্লাইভ লয়েডের সেঞ্চুরিতে তাঁর দল অস্ট্রেলিয়াকে ১৭ রানে পরাভূত করে বিশ্বকাপ ক্রিকেটের প্রথম আসরে চ্যাম্পিয়ন হবার গৌরব অর্জন করেছিল। ৫০ রানের মধ্যেই ৩ উইকেট পতনের পর রোহন কানহাই এবং ক্লাইভ লয়েড ক্রিজে নামেন। ৪র্থ উইকেটে এ জুটি ১৪৯ রান করে দলকে খেলায় ফিরিয়ে আনে।


title: রোহন কানহাই

text: ১৯৭৩ সালে প্রতিষ্ঠিত ওয়েস্ট ইন্ডিজ প্লেয়ার্স অ্যাসোসিয়েশনের প্রতিষ্ঠাতা সম্পাদক ডেরেক মারের সাথে প্রতিষ্ঠাতা সভাপতির দায়িত্ব পালন করেন তিনি।


title: রোহন কানহাই

text: খেলোয়াড়ী জীবন থেকে অবসর নেয়ার পর কানহাই জাতীয় ক্রিকেট দলের প্রথম কোচ মনোনীত হন। এরপূর্বে তিনি অনূর্ধ্ব-১৯ দলের কোচের দায়িত্বে ছিলেন। মে, ১৯৯২ সালে ওয়েস্ট ইন্ডিজ ক্রিকেট বোর্ডের বার্ষিক সাধারণ সভায় তাঁর এ মনোনয়নের কথা ঘোষণা করা হয়। ১৯৯২-এর শরতে দলের অপ্রত্যাশিত সময়ে দায়িত্বভার নেয়ার পর ১৯৯৫ সালে অ্যান্ডি রবার্টসের কাছে দায়িত্ব হস্তান্তর করেন তিনি।


title: সারাহ ইলিয়ট

text: সারাহ জেন ইলিয়ট (নি এডওয়ার্ড, জন্মঃ ৪ জানুয়ারি ১৯৮২) হলেন একজন অস্ট্রেলিয়ান জাতীয় নারী আন্তর্জাতিক ক্রিকেটার। একজন ডানহাতি ব্যাটসম্যান হিসেবে ব্যাটিং এবং লেগব্রেক স্পিনার বোলার হিসেবে ২০০৫ সালে আন্তর্জাতিক ক্রিকেটে আত্মপ্রকাশ করেন। কিন্তু ২০১০ সাল পর্যন্ত তিনি দলের ভিতরে একজন নিয়মিত খেলোয়াড় হিসেবে জায়গা দখল করে নিতে পারেননি।


title: সারাহ ইলিয়ট

text: এডওয়ার্ডস ১৯ বছর বয়সে পা রাখার পরে শীঘ্রই ২০০০-০১ মৌসুমে ভিক্টোরিয়া দলের হয়ে উর্ধ্বতন খেলোয়াড় হিসেবে আত্মপ্রকাশ করেন। তার খেলোয়াড়ী জীবনের এক পর্যায়ে, এডওয়ার্ডস একটি বিশেষজ্ঞ ব্যাটসম্যান ছিলেন এবং ছয় বছর পরে তার সিনিয়র ক্রিকেটে তিনি তার প্রথম বল করেন। তিনি তার প্রথম দুই পর্বে ব্যাটসম্যান হিসেবে তেমন পরিচিত ছিলেন না এবং তৃতীয় সিজনে ব্যাট করতে নেমে তিনি একমাত্র ইনিংসে শুন্য রান করার পরে দল থেকে বাদ পড়েন।


title: ব্লা-ছেন-দ্গোংস-পা-রাব-গ্সাল

text: ব্লা-ছেন-দ্গোংস-পা-রাব-গ্সাল () (৮৩২-৯১৫) একজন বৌদ্ধ ভিক্ষু ছিলেন যিনি তিব্বতের বিভক্তির যুগে বৌদ্ধধর্মের সংকটময় পরিবেশে পুনরায় বৌদ্ধধর্মকে পুনরুজ্জীবিত করেন।


title: ব্লা-ছেন-দ্গোংস-পা-রাব-গ্সাল

text: ব্লা-ছেন-দ্গোংস-পা-রাব-গ্সাল ৮৩২ খ্রিষ্টাব্দে তিব্বতের আমদো অঞ্চলে র্গ্যা-ঝুর () নামক এক ছোট শহরে জন্মগ্রহণ করেন। জন্মের পর তাঁর নাম রাখা হয় মু-জু-গ্সাল-'বার ()। তিনি খাং-রিন-ছেন-র্দো-র্জে () নামক বৌদ্ধ ভিক্ষুর নিকট বোধিচিত্ত, স্ক্যি-র্গ্যাল-বা'ই-গ্ত্সুগ-তোর () নামক ভিক্ষুর নিকট প্রমাণ ও মধ্যমক এবং নাম-দ্গা'-ল্দান-ব্যাং-ছুব () নামক ভিক্ষুর নিকট যোগশিক্ষা করেন। তিনি দ্পাল-ছুব-বো-রি () নামক স্থান থেকে দ্মার-বান-শাক্য-সেং-গে (), গ্ত্সাং-রাব-গ্সাল () এবং গ্যো-দ্গে-ছুং () নামক তিনজন বৌদ্ধ ভিক্ষুর নিকট পনেরো বছর বয়সে মু-জু-গ্সাল-'বার শিক্ষার্থীর শপথ গ্রহণ করেন এবং তাঁর নতুন নামকরণ কর হয় ব্লা-ছেন-দ্গোংস-পা-রাব-গ্সাল। পরের বছর এই তিন বৌদ্ধ এবং হেশাং কাওয়াঙ্গো হেশাং গেনবাক নামক দুই চৈনিক বৌদ্ধ তাঁকে ভিক্ষুর শপথ দান করেন। এরপর তিনি তাঙ্গুত রাজ্যে সেং-গে-গ্রাগ্স-পা () নামক এক পন্ডিতের নিকট বিনয় সম্বন্ধে ও ল্হা-র্ত্সে-ভিগ-তিগ () নামক স্থানে ক্বা-'ওং-ম্ছোগ-গ্রাগ্স-পা () নামক এক পন্ডিতের নিকট বারো বছর ধরে প্রজ্ঞাপারমিতা, বোধিসত্ত্বভূমি ও অভিধর্ম সম্বন্ধে অধ্যয়ন করেন।


title: ব্লা-ছেন-দ্গোংস-পা-রাব-গ্সাল

text: এরপর তিনি আমদো অঞ্চলে দান-তিগ বৌদ্ধবিহারে বহু তিব্বতীদের বৌদ্ধধর্মে দীক্ষাদান করেন। এই সময় তাঁর উল্লেখযোগ্য শিষ্য ছিলেন 'দুল-পা-ব্রুম-য়ে-শেস-র্গ্যাল-ম্ত্শান () দ্বুস-গ্ত্সাং-গি-ম্খাস-পা-মি-ব্চু () বা মধ্য তিব্বতের দশ জ্ঞানী ব্যক্তি নামে পরিচিত দ্বুস অঞ্চলের সুম-পা-য়ে-শেস-ব্লো-গ্রোস, ক্লু-মেস-ত্শুল-খ্রিম্স-শেস-রাব (), 'ব্রিং-য়ে-শেস-য়োন-তান (), রাগ-শি-ত্শুল-খ্রিম্স-'ব্যুং-গ্নাস () ও র্বা-ত্শুল-খ্রিম্স-ব্লো-গ্রোস (), গ্ত্সাং অঞ্চলের লো-স্তোন-র্দো-র্জে-দ্বাং-ফ্যুগ (), ত্শোং-ব্ত্সুন-শেস-রাব-সেং-গে () ও বোং-দোং-পা-আউ-পা-দে-কার () এবং ম্ঙ্গা'-রিস অঞ্চলের দুই ভাই তাঁর নিকট দীক্ষালাভ করেন। এই দশ জন পরবর্তীকালে পূর্বদিকের বিনয় ঐতিহ্য নামক দীক্ষাপদ্ধতি চালু করেন এবং তিব্বতে পুনরায় বৌদ্ধধর্ম পুনরুজ্জীবনে সহায়ক হন। ব্লা-ছেন-দ্গোংস-পা-রাব-গ্সাল জীবনের শেষ দশ বছর দ্মার-ত্সাং-ব্রাগ () নামক গুহায় অতিবাহিত করেন।


title: জেস ক্যামেরন

text: জেসিকা এভিলাইন ক্যামেরন (জন্মঃ ২৭ জুন ১৯৮৯) হলেন একজন অস্ট্রেলিয়ান মহিলা ক্রিকেটার। একজন ব্যাটসম্যান হিসেবে তিনি ভিক্টোরিয়ান স্পিরিট এবং অস্ট্রেলিয়ান জাতীয় মহিলা ক্রিকেট দলের হয়ে বর্তমানে খেলছেন।


title: জেস ক্যামেরন

text: ক্যামেরুন ২০০৬-০৭ মওসুমে জাতীয় মহিলা ক্রিকেট লিগে ভিক্টোরিয়ান দলের হয়ে আত্মপ্রকাশ করেন। তিনি সবকটি ম্যাচ অর্থ্যাৎ ১১ ম্যাচই খেলেন কিন্তু ব্যাটিংয়ে অর্ডারে নিচের সারির ব্যাটসম্যান হিসেবে ব্যাট করেন এবং ক্রিজে বেশিক্ষণ ব্যাট করতে না পেরেও ১৮.৪০ গড়ে ৯২ রান করেন সাথে ৩ উইকেটের অর্জন। সিজনের শেষে তিনি নিউজিল্যান্ড এ দলের বিরুদ্ধে খেলার জন্য অস্ট্রেলিয়ার যুব দলে নির্বাচিত হন এবং একটি খেলায় মাত্র ২৮ রান দিয়ে ৬ উইকেট তুলে নেন। সিরিজ শেষে তিনি ৯.৭৭ গড়ে মোট ৯ উইকেট লাভ করেন।


title: সুম-পা-য়ে-শেস-ব্লো-গ্রোস

text: সুম-পা-য়ে-শেস-ব্লো-গ্রোস () দশম শতাব্দীর একজন তিব্বতী বৌদ্ধ ভিক্ষু ছিলেন যিনি তিব্বতের বিভক্তির যুগে বৌদ্ধধর্মের সংকটময় পরিবেশে পুনরায় বৌদ্ধধর্মকে পুনরুজ্জীবিত করেন।


title: সুম-পা-য়ে-শেস-ব্লো-গ্রোস

text: সুম-পা-য়ে-শেস-ব্লো-গ্রোস দশম শতাব্দীতে মধ্য তিব্বতের দ্বুস অঞ্চলে জন্মগ্রহণ করেন। তিব্বতের বিভক্তির যুগে বৌদ্ধধর্মের সংকটময় পরিস্থিতিতে শুধুমাত্র আমদো অঞ্চলে এই ধর্মের অস্তিত্ব বজায় ছিল। তিনি দ্বুস অঞ্চলের ক্লু-মেস-ত্শুল-খ্রিম্স-শেস-রাব (), 'ব্রিং-য়ে-শেস-য়োন-তান (), রাগ-শি-ত্শুল-খ্রিম্স-'ব্যুং-গ্নাস () ও র্বা-ত্শুল-খ্রিম্স-ব্লো-গ্রোস (), গ্ত্সাং অঞ্চলের লো-স্তোন-র্দো-র্জে-দ্বাং-ফ্যুগ (), ত্শোং-ব্ত্সুন-শেস-রাব-সেং-গে () ও বোং-দোং-পা-আউ-পা-দে-কার () এবং ম্ঙ্গা'-রিস অঞ্চলের দুই ভাইয়ের সঙ্গে আমদো অঞ্চলে যাত্রা করে দান-তিগ বৌদ্ধবিহারে ব্লা-ছেন-দ্গোংস-পা-রাব-গ্সালের নিকট দীক্ষালাভ করেন। এই দশ জন দ্বুস-গ্ত্সাং-গি-ম্খাস-পা-মি-ব্চু () বা মধ্য তিব্বতের দশ জ্ঞানী ব্যক্তি নামে পরিচিত হন। এরপর তাঁরা মধ্য তিব্বত ফিরে আসেন। সুম-পা-য়ে-শেস-ব্লো-গ্রোস সম-য়ে বৌদ্ধবিহার সহ বেশ কিছু বৌদ্ধবিহার সংস্কার শুরু করেন। তিনি 'ব্রো-সা-থাং নামক স্থানে দ্মে-রু বৌদ্ধবিহার প্রতিষ্ঠার ব্যর্থ প্রয়াস করেন। তাঁর উল্লেখযোগ্য শিষ্য ছিলেন গ্ন্যোস-ত্শুল-খ্রিম্স-র্গ্যাল-ম্ত্শান () এবং দ্গোন-পা-বা-দ্বাং-ফ্যুগ-র্গ্যাল-ম্ত্শান।


title: মার্ক টেলর

text: মার্ক অ্যান্থনি টেলর, এও (; জন্ম: ২৭ অক্টোবর, ১৯৬৪) নিউ সাউথ ওয়লসের লিটনে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। "টাবি" বা "টাবস" ডাকনামে পরিচিত মার্ক টেলর অস্ট্রেলিয়া ক্রিকেট দলের অধিনায়কেরও দায়িত্ব পালন করেছেন। টেস্ট ক্রিকেটে অস্ট্রেলিয়া দলের একচ্ছত্র প্রাধান্য বিস্তার ও উত্থানে তিনি গুরুত্বপূর্ণ ভূমিকা পালন করে বৈশ্বিক পরিচিতি পেয়েছেন। তাঁর অধিনায়কত্ব ছিল বেশ ঝুঁকিপূর্ণ ও অত্যন্ত কার্যকরী। কিন্তু তুলনামূলকভাবে একদিনের আন্তর্জাতিকে তিনি তেমন সফলতা লাভ করতে পারেননি।


title: মার্ক টেলর

text: তিনি ১৯৭২ সালে নিউ সাউথ ওয়েলসের ওয়াগা ওয়াগা এলাকায় স্থানান্তরিত হন। এরপর তিনি লেক আলবার্ট ক্রিকেট ক্লাবের হয়ে খেলেন। ১৯৮৫ সালে নিউ সাউথ ওয়েলসের সদস্যরূপে প্রথম-শ্রেণীর ক্রিকেট অভিষেক ঘটে তাঁর।


title: মার্ক টেলর

text: ১৯৮৮ থেকে ১৯৯৯ সাল পর্যন্ত অস্ট্রেলিয়া দলের হয়ে টেস্ট ক্রিকেটে উদ্বোধনী ব্যাটসম্যান হিসেবে মাঠে নামতেন। সফল অধিনায়ক অ্যালান বর্ডারের উত্তরসূরী হিসেবে ১৯৯৪ থেকে ১৯৯৯ সময়কালে অস্ট্রেলিয়ার দলের অধিনায়কের গুরুদায়িত্ব পালন করেন। টেস্ট ক্রিকেটসহ একদিনের আন্তর্জাতিক দলে অধিনায়কত্ব করলেও ১৯৯৭ সালে ইংল্যান্ডের কাছে ৩-০ ব্যবধানে অস্ট্রেলিয়া দল পরাভূত হলে তাঁকে ওডিআইয়ের অধিনায়কত্ব থেকে প্রত্যাহার করা হয়।


title: মার্ক টেলর

text: সমগ্র খেলোয়াড়ী জীবনে তিনি ১০৪টি টেস্টে অংশগ্রহণ করেন। ১৯টি শতক ও ৪০টি অর্ধ-শতকে গড়া ৭,৫২৫ রান করেন ৪৩.৪৯ রান গড়ে। ফার্স্ট স্লিপে অবস্থান করে চমকৎকার ফিল্ডারের ভূমিকা পালন করেন। ১৫৭ ক্যাচ লুফে নিয়ে টেস্ট রেকর্ড স্থাপন করেন। পরবর্তীতে রাহুল দ্রাবিড় তা ভেঙ্গে দেন। "ক্যাপ্টেন গ্রাম্পি" ডাকনামে পরিচিত অ্যালান বর্ডারের কাছ থেকে তিনি সর্বদাই অকুণ্ঠ সমর্থন কুড়িয়েছেন। টেলরের পূর্বসূরী স্টিভ ওয়াহও অস্ট্রেলিয়া দলকে সাজিয়েছেন ও অগণিত রেকর্ড সৃষ্ট করেছেন।


title: মার্ক টেলর

text: বর্ডারের আমলে অস্ট্রেলিয়া ক্রিকেট দলের অগ্রযাত্রার সূচনা ঘটে যা টেলরের অধিনায়কত্বে চলমান থাকে। ১৯৯৫ সালে ওয়েস্ট ইন্ডিজ ক্রিকেট দলের কাছে পরাজয়ের পর টেলরের দল স্বদেশ ও বিদেশের প্রত্যেকটি টেস্ট দলের বিপক্ষে সিরিজে জয়ী হয়। ব্যতিক্রম ছিল ভারতে সিরিজ জয়। ক্রিকেটের বাইবেলরূপে স্বীকৃত উইজডেন এ বিষয়ে মন্তব্য করে যে,


title: মার্ক টেলর

text: টেলর এমনভাবে কথা বলতেন যে তিনি অস্ট্রেলিয়া ক্রিকেটের মানকে বিতর্কের ঊর্ধ্বে নিয়ে গেছেন যা সকল স্তরের ক্রিকেটারদের জন্য উদাহরণ হয়ে থাকবে। বর্ডার অস্ট্রেলিয়া দলের পরাজয়কে রোধ করছেন কিন্তু টেলর দলকে বিজয়ী দলে রূপান্তর ঘটিয়েছেন।


title: মার্ক টেলর

text: টেলর দলের উত্যক্ততারোধে সচেষ্ট হন যা বহিঃর্বিশ্বে বেশ সুনামহানির কারণ হয়ে দাঁড়িয়েছিল। এরফলে অন্য যে-কোন সময়ের অস্ট্রেলীয় দলের তুলনায় বেশ সুনাম অর্জন করে। তিনি সর্বমোট ৫০ টেস্টে অধিনায়কের দায়িত্ব পালন করেন। তন্মধ্যে দলের জয় ২৬, পরাজয় ১৩ ও বাদ-বাকী ১১ টেস্ট ড্র হয়। ডন ব্র্যাডম্যান ও ভিভ রিচার্ডসের দল ছাড়া এ সাফল্য পূর্বেকার পঞ্চাশ বছরের মধ্য ব্যাপক সাফল্যবাহক।


title: মার্ক টেলর

text: অ্যাশেজ সিরিজের পর ২ ফেব্রুয়ারি, ১৯৯৯ তারিখে টেস্ট ক্রিকেট থেকে অবসর গ্রহণ করেন টেলর। অস্ট্রেলিয়া ডে উপলক্ষে ১৯৯৯ সালে তিনি বর্ষসেরা অস্ট্রেলীয় হিসেবে ঘোষিত হন। ২০০০ সালে অস্ট্রেলিয়ান স্পোর্টস পদক এবং ২০০১ সালে শতবার্ষিকী পদকে ভূষিত হন তিনি। ২০০২ সালে টেলরকে স্পোর্ট অস্ট্রেলিয়া হল অব ফেমে অন্তর্ভুক্ত করা হয়। এছাড়াও, ২০০৩ সালে তাঁকে অর্ডার অব অস্ট্রেলিয়া’র কর্মকর্তারূপে গণ্য করা হয়।


title: মার্ক টেলর

text: বর্তমানে তিনি নাইন নেটওয়ার্কে ক্রিকেট ধারাভাষ্যকাররূপে কাজ করছেন। প্রধানতঃ অস্ট্রেলিয়ায় অনুষ্ঠিত একদিনের আন্তর্জাতিক ও টেস্ট খেলাগুলোয় এ দায়িত্বে রয়েছে। এরফলে তিনি তাঁর পরিবারের সাথে আরও অধিক সময় ব্যয় করতে পারছেন। সাইমন ও’ডনেলের সাথে দ্য ক্রিকেট শো অনুষ্ঠানে অংশগ্রহণসহ ফুজিৎসু এয়ার-কন্ডিশনারের মুখপত্র হিসেবে দায়িত্ব নিয়োজিত রয়েছেন মার্ক টেলর।


title: মার্ক টেলর

text: সিডনি অঞ্চলসহ এনএসডব্লিউ ক্যাথলিক প্রাইমারি স্কুলের মার্ক টেলর শিল্ড ক্রিকেট প্রতিযোগিতায় টেলর উপদেষ্টার দায়িত্বে রয়েছেন। ৬ নভেম্বর, ২০১১ তারিখে নর্দার্ন ডিস্ট্রিক্ট ক্রিকেট ক্লাবের অনুশীলনী মাঠ ওয়েইতারা ওভালের নাম পরবির্তন করে মার্ক টেলর ওভাল নামে পরিবর্তন করা হয়। তিনি ঐ ক্লাবের সাবেক প্রধান স্তরের অধিনায়ক ও আজীবন সদস্যরূপে রয়েছেন।


title: বাগ-স্তোন-গ্ঝোন-নু-ত্শুল-খ্রিম্স

text: বাগ-স্তোন-গ্ঝোন-নু-ত্শুল-খ্রিম্স () ত্রয়োদশ শতাব্দীর একজন তিব্বতী অনুবাদক ছিলেন।


title: বাগ-স্তোন-গ্ঝোন-নু-ত্শুল-খ্রিম্স

text: বাগ-স্তোন-গ্ঝোন-নু-ত্শুল-খ্রিম্স রোং-পা-সের-সেং () নামক ভিক্ষুর নিকট বজ্রশিখরতন্ত্র সম্বন্ধে, তাগ-স্তোন-গ্ঝোন-নু-দ্পাল () নামক ভিক্ষুর নিকট মহাকরুণিকা তত্ত্ব সম্বন্ধে এবং গ্যুং-স্তোন-র্দো-র্জে-দ্পাল () নামক ভিক্ষুর নিকট ম্খা'-স্প্যোদ-ব্স্ন্যেন-স্গ্রুব () নামক তত্ত্ব সম্বন্ধে শিক্ষালাভ করেন। তিনি লো-ত্সা-বা-ম্ছোগ-ল্দান-পা'ই-ব্লো-গ্রোস () নামক তিব্বতী অনুবাদকেরও শিষ্য ছিলেন। তিনি তিব্বতে শিক্ষাগ্রহণ শেষ করে কাশ্মীর সহ ভারতের বিভিন্ন অংশ এবং নেপাল যাত্রা করে বিভিন্ন বৌদ্ধ পন্ডিতের নিকট শিক্ষালাভ করেন। তিনি বহু সংস্কৃত গ্রন্থ তিব্বতীতে অনুবাদ করেন, যার মধ্যে সর্বাপেক্ষা উল্লেখযোগ্য বজ্রশিখরতন্ত্র অনুবাদ। তাঁর উল্লেখযোগ্য শিষ্য ছিলেন স্নার-থাং-পা-ত্শুল-খ্রিম্স-র্গ্যাল-ম্ত্শান ()


স্নার-থাং-পা-ত্শুল-খ্রিম্স-র্গ্যাল-ম্ত্শান () ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পন্ডিত ছিলেন।
তিনি বাগ-স্তোন-গ্ঝোন-নু-ত্শুল-খ্রিম্স নামক তিব্বতী অনুবাদকের নিকট হতে ডাকার্ণব তন্ত্র সম্বন্ধে শিক্ষাগ্রহণ করেন এবং এই শিক্ষা তিনি ঙ্গাগ-দ্বাং-গ্রাগ্স-পা নামক সা-স্ক্যা ধর্মসম্প্রদায়ের একজন লামাকে দান করেন। তাঁর অন্যতম প্রধান শিষ্য ছিলেন সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শান ও তাঁর শিষ্য দ্পাল-ল্দান-ত্শুল-খ্রিম্স।


title: ঙ্গাগ-দ্বাং-গ্রাগ্স-পা

text: ঙ্গাগ-দ্বাং-গ্রাগ্স-পা () ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পন্ডিত ছিলেন। তিনি স্নার-থাং-পা-ত্শুল-খ্রিম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের একজন পন্ডিতের নিকট হতে ডাকার্ণব তন্ত্র সম্বন্ধে শিক্ষাগ্রহণ করেন এবং এই শিক্ষা তিনি ব্যাং-ছুব-সেং-গে নামক সা-স্ক্যা ধর্মসম্প্রদায়ের একজন লামাকে দান করেন। এছাড়া তাঁর জীবন সম্বন্ধে বিশেষ কিছু জানা যায় না।


title: ব্যাং-ছুব-সেং-গে

text: ব্যাং-ছুব-সেং-গে () ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পন্ডিত ছিলেন। তিনি ঙ্গাগ-দ্বাং-গ্রাগ্স-পা নামক সা-স্ক্যা ধর্মসম্প্রদায়ের একজন পন্ডিতের নিকট হতে ডাকার্ণব তন্ত্র সম্বন্ধে শিক্ষাগ্রহণ করেন এবং এই শিক্ষা তিনি সা-ব্জাং-'ফাগ্স-পা-গ্ঝোন-নু-ব্লো-গ্রোস নামক সা-স্ক্যা ধর্মসম্প্রদায়ের একজন লামাকে দান করেন। তাঁর অন্যতম উল্লেখযোগ্য শিষ্য ছিলেন জো-নাং ধর্মসম্প্রদায়ের পন্ডিত রিন-ছেন-দ্পাল।


title: দ্পাল-ল্দান-ত্শুল-খ্রিম্স

text: দ্পাল-ল্দান-ত্শুল-খ্রিম্স () (১৩৩৩-১৩৯৯) ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পন্ডিত ছিলেন। তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিনের নিকট হতে শিক্ষাগ্রহণ করেন এবং তাঁর আত্মজীবনী রচনা করেন। এছাড়া তাঁর অন্যতম উল্লেখযোগ্য শিক্ষক ছিলেন বু-স্তোন-রিন-ছেন-গ্রুব। তাঁর অন্যতম উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।


title: লো-ত্সা-বা-ম্ছোগ-ল্দান-পা'ই-ব্লো-গ্রোস

text: লো-ত্সা-বা-ম্ছোগ-ল্দান-পা'ই-ব্লো-গ্রোস () ত্রয়োদশ শতাব্দীর একজন তিব্বতী অনুবাদক ছিলেন।


title: লো-ত্সা-বা-ম্ছোগ-ল্দান-পা'ই-ব্লো-গ্রোস

text: তিনি শোং-লো-ত্সা-বা-ব্লো-গ্রোস-ব্র্তান-পা () নামক এক তিব্বতী অনুবাদক ও সা-ব্জাং-'ফাগ্স-পা-গ্ঝোন-নু-ব্লো-গ্রোস নামক এক পন্ডিতের নিকট হতে অভিধর্মসমুচ্চয় সম্বন্ধে শিক্ষাগ্রহণ করেন। এই শিক্ষা তিনি দ্পাং-লো-ত্সা-বা-ব্লো-গ্রোস-ব্র্তান-পা নামক প্রজ্ঞাপারমিতা বিষয়ক পন্ডিতকে দান করেন। তিনি রোং-পা-ছোস-ম্গোন () নামক সাধকের নিকট হতে গুহ্যসমাজতন্ত্র এবং ল্হো-ত্শাং-পা () নামক সাধকের নিকট হতে চক্রসম্বর তন্ত্র সম্বন্ধে অধ্যয়ন করেন, যা তিনি পরবর্তীকালে দ্পাল-ল্দান-সেং-গে () নামক তাঁর শিষ্যকে দান করেন। তিনি বাগ-স্তোন-গ্ঝোন-নু-ত্শুল-খ্রিম্স নামক এক তিব্বতী অনুবাদকের শিক্ষকও ছিলেন।